
929 Arsenie Papacioc 


Precizare 


Aşa cum se ştie, aceeaşi virtute e dobândită de fie- 
care creştin altfel, oglindindu-se astfel unicitatea per- 
soanei! şi, de asemenea, fiecare persoană e înzestrată 
cu o altfel de sinteză a tuturor virtuţilor. În acest sens, 
prezența oamenilor nu-l distrage pe Părintele Arsenie 
Papacioc peste măsură, ci, din dragoste pentru oa- 
meni, este chiar deschis şi călduros, în orice caz, nu-l 
împovărează prezenţa lor, fapt prin care se deosebeşte 
de alţi nevoitori, care, pentru a petrece în rugăciune, 
au nevoie de condiții liniştite și de însingurare, cum 
am observat de exemplu la Părintele Cleopa Ilie, un 
burduf plin de Duh Sfânt, pe care l-am cunoscut per- 
sonal şi ca duhovnic între anii 1996 şi 1998, perioadă 
petrecută de mine ca frate de mănăstire în Sihăstria. 

În altă ordine de idei, Părintele Arsenie a ştiut a se 
situa cuminte între cele două abisuri: trecutul şi viito- 
rul. A găsit o echilibrare de bun simţ, care să ne fe- 
rească deopotrivă de imobilism și închistare, cât şi de 
utopii. Nu s-a lăsat pradă ispitei schimbărilor cu dina- 
dinsul, fără a pierde din vedere că nu toate au fost bu- 


! Ps. 32, 15. 
? Expresie folosită de Părintele Sofronie pentru a-l caracteriza 
pe Părintele Porfirie. 


ne în trecut. Tot ce-a preluat de la predecesorii săi a 
devenit o tradiţie filtrată, îmbogăţită, asimilată cu dis- 
cernământ. În felul acesta ne-a încurajat să trăim din 
plin bucuria prezentului şi putem conchide că slujirea 
cuvioşiei sale ca duhovnic este dinamică în interiorul 
Tradiţiei. 

lată duhovnicul... am intitulat şi inițiat această co- 
lecţie... Facă Domnul ca fulguranța adevărului trăit 
de Părintele Arsenie, ce se reflectă şi în cuvintele con- 
semnate în cele trei volume din această colecţie — „Ci- 
ne e monah (e valabil şi pentru mireni — n.n.) credin- 
cios şi adevărat? Cel ce şi-a păstrat până la capăt ar- 
doarea, cel care nu încetează să adauge până la sfârşi- 
tul vieţii foc peste foc, flacără peste flacără, râvnă pes- 
te râvnă, dorință peste dorinţă ” —, să ne învăpăieze şi 
pe noi cu dumnezeiescul dor. 


Ieromonah Benedict Stancu, 
Adormirea Maicii Domnului, 
15 august 2007 


' Sfântul loan Scărarul. 


A fi un mântuitor cândva şi undeva... 


— Cum putem dobândi Duhul Sfânt? 


- Dacă vreţi să dobândiți Duhul Sfânt, vă spun, și 
acesta este lucrul cel mai important în viaţa duhovni- 
cească: să ştii să te smereşti cu adevărat. Eu i-am spus o 
smerită smerenie. Cu cât te smerești mai mult, cu atât 
eşti mai mult hărăzit. Dar atenție! Niciodată omul nu ştie 
că el este smerit. Dacă spui că eşti smerit te-ai mărginit, 
ai rămas numai la o înţelegere rațională a lucrurilor. 

„Cum să scăpăm de dracul?”, „Dar ce ne facem fără 
dracul”, care ne aduce la o smerenie autentică prin is- 
pitele lui. Altfel oamenilor le este greu să se smerească 
adevărat. Se smeresc raţional, cum bine zice un părinte: 
„E smerit mândruleţul”. Pe când dracul îți aduce un 
duh adevărat de trăire, pentru că vrei să scapi cu orice 
chip de putoarea lui. L-a lăsat cu rost Dumnezeu. pen- 
tru că atunci când treci printr-un mare necaz ai bucuria 
că ai scăpat și eşti un om care respiri smerit. 

Dorinţa noastră este să ajungem în veşnicie şi nu se 
poate câştiga aceasta pe treptele ei grozave decât dacă 
mergi în urcuş cu smerenia. Numai aşa vine şi harul 
lui Dumnezeu, fără de care nu putem să ne mântuim. 

Nu faptele noastre ne mântuiesc, ci ele ne fac vred- 
nici de harul lui Dumnezeu, ceea ce este altceva. Deci 

din educaţia care şi-o face mireanul şi călugărul să nu 
lipsească smerenia. Să nu aibă o părere de sine. Să se 
vadă că el este sub toată făptura, să lupte cu pacostea 
aceasta de părere de sine, cu mândria asta nenorocită, 
care a dat atât de lucru cerului — mândria dracilor. 

Deci cum să nu mă smeresc, când ştiu că nu mă 
mântuiesc din cauză că nu primesc harul lui Dumne- 
zeu, pentru că sunt mândru?Vedeţi foarte mulţi oa- 
meni de bună credință s-au pocăit de păcatele făcute 
dar n-au scăpat poate de mândrie. 

Sfântul Macarie are chiar o discuţie cu dracul, care 
îi reproşează: „Multă silă am de la tine, Macarie, căci 
nu pot asupra ta. Iată, orice faci şi eu fac. Tu posteşti, 
dar eu nicidecum nu mănânc. Priveghezi, dar eu nici- 
decum nu dorm. Numai una este cu care mă biruieşti. 
I-a zis lui Ava Macarie: Care este? Iar el a zis: Smere- 
nia ta, şi pentru aceasta nu pot asupra ta”. 

Vedeţi, dragii mei, ce fel de smerenie aveau aceşti 
părinți care nu tăceau, pentru că se puneau mii de în- 
trebări, dar primeau loviturile şi jignirile învinovăţin- 
du-se pe sine. 

Dacă suporţi cu drag învinuirile, vorbele de rău ale 
altora, este simptomul unui început de viață smerită. 
Dacă suporţi crucea cu drag, nu silit, e simptomul 
unei autentice smerenii, deci este Duhul Sfânt în tine. 

Nu este vorba despre o smerenie raţională, ci de- 
spre o smerită smerenie... Nu de o smerenie simplă, 
rațională, care se ia în comparație cu mândria, care să 
încânte mintea, să încânte preocupările duhovniceşti, 
ştiind că fără ea nu se poate face nimic, ştiind că 
Dumnezeu, în totalitatea Lui divină, este numai în 
omul care e smerit, în inima care e smerită... Însă o 

conştiinţă a acestui fapt și o dorință mare de a nu rupe 
legătura cu veşnicia, cum încercam să vă spun, nu în- 
cetează deloc şi am constatat — lucru care m-a încura- 
jat enorm de mult — că bunul Dumnezeu ne iubeşte 
mai mult decât credem noi. Noi ştim din literatură că 
Dumnezeu e iubitor, că ne iubește, că este dincolo de 
iubire, că te acceptă, că te vrea aşa cum eşti tu, numai 
să fii sincer... Sigur că o dorință de înduhovnicire 
există în foarte mulți oameni, care şi-au pus problema 
şi s-au şi dăruit chiar... 


— Eu sunt păcătos, de exemplu, fumez, sunt curvar, 
cine ştie... Dar sunt sincer... Precumpăneşte sincerita- 
tea față de slăbiciuni? 


- Acestea nici nu contează, domnule... Eu v-o spun 
ca un duhovnic: nici nu contează! Cu o simplă dezlega- 
re, cu o simplă căinţă, cu o singură strigare... Dacă am 
apucat să spun, — şi am văzut că a plăcut lucrul acesta —, 
v-o spun, duhovniceşte: orice clipă poate să fie un timp 
şi orice suspinare poate să fie o rugăciune... 


— Dar asta nu suspendă importanţa pravilei, la ur- 
ma-urmei... 


- Nu, ştiţi, pravila e pravilă, tipic-tipic, şi la inimă 
nimic... Nu trebuie să ne păcălim! Nu trebuie să o ne- 
glijăm, dar ea trebuie simțită, nu făcută pur și simplu, 
ca obişnuinţă. Spun şi Sfinţii — şi m-am convins de lu- 
crul acesta — că e vorba mai mult de o permanenţă, de 
o prezenţă a inimii noastre cu Dumnezeu; „dacă creş- 
tinul, când stă la rugăciune, numai atunci se roagă, 
unul ca acesta nicidecum nu se roagă”, cum spune în 

Pateric.! Deci, lupta cea mare este să avem o perma- 
nenţă, să avem inima prezentă la Dumnezeu, să avem 
educaţia inimii, adică să existăm mereu. Le spun cre- 
dincioşilor că şi un fir de praf, în sinea lui, pretinde că 
există, şi mai mult se vorbeşte despre un fir de praf 
decât despre un munte; de aceea bine a zis cine a zis 
când a zis că un sâmbure este mai important decât un 
munte, pentru că un sâmbure poate crea, poate creşte, 
poate deveni un munte! 


— Chiar Mântuitorul a spus asta... 


- Da... Și de-asta spun că preocuparea unui om du- 
hovnicesc trebuie să fie o prezență continuă. De aceea 
vă spun că nu trebuie să se teamă nimeni, dacă are ini- 
ma sinceră, de faptul că s-a „bălăcit”; dacă a făcut-o 
din instinct, fără conștiință, sau chiar cu ştiinţa că face 
un păcat, nu-i nici o primejdie: dacă se ridică, nimic nu 
este pierdut, atâta vreme cât sufletul nu abdică şi cât 
capul se ridică din nou, iar credința rămâne în picioare. 


— Vreau să vă mai întreb un lucru: din constatările 
dumneavoastră — sper că asta nu este o indiscreţie —, 
care vi se pare astăzi păcatul cel mai frecvent al nos- 
tru, al oamenilor? De ce tip de deraiere vă izbiţi cel 
mai des? 


- Acum, depinde... Vă gândiţi la toată omenirea sau 
doar la România? 


— Nu, la noi, la români, la cei cu care intraţi dum- 
neavoastră în contact... 


! Pateric, Alba Iulia, 1999, cap. XXII, 5, p. 449. 

- Sigur, păcatul cel mare este tocmai această lipsă 
de Dumnezeu. Dar dacă un om e conştient că el e pă- 
cătos, şi este nedumerit, fără discuţie că trebuie să-l 
pui în situaţia de a se smeri, de a înţelege... 


— Dar, la numărătoare, noi am ieşit 86% creş- 
fin-ortodocși... 


- Da, mă rog, statistica asta e ușor de înţeles, eu 
chiar credeam că suntem mai mulţi... Dar un păcat 
mare care se face, mai ales în obşti, este vorbirea de 
rău; sunt, de asemenea, convins că în lad cei mai 
mulți păcătoşi sunt cei care au vorbit de rău, pentru că 
aceasta este ucidere. Fără să-şi dea seama că e ucigaș, 
ca să se pocăiască măcar, omul vorbește de rău cu atâ- 
ta dezinvoltură, cu atâta lipsă de dorință de a rămâne 
un om vertical... 


— Părinte, daţi-mi voie să vă întreb ceva, ca să fiu 
sigur că am înţeles bine despre ce vorbim... Bunăoară, 
a observa cu discernământ că cineva face anumite lu- 
cruri nocive pentru ceilalți înseamnă a-l vorbi de rău? 


- Dumneavoastră trebuie să știți că, având discer- 
nământ, celălalt nu trebuie să creadă că eu trebuie au- 
tomat să-l iert, fiindcă aşa spune Scriptura... Fiindcă 
eu am voie să mă apăr, şi nu mă apăr pe mine, ci apăr 
Adevărul, prin care îl atacă pe el. Deci, avem discer- 
nământ în ceea ce privește starea aceasta de rugăciu- 
ne, starea de înduhovnicire sau, în sfârşit, de ceea ce 
se spune despre noi. Avem putinţa să înfruntăm, avem 
libertatea să înfruntăm, n-avem însă nici un drept să 
duşmănim, să urâm. Este foarte greu să exprim acum 

cât de multă libertate simţi atunci când nu mai 
urăşti... Să ştiţi dumneavoastră că numai în literatură 
se ştie şi se vorbeşte despre ceea ce a spus Mântuito- 
rul cu atâta hotărâre — „Iubiți pe vrăjmași!” Aici vine 
foarte multă lume, mai ales din sfera intelectuală — 
profesori, studenți... — şi îi întreb: „Aţi încercat vreo- 
dată să iubiți pe vrăjmaşi?” Asta e o poruncă, nu e nu- 
mai un sfat, şi deci nu e o utopie. Dacă tu încerci, cu 
adevărat, la nivelul unei zile sau la nivelul unei vieţi 
întregi, să-ți faci educaţia de a-l iubi pe vrăjmaş, te 
ajută enorm Hristos, iar dacă mori, ai murit ca un iubi- 
tor de vrăjmaşi, chiar dacă nu ai ajuns la capăt... Pen- 
tru că lumea nu ştie că, dacă „dai voinţă, iei putere”, 
adică, dacă încerci un lucru bun, foarte mult te ajută 
harul lui Dumnezeu. Şi atunci, insistând mereu să nu-i 
urăşti pe vrăjmaşi, ba chiar să-i şi iubeşti, asta îi place 
mult lui Dumnezeu, pentru că El a vrut să facă pace şi 
să elibereze sufletele oamenilor, care sunt zbuciumaţi 
și sunt într-un permanent război cu ei înşişi. Între drep- 
tate şi conștiință, să ştiţi că cea care are cuvântul este 
conştiinţa şi trebuie cu orice chip să ne lăsăm conştiinţa 
să lucreze, să nu ne lăsăm şi să încercăm să iubim. Prin 
asta dovedim că ceea ce a spus Hristos nu este o utopie. 
Dar avem voie să-i înfruntăm pe vrăjmași... 


— La un momenti dal, şi lisus a intrat cu biciul în 
templu... 


- Nu se poate compara. lisus apăra o concepție ex- 
traordinară, şi a făcut acel lucru acolo, pentru că toc- 
mai cu aceia lucra și trebuia să-i răstoarne cu orice 


l! Luca 6, 35. 

chip, căci vroia să le aducă o lege nouă.! Noi avem 
aceste legi noi, acum; şi chiar boii şi porumbeii nu se 
mai vând în „templele” noastre. 


! „Poporul israelitean — și acesta e meritul său incontestabil şi 
nepieritor — a recunoscut pe Dumnezeu când pe acelaşi munte cu 
două nume, Sinai și Horeb, i-a vorbit printre fulgere şi tunete lui 
Moise ori ca adiere de vânt lin şi dulce i S-a arătat lui Ilie. Când 
însă prin glasul prorocilor l-a chemat la îndreptare, norodul aces- 
ta teofor n-a știut decât să-i prigonească ori să-i omoare pe purtă- 
torii de cuvânt ai divinității. lar când, asemenea stăpânului viei, 
Tatăl trimite în lume pe însuși Fiul Său prea iubit, urmașii milos- 
tivnicului şi ospitalierului părinte Avraam nu găsesc nimic altce- 
va de făcut decât să-L răstignească pe Acesta, poticnindu-se de 
piatra de la capătul unghiului, care-i și zdrobeşte. 

Nu se putea ca ucigaşii prorocilor şi ai Fiului, ca făcătorii de 
rele şi zămislitorii de roade acre să mai continue a deține mono- 
polul Făgăduinţei. Ea urma să treacă (fără a exclude câtuşi de pu- 
ţin cazurile individuale de păstrare a dreptății şi deci calificativul 
de „om al lui Dumnezeu” ) asupra tuturor neamurilor, pe linia 
planului divin de mântuire cosmică şi de lărgire neîncetată a cu- 
noașterii adevărului. Parabola lucrătorilor celor răi ne vorbește în 
cuvinte lesne de înţeles despre părăsirea de către iudei a Vechiu- 
lui Testament (pe care-l înlocuiesc cu Talmudul — cod de procedu- 
ră canonică) și despre preluarea revelaţiei dintâi de către creşti- 
nism. Litera Legii, iudaismul o păstrează cu o minuţiozitate şi o 
scrupulozitate (un fel de panică a mărunțișurilor) nu lipsite de dra- 
matism şi îndârjire; dar spiritul Legământului l-au moştenit — prin 
şi întru Hristos — ucenicii, urmașii și credincioșii Săi, care au înțe- 
les că litera omoară, iar duhul dă viață. A lor este acum via, spre 
lucrare, rodire şi îmbogăţire. Fie ca ei să se dovedească, în adevăr, 
vrednici de misiunea ce li s-a încredinţat, care-i bună şi fericită 
vestire, dar presupune totodată şi cutremurătoare răspundere. 

Ce ne călăuzeşte? Vechiul Testament ca prorocire şi preînchi- 
puire a Noului Testament, Noul Testament ca împlinire şi desă- 
vârşire a celui Vechi, Scriptura adică, întreagă, cuvântul Unuia şi 
Aceluiași Dumnezeu, Care mai întâi a dat Legea pe muntele des- 
coperirii, iar apoi a îngăduit săvârşirea Jertfei de pe dealul Căpă- 

— Da... 


- Sunt destul de mulţi cei cărora merită să le spu- 
nem „Cornoraţi” şi cu ăştia trebuie să ne înfruntăm, 
dar nu avem voie să ne urâm. Dacă dorim să fim creş- 
tini cu nădejde de mântuire, trebuie să ținem cont că 
tot ce a spus Hristos este adevărat, şi mai ales lucrul 
acesta. De aceea am spus, când m-aţi întrebat care ar 
fi păcatul cel mare, că tocmai aici nu suntem prezenți, 
în centrul vieţii creştine: să iubeşti. Se vorbește de 
rău, imediat, şi atunci lucrurile se complică... Ceea ce 
am constatat ca duhovnic este că foarte multe păcate 
urâte, grele, se mărturisesc, dar vorbirea de rău se 
omite, se trece cu vederea, justificându-se: „fiindcă nu 
le face numai el, ci le face toată lumea”! Însă un con- 
ducător, dacă poartă sabie!, este legitimat să ia o mă- 
sură.? Referitor la episodul acela când a lovit Hristos 


ţânii, spre a ne chema la libertate, a ne mântui şi a ne deschide 
ochii asupra misiunii noastre fără seamăn pe pământ și în lume. 
O! de ni s-ar lumina mintea ca să pricepem, de ni s-ar înzeci pu- 
terile ca să putem făptui, de ni s-ar aprinde râvna ca să facem din 
via aceasta sădită de dreapta lui Dumnezeu preafrumoasa grădină 
pentru înflorirea căreia S-a urcat pe cruce Fiul Său Cel Unul 
Născut.” (Părintele Nicolae Steinhardt) 

! „Că dregătorii nu sunt frică faptelor celor bune, ci celor rele [...) 
lar de faci rău, teme»te; că nu în zadar poartă sabia” (Rom. 13, 3-4). 

2 Lordul Halifax, ministru de externe al Marii Britanii în 
1938-1939, se întreba: Cine-s eu ca să judec? (Să judece guver- 
nul german şi partidul naţional-socialist.) Şi trăgea concluzia: 
creştinul neavând căderea să judece pe un altul, ţara lui nu putea 
face nimic pentru a veni în ajutorul micilor naţiuni europene sau 
al năpăstuiţilor. 

Ca individ, fără îndoială, lordul Halifax, ca individ şi în cali- 
tate de creştin nu putea judeca pe nimeni. Dar ca ministru și sluj- 
baş public era dator să apere dreptatea, și la nevoie cu forța. A 

cu biciul în templu, era Dumnezeu, şi a dorit foarte 
mult să introducă în lume o concepţie nouă!, şi mai 
ales la poporul acela cerbicos, evreii, ştiţi... 


confundat scrupulele personale cu îndatoririle bărbatului de Stat. 
Confizie gravă: în caz de conflict între conştiinţa individuală şi 
datoria faţă de colectivitate, soluția este demisia. 

«Omul public» trebuie să asigure aplicarea ordinei lumești şi 
respectarea relativei noastre dreptăţi umane. Nu se poate refugia 
în neparticipare. Cavalerii rătăcitori făceau acte de justiţie. lar 
sfinţii, dacă înspre ei jinduia lordul Halifax, se retrăgeau cu totul 
din lume, nu încurcau treburile pământeşti, trăiau în pustie şi nu 
pe Whitehall.” (Părintele Nicolae Steinhardt) 

! „Norma cea nouă e dragostea, nu mai e stricta, riguroasa, 
searbăda, îngrădita dreptate şi cu atât mai puţin suprameticuloa- 
sa, oarba împlinire a celor şase sute treisprezece porunci. lată ce 
nu au înțeles fariseii. Caracterul paradoxal ce stă la temelia noii 
învățături ei nu l-au mai putut nici constata, nici asimila. Leon 
Bloy însă — care L-a iubit pe Hristos şi a intuit existenţial tâlcul 
parabolelor Sale — a putut scrie: «O! Hristoase, Care-i iubeşti pe 
cei ce Te răstignesc şi răstigneşti pe cei ce Te iubesc» . Așa şi es- 
te: pe ucigașii și hulitorii Săi îi iartă, iar pe apostolii, ucenicii, 
credincioșii Săi îi meneşte răstignirii, sfâşierii de către fiare, ar- 
derii pe rug, strujirii cu gheare de fier, prigoanei și tuturor soiuri- 
lor de chinuri, suferinţe şi scârbe. Pentru primii se roagă Tatălui, 
pe ceilalţi, pe ai Săi, îi sfătuieşte să-şi ia crucea și să-L urmeze pe 
calea calvarului. 

Creştinismul, faţă de Legea veche, ca mod de viață, e ceva cu 
totul nou, e altceva, cu totul altceva: trecerea de pe un domeniu 
pe altul, de la o axiologie la alta produce un efect pe care fizicie- 
nii îl numesc efect de zoom: situaţia e răsturnată, perspectiva se 
desfăşoară din cu totul alte puncte de orânduire a câmpului vi- 
zual, şi din cu totul alte puncte de reper. Creștinismul faţă de le- 
gea veche se află într-o postură asemănătoare cu a fizicii infra- 
atomice şi cuantice faţă de mecanica newtoniană: într-atâta e dra- 
gostea diferită de simpla dreptate, într-atâta o depăşeşte, deschi- 
zând ochilor noştri uimiţi alt orizont, o altă lume cu alte legi pa- 
radoxale.” (Părintele Nicolae Steinhardt) 

— Părinte Arhimandrit, se spune aşa, că Dumnezeu 
are două braţe: unul al iubirii, iar altul al dreptăţii... 
În România actuală există o problemă capitală: vina. 
Există cineva vinovat? Credeţi că părinţii duhovni- 
ceşti ai poporului ăsta — nu sunt mulți, dumneavoas- 
tră ştiţi bine că, din păcate, nu sunt mulți, dar sunt 
importanţi, sunt consistenţi — trebuie să facă o lumină 
în tema asta: „E cineva vinovat în România?” Asta e, 
de fapt, o problemă ce preocupă întregul Est... 


- Sunt foarte mulți vinovaţi... Sunt foarte mulţi! Şi 
să știți că prin răspunsul meu nu am de gând să apăr 
pe cineva, folosind tema scripturistică a iubirii vrăj- 
mașşilor... Dar sunt foarte sigur că dacă mă găsesc pe 
poziţia aceasta, de a-l înfrunta iubindu-l, Dumnezeu 
va purta grijă să-l pedepsească. Astăzi se trece uşor 
peste ceea ce este cel mai important: prezenţa lui 
Dumnezeu în mijlocul Istoriei, în mijlocul nostru. 


— Părinte, e mai aproape omul de Dumnezeu în 
astfel de situaţii? Mulţi deţinuţi importanţi au spus că 
L-au aflat pe Dumnezeu acolo, în detenţie. Ştiţi, „„Jur- 
nalul Fericirii”... 


- Da, da, fără discuţie... Fără discuţie! Pentru că 
este o persistenţă a suferinţei, aceasta nu e accidenta- 
lă, nu este întâmplătoare. E vorba de ani şi ani, eu am 
stat paisprezece ani, bunăoară, știți... 

Vreau să vă spun, legat de întrebarea asta: în închi- 
soare omul se apropie foarte mult de divinitate, pentru 
că oricine este înțepat, vrea să scoată ghimpele. Iar 
acolo instrumentul cu care putea fi scos ghimpele nu 
era decât Dumnezeu! La El apelam... 

Referitor la întrebarea anterioară, să ştiţi că se în- 
cearcă foarte mult, se încearcă sincer, dar după nişte li- 
bertăţi — aşa cum sunt acum, măcar — nu este chiar așa 
ușor să aranjezi lucrurile. Și sigur că Biserica este ținta 
numărul unu a tuturor... S-au grăbit să atace Biserica în 
tot felul! Eu aveam dreptul să o apăr cu orice chip, pen- 
tru că eram în închisoare mii şi mii de preoţi, am fost 
chinuiţi într-un hal fără de hal — şi tocmai pentru că erai 
cleric te chinuiau în tot felul... În orice caz, suntem niş- 
te supraviețuitori, că mulți preoți au murit... 


— Ortodocşi? 


- Ortodocși, da... 


— Păi, se zice că numai pe greco-catolici i-a chinuit... 


- Ei, ei! Vă spun eu, că am stat paisprezece ani în 
închisoare... Îi numeri pe degete pe catolicii care au 
fost acolo. Dar făceau propagandă... Ce era să se fa- 
că?... Când m-am eliberat, mi-a spus un părinte, care a 
murit acum, Arhimandritul Gherontie Ghenoiu: „Pă- 
rinte, cât ai stat în închisoare, am botezat și am cunu- 
nat 600 de copii și de familii!” Adică, făcea pe furiș... 
Luptau bieţii preoți să țină legătura familiilor cu Bise- 
rica prin Botezul în case şi așa mai departe... S-a făcut 
o mare greșeală atacându-se Biserica şi pe conducăto- 
rii ei, dar fiecare va răspunde... 


— Vi s-au întâmplat lucruri minunate, cum se spu- 
ne, în cei paisprezece ani? 


- Domnule, eu am stat şi în pădure... Să ştiţi dumnea- 
voastră că pe orişicine aţi întreba, care nu a glumit cu 

rugăciunea lui — fie în închisoare, fie în pustie, fie în chi- 
lie, fie pe stradă sau, mă rog, la birou —, totdeauna o să 
se ferească să spună că a văzut cutare şi cutare lucru, 
deși acestea există. Asta pentru că dacă aţi şti dumnea- 
voastră cât este de dincolo de tine acel Cineva care apa- 
re, încât te cuprind o bucurie şi-o nădejde, dincolo de ce- 
ea ce suntem noi! Iar cel dintâi lucru care îţi vine în min- 
te este să taci şi să nu vorbeşti, întrebările privind aceste 
lucruri sunt numai din curiozitate şi nu ajută cu nimic. 
Ceea ce trebuie să ştie toată lumea este că Mântuitorul a 
adus pe lume concepția de mântuire prin suferință; ea 
este foarte necesară, trebuie suportată până când o vrea 
Dumnezeu, căci El ştie de ea. Care sunt câştigurile, care 
sunt forțele nevăzute care te ajută, astea sunt foarte greu 
de spus... Adică, există, sigur... Cine să fi suferit, şi să nu 
fi avut momente extraordinare de revelaţie și ceva mai 
mult?... Astea nu pot să le spun, pentru că vă închipuiți 
ce-ar fi, după ce plecaţi, în chilie cu mine, singur... 


— Ce este rugăciunea, părinte? 


- Rugăciunea este, de fapt, totul. Rugăciunea... Ini- 
ma ta în inima lui Dumnezeu! Educaţia aceasta a pre- 
zenţei inimii tale în inima lui Dumnezeu... Indiferent ce 
vorbeşti, rugăciunea este o tăcere adâncă şi o stare din- 
colo de închipuirea omenească. O vorbire cu Dumne- 
zeu, dar nu cu vorbe omeneşti. Ne depăşeşte cu totul... 
Rugăciunea este necesară, rugăciunea e viaţa noastră... 


— Poate să o dobândească omul fără să aibă un pă- 
rinte duhovnicesc? 


- Absolut! Eu o întrebam pe mama mea când dădea 
oaia din picior înainte de culcare: „De ce dă din pi- 

cior?” lar mama-mi zicea: „Se-nchină, mamă...” Va- 
săzică, eu de ce să nu mă-nchin?! Dumnezeu ne-a fă- 
cut singur, numai pentru El; nu putea să nu ne înzes- 
treze cu ceva prin care să ținem legătura cu El. Rugă- 
ciunea nu înseamnă numai a vorbi, rugăciunea este un 
fapt permanent — mă cheamă așa, şi mă cheamă mereu 
aşa, și pe trotuar, şi în pădure, tot aşa mă cheamă, cum 
mă cheamă; deci mă cheamă creştinul cutare... 

Sigur că, în închisori, trăirile se adâncesc pentru că 
— v-am spus — ghimpele nu iese, dar trebuie să-l scoţi, 
Şi n-ai cu ce, decât cu ajutorul lui Dumnezeu; alt in- 
strument nu ai! 


— Care este opinia dumneavoastră despre tinerii 
care au fost împuşcaţi în '89? 


- Am o mare admiraţie pentru extraordinara lor dă- 
ruire la moarte... Toate aceste jertfe nu s-au făcut 
degeaba! E o enorm de mare greşeală să gândești aşa 
ceva! Dovadă este că o serie întreagă de inşi luptă 
din răsputeri să acopere cu pământ aceste jertfe, cu 
mai mult pământ decât este peste ei... Dovada este 
tocmai teama că aceştia vor învia! Deci, ascultaţi-mă, 
nu se moare degeaba!... 

Această plină de har revoluţie nu s-a făcut numai 
ca să cucerească o mare redută, ci să intre în simțiri 
toată lumea, că nu țara este pentru redută, ci reduta 
pentru țară. 

l-am zis revoluţie plină de har fiindcă bunul Dum- 
nezeu a răbdat destul păgânătatea ce a-fost şi a umplut 
inimile grozavilor tineri cu forță şi putere. 

N-au luptat cu nici o armă, nici cu coasă, sapă sau 
topoare, ci cu piepturile deschise, să li se vadă credin- 
ta în Dumnezeu a inimilor lor. 

Deci această biruinţă a dat-o Dumnezeu şi a cobo- 
rât-o peste inimile lor curate. 


— Ştiţi, părinte, lumea e disperată..., zice că totul a 
fost de pomană... Lumea pleacă, este un exod enorm, 
pe care nu-l merităm... 


- N-avem ce face... N-avem ce face... Și dumnea- 
voastră trebuie să ştiţi că un neam, ca şi o instituție, tră- 
ieşte prin cei care fâșnesc. Adică prin cei care luptă, 
care stau prezenţi pe Cruce, fără să cedeze; asta este po- 
ziția ortodoxă, poziţia Mântuitorului. Adică, nu este pe 
postură tragică, de a muri odată cu concepția și cu ideea, 
este vorba despre altceva, despre o jertfă... Noi nu avem 
tragedii pe Golgota, invers, au biruit eroii noştri. 

Dumnezeu îl ajută pe om prin intermediul altui om. 
Noi, punându-ne la punct, devenim un foc care arde, 
de care Dumnezeu se serveşte să-l ajute pe celălalt cu 
văpaia focului tău. Deci tu, rugându-te pentru el, nu e 
un lucru simplu: eşti un mic mântuitor cândva şi un- 
deva. Eu i-am spus „un fel de amplasament”. Tunul, 
când trage, face recul puternic și de aceea i se amena- 
jează un amplasament. Suntem un fel de amplasament 
şi Dumnezeu „trage cu tunul” pe toate părțile. Dar are 
nevoie de tine ca om. 

Dacă tu te-ai șlefuit, te-ai înduhovnicit la putinţa pe 
care o ai, dar sincer, cu o statornicie nemaipomenită, 
Dumnezeu îl ajută pe altul că tu te-ai pus la punct. 
Deci Se serveşte de focul tău ca să-l aprindă pe celă- 
lalt, pentru că focul deja arde în tine. Spune Mântuito- 
rul: „Ce alta doresc decât să se aprindă?! Pentru că 
nu intenţiile acestea. ca să-ţi asiguri o mulţime de oa- 


' Luca 12, 49. 

meni, salvează. Ci cel care trăieşte adevărat şi țâşneș- 
te: fie numai câţiva inşi sau numai unul. 


— Sunt „eroi ” sau sunt „martiri ”, părinte? 


- Cuvântul „erou” este cuprinzător; dar sunt şi 
„martiri”, sigur că da, căci au murit pentru Adevăr... 
Mântuitorul era pe cruce, ar fi putut să nu fie, putea să 
întrerupă suferinţa, asta o ştiţi, îi „stingea” pe toți, căci 
era Dumnezeu, a și spus-o — „Sau ţi se pare că nu pot 
să rog pe Tatăl Meu să-Mi pună înainte mai mult de 
douăsprezece legiuni de îngeri?” Dar nu! lisus sufe- 
rea pe cruce, iar Satana se văita!... 

Vreau să spun că prin dreptatea pe care a făcut-o 
Dumnezeu în lume, marcată cu 90 de grade, n-a mântuit 
neamul omenesc; nici prin faptele de 180 de grade — vin- 
decările și învierile pe care le-a făcut atunci — n-a mân- 
tuit neamul omenesc, deşi erau lucruri extraordinare, 
răsăreau florile din uscăciuni, vă daţi seama ce a fost pe 
pământ cât a stat Mântuitorul..., dar numai atunci când a 
ajuns la 360 de grade, la Cruce, atunci abia a mântuit 
neamul omenesc, prin jertfă. Jertfa — aceasta este con- 
cepția, aşa a declarat-o, şi așa a terminat-o. Deci, de-asta 
spun: Hristos era pe cruce, şi se vita Satana! 


— Părinte, vă rog să-mi explicaţi un lucru, e o în- 
Irebare proastă. țărănoasă, așa... Ectenia spune ast- 
fel: „Sfârşit creştinesc vieții noastre. fără durere’, în 


pace... 


' Matei 26, 53. 

? În ediţiile mai vechi ectenia respectivă este redactată altfel: 

„Sfârşit creştinesc vieţii noastre, fără de patimă. neruşinul, cu 
pace. şi răspuns bun...” Astfel se explică confuzia ce apare în ediții- 

- „Fără durerea păcatului”... 


— Părinte, nu-i prea „englezesc ” acest sfârşit, în 
care fiecare, murind în patul lui, îşi sărută copiii pe 
frunte, spune şi ultimul cuvânt, după care, gata... De 
ce Biserica prezintă ultima clipă atât de domestic, de 
calm şi de aşezat? 


- Nu, nu, adică moare liniştit, pentru că ştie că a fă- 
cut ceva... Domnule, eu am avut... 


— Să mă iertaţi, părinte, eu nu am vrut să vă ispi- 
tesc... Este o nemulțumire a mea faţă de această sin- 
tagmă din ectenie... 


- Nu, nu, nici nu mă gândesc că m-ați ispiti. Şi 
chiar dacă m-aţi ispiti, răspunsul tot ăsta este. Voiam 
să spun... nu ştiu, visam sau nu visam, dar mă băga în 
groapă, asistam cum mă bagă în groapă, iar când am 
ajuns la nivelul pământului — deci mă duceam de-acu- 
ma — am zis: „Ce bine e să laşi ceva din tine afară, ce- 
va care va mărturisi pentru tine şi care te va apăra în 
adâncuri...” Despre această liniște este vorba, despre 
ea vorbeşte Biserica noastră, adică mi-am pus păcatele 
la punct prin spovedanie, prin pocăință. prin plâns, şi 
am putut să intru în legătură cu mila lui Dumnezeu 
asupra mea. Ştiţi, oamenii sunt foarte raționali, este o 
greşeală enormă... 


le mai noi. ...Fără de palimă, nerușinal, cu pace.. se deduce: fără 
patimă (în sens de păcat. nu în înţelesul de suferinţă sau durere, cum 
s-a preluat şi înrădăcinat în ediţiile actuale), adică să nu mă aflu în 
ceasul morţii împătimit şi să mă fac de rușine în fața îngerului păzi- 
tor şi a întregii creştinătăţi sau chiar în faţa diavolului (n.n.). 

— Cum vă explicaţi ponderea acestui tip de raţio- 
nalism? 


- Dumnezeu ne-a făcut cu rațiune, cu voinţă liberă 
şi cu afecte; sigur că, făcându-ne în felul ăsta, raţiunea 
funcţionează ca o antenă şi conduce lucrurile. Dar 
Dumnezeu a vrut să arate fiecare om în Dumnezeu, să 
meargă pe linia mântuirii, iar rațiunea îl face pe om să 
se mulțumească cu ce a făcut; adică, încă o dată, <i- 
pic-tipic, şi la inimă — nimic... Omul spune: „Am fă- 
cut canonul, iar de-acuma sunt liber”.! Ei bine, e o 
mare greşeală! Asta e rațiunea: mă linişteşte că am fă- 
cut, că am dres... 


— Că sunt în regulă cu sacrul... 


- Da. Şi asta este o foarte mare greșeală, pentru că 
nu este lucru de conţinut, pentru că nu sunt vocile lui 
Dumnezeu, pentru că nu sunt îngeri... 

În legătură cu rugăciunea despre care spuneaţi, tre- 
buie să precizez că pacea arată că acela moare cu nă- 
dejdea că se mântuieşte, că a apucat să vadă mila lui 
Dumnezeu asupra lui, nu pentru că a fost cutare sau 


' „Unul se bucură de îndată ce-și isprăvește canonul şi pravi- 
la, iar altul mulţumeşte lui Dumnezeu dacă-şi lucrează în tihnă 
rugăciunea, slobod de gândurile cele rele. Primul râvnește la can- 
titate, iar al doilea la calitate. La cel ce se grăbeşte să-şi împli- 
nească cantitatea cântărilor şi a citirilor se adaogă în curând o 
părere de sine plină de o falsă bucurie, pe care bizuindu-se, da- 
că nu ia seama la sine însuşi, hrăneşte pe fariseul cel lăuntric. 
lar la cel ce se îngrijeşte de calitatea rugăciunii se ivește cunoaş- 
terea neputinței sale şi a ajutorului lui Dumnezeu.” (Sfântul Vasi- 
le de la Poaina Mărului) 

cutare... Dumneavoastră să ştiţi că Dumnezeu poate 
să-l mântuiască pe om, chiar și pentru un singur gest 
de mare dragoste, de mare milă. 

Eu ce să vă spun, ca un călugăr, ca un pustnic 
aproape, că am stat şi în pustie... Vă spun că omul nu 
e niciodată mulțumit cu ce a făcut, şi pot să vă declar 
Şi-aici, cu toate aparatele dumneavoastră de înregistra- 
re dinainte, că încă nu sunt mulțumit de mine!... Şi cu 
Cât te-apropii de munte, cu atât muntele este mai ma- 
re, ştiţi... Bineînţeles, mă găsesc devale, departe... Dar 
mă găsesc devale, departe, cu sâmburele acela de nă- 
dejde că muntele va veni la mine! 


— Vine?... 


- Păi, dacă mă iubeşte, v-am spus... Şi am plecat cu 
gândul ăsta, ca să putem discuta; adică Dumnezeu ne 
iubeşte mai mult decât credem noi. Eu, acum, în afara 
contextului ăsta oarecum oficial, vă spun dumnea- 
voastră personal: nu vă pierdeţi nădejdea niciodată! 
Să nu ne mai temem de păcate, toate se dezleagă, dacă 
eşti sincer; dar trebuie controlat dacă suntem cu ade- 
vărat sinceri! 


— Cum controlăm asta? 

- Păi, numai conştiinţa proprie... 

— Dar şi conștiința-i pervertită, săraca! Ne dă prea 
repede dreptate... 


- Păi atunci e un pervertit, nu e un om duhovnicesc, 
e un om rațional. Rațiunea merge mai mult pe princi- 
piul inerţiei. 

— Părinte, explicați puțin, vă rog, acest aspect... 


- Adică eu nu ştiu cum să fac, dar știu că trebuie să 
fac lucrul ăsta şi merg pe principiul inerţiei, adică pe 
tendinţa lucrurilor de a rămâne în stare de mișcare. Și 
am făcut un lucru rațional, iar prezenţa inimii nu a 
fost atât de vie, adică nu a trăit. Dumneavoastră ştiţi 
ce înseamnă catafatic şi apofatic... Vedeţi, Apusul — 
care este foarte rațional — este plasat mai degrabă în 
catafatic, ca o grădină aliniată, care te oboseşte mer- 
gând prin ea. Răsăritul apofatic este ca o pădure, nu-i 
nimic aliniat şi totul te odihneşte... 


— Asta este cea mai plastică definiţie a stării apofari- 
ce pe care am auzit-o până acum... Dar, părinte, vedeţi 
şi o anumită scădere a unui apofatism ieşit din țâțâni?... 


- Nu putem vorbi, pentru că îndeosebi pe un creş- 
tin, în viaţa duhovnicească nu-l conduce un guvern 
sau un om discutabil, cinstit sau necinstit... Aici este 
vorba de prezenţa divină! Creştinul se găseşte în scă- 
deri, chiar în căderi, dar rămâne mereu într-o nădejde! 
Şi vă spun un lucru pe care omenirea nu contează, 
domnule: ajutorul lui Dumnezeu pentru fiecare din 
noi, pas cu pas. Să ştiţi, există în Scriptură un cuvânt 
foarte neglijat — „Fără de Mine nu puteţi face nimic”; 
au trecut sute de ani şi fiecare om, în cerbicia lui, cre- 
de că face singur ceva, şi neglijează tocmai harul lui 
Dumnezeu, cel care, de fapt, l-a ajutat... 


- O ia de la capăt și crede acelaşi lucru... 


- Omul merge pe principiul inerţiei, crede că Dum- 
nezeu nu este prezent. In anul 419, un Sinod local la 

Cartagina a legiferat Canonul 124, care spune aşa: 
„S-a convenit ca oricine ar zice că nouă ni se dă harul 
dreptăţii pentru ca să îndeplinim mai uşor prin har ce- 
ea ce am fi putut face şi prin puterea noastră, la fel, ca 
şi când nu ni s-ar fi dat harul şi am fi putut şi fără El 
reuşi, însă nu chiar atât de uşor, îndeplinirea porunci- 
lor lui Dumnezeu, să fie anatema. Domnul a grăit re- 
feritor la împlinirea poruncilor: «Fără de Mine nu pu- 
teţi face nimic!», n-a zis că fără Mine puteţi face, însă 
cu oarecare greutate”. 

Vă dați seama, într-o vorbă atât de simplă a Scrip- 
turii se află o filosofie întreagă, e cuprinsul unei cărţi 
întregi, al unei biblioteci întregi: „Fără de Mine nu pu- 
teți face nimic”... Aţi putut să observați că în discuţia 
asta am insistat pe ajutorul lui Dumnezeu în tot ceea 
ce facem; în suferințele noastre, Dumnezeu este meş- 
terul care ne ajută să scoatem otrava din noi sau — mai 
bine zis — ghimpele despre care vorbeam. Și tot Sino- 
dul de la Cartagina a emis un alt canon, 125, care spu- 
ne așa: „Când te rogi la Dumnezeu şi zici: «Şi-mi iartă 
mie greșalele mele» şi crezi că aşa este textul rugăciu- 
nii şi nu te consideri greşit, să fii anatema!” De ce nu 
te consideri greşit? Vede-te greşit! Pentru că suntem 
departe de a fi perfecţi!... Noi trăim într-o mare nădej- 
de, să ştiţi... Şi ne ajută harul lui Dumnezeu, dar nu 
trebuie într-atât speculat harul dumnezeiesc... Nu a zi- 
ce, ci a mişca înseamnă a ajunge! Deci nu doar să zici 
că vrei să faci cutare lucru, ci să mişti ca să-l faci şi 
atunci te ajută harul, când ai început să pășești; te-ai 
oprit, s-a oprit şi harul. „Dai voinţă, iei putere”... 


! loan 15, 5. 

Avem marele avantaj că suntem foarte iubiţi de 
Dumnezeu, iubiţi dincolo de închipuirea omenească şi 
îngerească. Deci nu ne va lăsa. Dar să ne găsească 
Dumnezeu în mişcare. Să ne găsească pe poziţie; ne 
ajută, ne ţine de mână să ajungem la „Ierusalim”. Da- 
că nu eşti pe şoseaua care duce la Ierusalim, nu te mai 
ține de mână, că eşti pe un drum lăturalnic. Dacă ești 
în mişcare, Dumnezeu te ajută. Pentru că nu a zice, ci 
a mişca înseamnă a ajunge! Deci nu doar să zici că 
vrei să faci cutare lucru, ci să mişti să-l faci — atunci te 
ajută harul: când ai început să păşeşti! Te-ai oprit, s-a 
oprit şi harul. „Dai voință, iei putere!” Dar dacă dai 
voinţă la fiecare pas, viaţa ta e o curgere continuă 
pentru că e o curgere continuă de har. 

Să vă spun începutul vieţii Sfântului Macarie Roma- 
nul (prăznuit în ziua de 23 octombrie), care oglindește 
foarte bine expresia aceasta: „Dai voinţă, iei putere!” 

Sfântul Macarie, când era tinerel, a hotărât să nu se 
căsătorească. Şi a trăit în educaţia asta până s-a matu- 
rizat. Părinţii lui însă au vrut să-l căsătorească şi i-au 
găsit o fată potrivită... El se întreba: „Ce fac eu cu ho- 
tărârea mea?” In sfârşit, a venit vremea nunţii... L-au 
îmbrăcat mire... El se frământa puternic: „Mai este 
puţin şi trebuie să mă retrag cu mireasa”. Starea lui, 
care era vizibilă, era motivată de invitaţi: „Emoţiile 
nunții — este şi el afectat de eveniment!” Dar se apro- 
pia timpul să se retragă cu mireasa. Şi atunci a ieșit 
afară şi: „Fugi! Unde? Spre poartă!” Cine erau dușma- 
nii lui? „Casnicii lui!” — cum zice Scriptura. Chiar 
mireasa era cel dintâi duşman al lui. Când a ajuns în 
drum. a întâlnit un bătrân care avea un toiag şi mergea 

cu desaga în spate. El, când a văzut un om străin de 
cei care deveniseră dușmanii lui, l-a întrebat: „Unde te 
duci, bătrânule?” „Mă duc în pustie!” „A, în pustie! 
la-mă şi pe mine!” „Bagă de seamă, eu te iau, dar să 
ştii că pustia este grea!” Și s-au dus în pustie şi a trăit 
trei ani în ascultare față de bătrân. După trei ani, bă- 
trânul s-a ridicat la cer — era Arhanghelul Rafail. Aşa 
mişcare, aşa har. Se putea frământa la nuntă, dar nu 
era nici un fel de har. Când a mişcat, a venit harul. 

Eu chiar am întrebat-o odată pe o maică: „Cât de 
mult aţi pus harul în mișcare pentru mântuirea voastră?” 
Harul este natură divină — energie necreată, spune 
Sfântul Grigorie Palama. Rugându-ne intens, voind şi 
mișcând mereu, harul nu va lipsi de la noi şi iată unde 
este taina de început şi de totdeauna a biruinţei noastre. 


— Știți povestea aceea, când s-a stins lumina într-o 
mănăstire, iar toţi călugării au început să se roage lui 
Dumnezeu să le aprindă lumina. Doar un călugăr s-a 
dus și a reparat-o, de la tabloul electric. Observ că, în 
mare măsură, s-a creat mentalitatea că Dumnezeu 
oricum ne ajută, iar noi putem sta cu braţele încruci- 
şate. Or, tinerii aceia care au ieşit în stradă... 


— Să ştiţi că acesta este un exemplu unic, este o jert- 
fă de mare calitate... 


— Ca să pun o întrebare proastă, cât de unic vi se 
pare, părinte?... Adică, momentul din '89 vi se pare 
mai important decăt cel de la 1848? 


- Întrebarea dumneavoastră merită tot un răspuns 
prost... N-aş putea spune... Nu cred c-o fi fost... lar 
dac-o fi fost, am fost toți copii sau n-am existat ca să 

participăm cu tot sufletul la toată jertfa care a fost. Eu 
am luptat în fel şi chip... Este o dorință de a-l înfrânge 
pe dușman. Am avut uneori ocazia să-l dobor, să-i iau 
puşca și să-l pot omori, dar i-am dat-o înapoi. E o do- 
rinţă în noi de a-l birui, dar există o forță — dacă eşti 
un om — care te împiedică să-l dobori cu pușca, ci 
arătându-i că el nu ştia ce făcea şi omora ca un dobi- 
toc. Jertfa acestor tineri tocmai de aceea-i unică, pen- 
tru că nu s-au dus să omoare pe cineva, ci au murit, iar 
lumea nu ştie de ce au murit. 


- Cică ar fi trebuit să stea acasă... În loc să stea 
acasă, cu mămica şi tăticul, au ieșit afară, în stradă, 
ca golanii... 


- lată că şi cuvântul „golan”... 


— Mă rog, „huligani, „derbedei ”... 


- Cuvântul „golan” a ajuns ceva mai târziu un cuvânt 
de glorie!... Dar ce să mai vorbim de lucrul acesta, ştiţi... 


— Fiindcă astăzi sunt contestaţi, părinte! Toată 
lumea... 


- Alunecăm pe stradă... Aci, vorbiți cu un om care a 
stat în pustie, care nu ştiu ce... Aceste lucruri le văd, le 
constat și eu... Citesc reviste, ziare... Sunt întrebat şi răs- 
pund: tinerii care au ieşit atunci în stradă au făcut o jertfă 
de mare calitate! Mureau mai mult pentru jertfa în sine... 


— Dar de ce tinerii, părinte? 


- Asta am vrut să spun... Tocmai tinerii, pentru că 
ei erau curaţi... Acesta-i fenomenul: tocmai tinerii au 

făcut acest lucru, ei, care nu doreau nici o preşedinţie, 
nu doreau nimic. Doreau să moară!Şi fiți sigur că 
obiectivul care trebuia să fie atins era libertatea unei 
țări, pentru Adevăr! Ei mureau fără arme, mureau cu 
piepturile goale!... 


— Părinte, printre oamenii osteniţi care vin aici se 
află mulţi tineri? 


- Foarte mulţi! Şi sunt foarte bucuros. Acum a ve- 
nit un grup de tineri care au luat bacalaureatul cu no- 
tele cele mai bune, şi toți vor să urmeze Teologia. Bi- 
neînțeles că nu toţi cei care vin sunt tineri, dar tinerii 
sunt mult mai numeroşi decât bătrânii... Bărbaţii tineri 
şi femeile în vârstă sunt cei mai numeroşi... 


— De ce vin femeile în vârstă mai mult decât bărba- 
fii vârstnici, părinte? 


- Femeia a fost foarte neglijată, a fost foarte deva- 
lorizată de mentalitatea omenească, iar asta este o 
enorm de mare greșeală! Femeia este o creaţie a lui 
Dumnezeu cu totul, cu totul superioară, iar dovada o 
reprezintă Maica Domnului, o femeie! Femeile..., ele 
nasc, ele renasc, ele simt cu orice chip duhul acesta de 
relație cu Dumnezeu, în sfârşit, cu viaţa! Femeia... Fe- 
meia are o putere de a iubi extraordinară, o putere de 
răbdare extraordinară și de aceea le admir foarte mult! 

Bisericile sunt pline de femei, nu de bărbaţi! Majo- 
ritatea, destul de multe, fac nişte sacrificii grozave să 
vină la biserică, fiindcă nu sunt lăsate. Eram într-o în- 
trunire duhovnicească şi un părinte aghiorit m-a între- 
bat: „Cum, Sfinţia ta mărturiseşti femei?” Când am 
auzit eu lucrul ăsta, m-am înfipt în el: „Da cine te-a 

născut, domnule dragă, pe dumneata așa de deştept? 
Cine te-a născut? Te-au prins cumva cu aţa, cu undiţa 
pe baltă? Eşti produsul unui incubator cumva?” l-am 
răspuns aşa cum i se cuvenea, l-am lovit pe toate păr- 
tile, fără teamă că o să-mi întoarcă răspunsurile... I-am 
vorbit atunci de valoarea femeii: „Trăiţi fără ele dacă 
puteți! Dacă faceţi pe grozavii!” Dacă femeia este rea, 
este fiindcă bărbaţii au făcut-o rea. Dacă femeia se 
vopseşte, nu pentru ea se vopseşte, pentru bărbaţi. 
Nu-şi dă seama că pentru bărbaţi se falsifică, pentru ei 
se urâţeşte... Dar sacrificii femeia a făcut. După ceva 
timp m-am întâlnit din nou cu părintele acela, mergea, 
trimis de ascultare, în Franţa, la o mănăstire de maici, 
să le mărturisească. Şi în sinea mea mi-am zis: „Uite, 
cuvioase, unde ai ajuns... ce bine eşti prins acum...”. 

Bărbaţii însă mai beau, se mai duc, se mai încântă, 
şi vă spun cu durere că încă se mențin în duhul celor 
40 de ani de încleştare şi de tristeţe, încă se menţin 
şi-acum în ateismul lor... Li se pare că e foarte bine să 
trăieşti fără Dumnezeu, să nu ți se ceară nimic, să poți 
face ce vrei... 

Femeia mii de ani a fost roabă, până a venit Hristos 
şi a pus-o în verticalitate, a pus-o în egalitate cu bărba- 
tul sau mult mai sus decât bărbatul — femeia având ha- 
risme ce-l pot naşte pe Hristos în sufletul bărbatului. E 
puţin darul ăsta? Femeie înseamnă „împărăteasă dărui- 
toare”, pusă pe tron nu ca să domnească, ci pentru a-l 
admira pe cel ce a avut puterea să o ţină acolo. Femeia, 
pusă în adevăratele. sale valori, începe să creeze şi abia 
atunci se dăruieşte total, nu convenţional. De asta avem 
nevoie, de o dăruire totală, asta urmărim noi. Marea 
greşeală este deci că nu se pune în valoare femeia. 

Voi însă, femei a căror onoare este în mod insepa- 
rabil unită cu pudoarea şi cinstea, păstrați-vă cu cinste 
gloria şi nu lăsaţi în vreun fel să se păteze curăţenia 
reputației. Misiunea bărbatului este de a agonisi, a fe- 
meii. de a cheltui în mod rațional. Un proverb româ- 
nesc spune: „Mai mult poate să care femeia cu poala 
din casă decât aduce bărbatul cu carul”. 

Casa şi averea le moştenim de la părinţi, dar o ne- 
vastă înţeleaptă este un dar de la Dumnezeu’. 


' Perechile care se căsătoresc, trebuie să aibă același duhov- 
nic, ca să se înţeleagă de la început și să nu aibă probleme mai 
târziu. Vedeţi, duhovnicul ajută foarte mult. Vede cioturile şi 
umflăturile amândurora și le „cioplește”, pentru ca aceia să se 
potrivească, ca două lemne care trebuie să se unească. Eu, când 
eram tâmplar, ciopleam lemnele astfel încât să se potrivească bi- 
ne, să stea singure unite. Apoi puneam şi un cui, deşi nu aveau 
nevoie. lar dacă lemnele nu se potrivesc şi nu se îmbină bine, și 
le forţezi cu cuie să vină la locul lor, atunci din cauza forțării, 
lemnele vor plesni uneori. 

De aceea trebuie ca „tâmplarul” să aibă amândouă lemnele în 
mâinile lui, pentru a vedea ce treabă este de făcut la unul și astfel să 
lucreze corespunzător şi la celălalt. Aşa trebuie să fie și duhovnicul. 

Mult ajută duhovnicul. Multe perechi care se potriveau, care 
s-au căsătorit din dragoste, s-au despărțit după o vreme pentru că 
nu au fost ajutaţi de un duhovnic bun, în timp ce perechi care nu 
se potriveau, dar au avut același duhovnic, au mers foarte bine. 

Să presupunem că cineva este nepăsător faţă de familie şi are 
mereu certuri cu femeia lui. Vrea să se despartă de ea şi vine la 
mine şi mi se plânge, cu pretenţia să fiu de partea lui, să-i distrug 
familia. Dacă îi spun: „Tu eşti vinovat în toată istoria asta”, dacă 
nu-şi conştientizează vinovăția sa, va spune că nu l-am odihnit. 
Adică unii spun: „Nu m-a odihnit duhovnicul”, pentru că nu le 
spune să facă ceea ce vor ei. Dacă este vorba să-l odihnim pe fie- 
care în patimile lui, atunci să-l odihnim și pe diavolul. Vii, de 
pildă, tu şi îmi spui: „Sora cutare mi-a vorbit urât”. „Ei, nu da 

importanţă la asta”, îţi spun și te odihnesc. După puţin timp vine 
sora aceea şi-mi spune despre tine: „Sora cutare a făcut cutare şi 
cutare”. „Ei — îi spun —, bine, dar nu o ştii cine este? Nu le lua în 
serios.” Am odihnit-o şi pe ea. În felul acesta pe toți îi odihnesc, 
dar îi şi împiedic pe toţi. Corect însă este să-ţi spun: „Vino în- 
coace! Dacă sora ţi-a vorbit în felul acesta înseamnă că ai făcut 
tu ceva”, și astfel îți vei simţi vinovăția și te vei îndrepta. Pentru 
că din clipa în care îţi vei simţi vinovăția, toate vor merge bine. 
Odihna adevărată vine atunci când omul se aranjează corect. 

Scopul este odihna în rai, nu odihna de pe pământ. Sunt unii 
duhovnici care odihnesc gândul aproapelui, și apoi acela spune: 
„Foarte mult m-a odihnit duhovnicul meu”, dar rămâne neîndrep- 
tat; în timp ce ar trebui să-l ajute pe om să-şi afle cusururile lui, să 
se îndrepte şi să-l povăţuiască şi în continuare în acest sens. Numai 
atunci vine adevărata odihnă. A odihni pe celălalt în patimile lui 
nu constituie un ajutor, iar pentru mine, aceasta este o crimă. 

Pentru ca duhovnicul să poată ajuta doi oameni care au legă- 
tură între ei, trebuie să aibă legătură cu amândoi. Atunci când as- 
cultă, de pildă, gândurile a doi oameni care au neînţelegeri, tre- 
buie să cunoască ambele suflete, pentru că fiecare poate prezenta 
lucrurile aşa cum le înțelege el. Şi să primească să le rezolve ne- 
înțelegerile numai dacă și aceia acceptă să facă acest lucru potri- 
vit Evangheliei, deoarece toate celelalte soluţii sunt o continuă 
durere de cap şi trebuie mereu aspirine. Apoi să-l pună pe fiecare 
la locul său; să nu-l îndreptăţească pe nici unul. Să-i spună fiecă- 
ruia cusururile lui, pentru că, cioplind o strâmbătură, se cioplește 
şi cealaltă, şi astfel se înţeleg şi se unesc. 

Singurul bine pe care îl am este acesta: niciodată nu îndreptă- 
fesc pe nimeni. chiar dacă nu este vinovat. Atunci când, de pildă, 
vin femei şi îmi spun că au probleme în familie şi că bărbatul este 
vinovat, le dojenesc pe ele. Atunci când vin bărbaţi şi se plâng de 
femeile lor, îi dojenesc pe ei. Nu le odihnesc gândul, ci fiecăruia îi 
spun strâmbăturile lui, îi spun ceea ce îi trebuie ca să poată fi aju- 
tat. Altfel, pleacă odihnit și unul, şi celălalt şi acasă se încaieră în- 
tre ei. „A avut dreptate spunându-mi aşa despre tine!” „Dar mie, 
ştii ce mi-a spus despre tine?” Vreau să spun că patimile nu odih- 
nesc pe nimeni. Pe mulţi chiar îi cert destul de tare — fireşte, spre 

Dacă o femeie din anumite motive (nuntă) a intrat 
în biserică „nefiind de biserică”, să nu sărute icoanele, 
să nu se împărtășească şi să nu ia anaforă. Însă să se 
spovedească că intrat în biserică „nefiind de biserică”. 
Ea, în situaţia aceasta, din punct de vedere canonic, 
poate sta în pridvor fără probleme. 

Relaţia dintre soț și soție rămâne o problemă deli- 
cată. Nu se poate porunci: «poruncă dau vouă — marţi 
şi joi». Dacă ar fi singur, ar putea primi poruncă. Tre- 
buie să ştie să fie armonios...Dintre două rele, alegi 
răul cel mai mic. Decât să-şi caute altă pereche pentru 
a păcătui, mai degrabă cedează unul din ei.! 

Dacă se întâmplă să fie în relaţie de împreunare în 
sărbători și în posturi să se spovedească. 


— De se suferă copiii, părinte? De ce se îmbolnă- 
vesc copiii mici, de ce copii de 3-4 ani sunt bolnavi de 
cancer? 


- Vă întreb şi eu: „De ce?” 


binele lor —, dar pleacă cu adevărat odihniţi. Se poate să plece și 
amărâţi, dar îşi dau seama că eu m-am amărât mai mult decât ei și 
aceasta le spune ceva — cultiv mărimea de suflet şi noblețea, iar ei 
sunt ajutaţi. cresc şi sporesc. (Cuviosul Paisie Aghioritul) 

! «Să nu opriţi datoria unul altuia, fără numai din bună înţe- 
legere» (1 Cor.7, 5). Dar ce vrea să spună el aici? «Să nu se înfrâ- 
neze femeia, zice. dacă bărbatul nu voieşte, şi nici bărbatul, dacă 
nu voiește femeia.» Şi pentru ce? Fiindcă din astfel de înfrânare 
se nasc mari rele, căci şi preacurviile, şi curviile, şi chiar strica- 
rea caselor de aici se trag de multe ori [...] Deci pentru ce te miri 
dacă el din această pricină curveşte sau, dacă nu curveşte, apoi 
este posomorât, veşnic tulburat, veşnic în luptă şi pricinuind fe- 
meii mii de neajunsuri? Care este folosul postului dacă dragos- 
tea este sfâșiată? Nici unul.” (Sfântul loan Gură de Aur) 

— Nu știți răspunsul... 


- Ştie Dumnezeu de ce, că sunt cu rost mare. Fapte- 
le părinţilor, neastâmpărul lor, se răsfrâng asupra co- 
piilor. Părinţii care au făcut împreunări nepermise, au 
făcut o serie întreagă de lucruri de păgânism, pentru 
că nu se căsătoresc pentru scopuri înalte, ci pentru 
plăceri. Dar plăcerile nu sunt scopuri, sunt convenţio- 
nalități. Scopul este stimularea continuă reciprocă 
pentru mântuirea sufletelor. Pentru că, uite, se căsăto- 
resc sau, mai bine zis, se împreunează, şi rămân însăr- 
cinate şi zămislesc copii în posturi, în sărbători, toate 
sunt niște rânduieli care nu trebuie încălcate. Rabdă 
Dumnezeu, se mai poate face şi există îngăduinţă, că 
cei mai mulți copii sunt sănătoşi, dar se nasc şi mal- 
formaţi: pentru păcatele părinţilor. 


— Părinţii mai pot face ceva să îndrepte acest rău? 


- Păi, se luptă să facă, dar e foarte greu, că el există 
aşa. Se mai poate, mai sunt şanse... Să se pocăiască! Ci- 
tim în toată ziua pentru ei, că mulți vin cu copii la mine. 


— Familiile care nu pot avea copii ce păcate grele 
au? Și ce pol face pentru a fi dăruiţi? 


- Au păcate de tot felul, ştiu ei. Să se pocăiască. să 
se roage să aibă copii. E valabilă căsnicia, pentru că 
sunt cununaţi, nu putem să dăm înapoi. Însă şi copilul 
e mare dar de la Dumnezeul. 


! Naşterea de prunci nu depinde numai de om, ci şi de Dumne- 
zeu. Când Dumnezeu vede smerenie la perechea care întâmpină 
greutăţi în dobândirea de copii, atunci El le dă nu numai un copil, ci 
chiar mai mulți. Însă atunci când vede încăpățânare și egoism nu le 

— li Sfătuiți să încerce şi ce a descoperit acum me- 
dicina? Ştiţi că se face fertilizare in vitro... 


- Să nu cumva! Ferească Dumnezeu să se facă aşa 
ceva, Biserica nu-i recunoaşte p'ăştia! Nici nu se pune 
problema! Avem ştiinţa de a face asta, dar nu se poa- 
te... Nu au copii..., să înfieze vreun copil, lucru care 
se întâmplă, în sfârşit, să ajute unde au copii mulți, au 
atâtea lucruri de făcut şi ei! 


— Părinte Arhimandrit, vreau să vă întreb un lucru 
capital, care ne preocupă pe toți acum, acest aspect 
al alunecărilor credinţei... De pildă, trebuie să vă fi 
ajuns la ureche aşa-zisul „fenomen de la Pucioasa "... 


- Sinodul i-a pus în situaţia să recunoască faptul că 
sunt îndrăzneţi, dar naivi, încercând să facă biserică no- 
uă, fără să respecte normele unei organizaţii regula- 
mentare, călugărești, amestecându-le cu bizantinerie... 
Au declarat-o pe-aia sfântă, au deshumat-o şi puţea, au 
zis că e mireasmă bună, au îngropat-o la loc imediat... 
A fost femeie măritată și făcea pe fecioara... Vasăzică, 
erau atâtea argumente şi avem ce să le spunem. Iar Bi- 


împlineşte cererea lor, deoarece aceasta ar însemna să-i odihnească 
în patimile lor. De aceea, soţii trebuie să se lase cu totul în voia lui 
Dumnezeu şi să spună: „Dumnezeul meu, Tu Te îngrijești de binele 
nostru, «facă-se voia Tay”. Şi atunci se va împlini ceea ce cer. 
Deoarece numai atunci se va face voia lui Dumnezeu când spunem: 
„Facă-se voia Ta” şi ne încredințăm Lui întru toate. Însă noi, pe de o 
parte, spunem: „Facă-se voia Ta”, iar pe de alta, insistăm să se facă 
voia noastră. Atunci ce să mai facă Dumnezeu cu noi? 

Uneori, Dumnezeu nu dă copii pentru a se aranja şi vreun or- 
fan și atunci este mai bine să înfieze. Nu trebuie să insiste, căci 
ce vrea omul nu este întotdeauna voia lui Dumnezeu. (Cuviosul 
Paisie Aghioritul) 

serica nu putea să ia o altă măsură, pentru că e vorba de 
credincioși, de lume, Ştiţi... 


— Părinte, alături de asta există şi un anumit reviri- 
ment al spiritului Vladimireşti... Există chiar un revi- 
riment al profeţiei abrupte, „poporane ”, de tip Petra- 
che Lupu... Există o carte, poate că v-o aduceţi amin- 
te, a apărut la Fundajiile Regale demult — ., Minuni şi 
false minuni”, a domnului Urzică... 


- A, cum să nu... Am fost buni prieteni... 


— A stal lângă mine, la Foişorul de Foc... 


- Am stat și eu la el acolo, mai multe săptămâni... 
Ne-am împrietenit mult...De fapt, să ştiţi că a numi 
ceea ce se întâmplă la Pucioasa ca fiind „fenomen” mi 
se pare prea mult spus... Nici la Vladimireşti — o înşe- 
lătorie cruntă, o lipsă de curaj pentru niște măsuri mai 
dure, sau, mai bine zis, nişte măsuri mai de la rădăci- 
nă... Şi-a făcut de cap, în sfârşit, ce „fenomen”... 

- Eu am şi fost acolo, la Vladimireşti, împreună cu 
Părintele Cleopa.! 


— Sunt semne de sfârşit...? 
- Sfârşitul lumii nu-l ştie nimeni, domnilor! A spus 
Hristos vorba asta şi e valabilă până la sfârşitul lumii! 


— Dar, în acelaşi timp, Hristos a spus că vor fi 
semne... 


- Dar asta-i altceva! Din punct de vedere moral, 
avem astăzi foarte multe semne! Chiar Sfinţii Părinţi 


! A se vedea în acest sens /ată duhovnicul, vol. 2, „Scrisoarea 
către Mănăstirea Vladimirești”. 

notează acest „666”; pe plan moral, primul „șase” în- 
seamnă cruzimea fără nici un fel de milă, la care, de 
altfel, asistăm; curvia fără nici o rațiune — al doilea 
„şase”; iar cel de-al treilea — lipsa de credinţă, care 
există în lume... 


— Deci prin acestea simbolizaţi fiecare „şase... 


- Da... Acum, m-am întrebat pe mine, și vă întreb 
şi pe dumneavoastră: de ce s-a luat „666”? De ce nu 
s-a păstrat „333”, de pildă? 


— Da, care-i rostul lui „ 666”? De ce nu 999"? 


- la uitaţi ce mi-am răspuns eu: „666”, adunate ca 
simple unităţi, ne dă optsprezece... Ce înseamnă opt- 
sprezece? Nouă cete de cer, nouă cete de pământ. Ce- 
tele din cer le știm: Serafimi, Heruvimi, Tronuri, Dom- 
nii, Puteri, Stăpânii; Începătorii, Arhangheli şi Îngeri. 
Dar cetele de pe pământ care sunt? Sunt trei câte trei. 
În prima ceată de trei se află arhiereii, preoții şi diaco- 
nii; în a doua ceată de trei se află monahii, mirenii şi 
nonortodocşii; iar în ultima ceată de trei se află ani- 
malele şi peştii, vegetaţia şi mineralele. Toate aceste 
valori sunt cele nouă cete 'de pe pământ, iar cu cele 
nouă cete din ceruri fac optsprezece. Acest Antihrist, 
dacă a spus că el e Dumnezeu, nu se mulţumeşte nu- 
mai cu pământul, el vrea să cucerească și cerul! De 
aceea mi-a venit asta în minte să-mi răspund. 

lar din punct de vedere moral, acest „666” se îm- 
plineşte în lume. A venit la mine o doamnă care stătea 
în Belgia şi mi-a spus plângând că se teme ca soţul ei, 
de care era despărțită, să nu păcătuiască cu fiica lor!... 

Şi am întrebat-o de ce nu se adresează și autorităţilor 
şi mi-a zis: „Nu ne putem apăra, părinte, pentru că 
acolo e oficializat lucrul ăsta!...” Adică în justiţia ofi- 
cială nu e nici o greşeală s-o faci... Ei, şi-atunci ce să 
cred eu despre aceşti „şase''?... Dar, vedeţi, asta e alt- 
ceva, că sunt semne... Dar care este timpul, nu ştim. 
Un punct de reper extraordinar este venirea prorocului 
[lie pe lume. Ilie nu vine, domnilor, ca un nou-năs- 
cut, ci vine întreg, cu forțele lui extraordinare! Cine a 
fost acest Ilie, lumea se gândește mai puţin... Aţi vă- 
zut ce minuni a făcut, a încuiat cerul timp de trei ani şi 
şase luni?... Vă daţi seama cine trebuie să fie, dacă 
este înaintemergătorul Domnului!... De data asta nu 
va mai fi o venire ascunsă într-un staul de vite, va ve- 
ni pe norii cerului, „precum iese fulgerul de la răsărit 
şi se arată până la apus, așa va fi şi venirea Fiului 
Omului.” lar înaintemergătorul trebuie să fie unul ca- 
re să evidenţieze cu adevărat marea valoare a Celei 
de-a Doua Veniri a Mântuitorului! lar acest Ilie văd că 
nu apare!... 

* După cum s-a consemnat de marii trăitori, Antihrist 
se va naşte dintr-o evreică desfrânată și la vârsta de 
treizeci de ani va apărea în public. Va avea puterea de 
a zbura etc. , de a pune în dificultate chiar şi pe creș- 
tini. Dar ferice, de o mie de ori ferice, de cei ce vor 
răbda prigoana lui Antihrist, mai mari decât toți mu- 
cenicii se vor chema. Mântuitorul îl va lăsa la culme 
să-şi facă de cap, bineînţeles tot limitat va fi, că e doar 
o creatură. După ce se vor scurge cei trei ani şi jumă- 


! Maleahi 4, 5.; Matei 17, 10-12; Marcu 9, 11-12. 
? Luca 4, 25. 
? Matei 24, 27. 

tate de nelegiuiri ai Antihristului, iar Omul Pierzării 
va fi nimicit de Domnul Puterilor!, va mai trece un 
scurt răstimp până la înfricoşata zi a Judecăţii, până la 
cea de-a doua Venire a Mântuitorului, până la Parusie, 
răstimp care, după unii Sfinţi Părinţi, ar fi de patruzeci 
şi cinci de zile. 

Dar mai întâi vom asista la fierberea mărilor, la că- 
derea stelelor’... Ce va fi, ce va fi... cine va mai apu- 
ca? Eu nu mai apuc, dar voi, eu ştiu? 

Vedeţi, chiar faptul că se simte bogăţia harului din 
inima noastră şi stăm nepăsători, asta e un semn că e 
un sfârşit, un început de sfârşit. Te anulezi pur şi sim- 
plu atât de îmbogățit fiind cu harul lui Dumnezeu. 
Cum le spuneam la fete: „Cât de scumpe sunteţi voi, 
vă vindeţi aşa de ieftin?”, „Ei, fac şi eu la fel ca cei- 
lalți!?”"şi se scuză în felul acesta. Eroii lui Hristos nu 
sunt la fel ca ceilalți, ei se luptă cu firea. A sta lângă 
foc şi să nu arzi este un eroism. Să nu te încânți și de 
acea falsă cunoștință că și ea ar vrea... Toată lumea ar 
vrea. Dar ce urmează după această grozavă cădere — o 
consecinţă veşnică poate. 

Care este data sfârșitului nu este bine să se știe. De 
ce? Pentru că atunci când ştie data sfârşitului omul nu 
mai creează, nu mai trăieşte momentul, nu se mai adau- 
gă. Dumnezeu a creat pe om liber, fără să-i fixeze timpi 
și atunci cum să vorbesc eu de un moment în istorie, că 
în anul cutare va fi cutare?... Mântuitorul spune un lu- 
cru, iar eu mă ţin de vorba asta”. Cuvântul trăieşte cât 
timp trăieşte Scriptura! Nu ştie nici Fiul — nu ştie ca 


! 1l Tes. 2. 8. 
? Matei 24, 29. 
3 Matei 24, 36; Marcu 13, 32. 

om, căci ca Dumnezeu știe!! Asta să ştiţi că e o armă a 
tuturor ereticilor: „Vine sfârşitul! Vine sfârşitul!”, ca să 
se ducă lumea mai repede după ei... Arma cu care ereti- 
cii racolează oamenii, foarte eficace! 


— Părinte Arhimandrit, o altă temă foarte actuală 
astăzi — şi cunoaşteţi documentele noi ale Catehismu- 
lui Vaticanului — este tema avortului. M-a dăruit 
Dumnezeu să ajung şi eu la Athos, iar Părintele Pe- 
troniu mi-a dăruit o noapte întreagă ca să vorbim de- 
spre mai multe lucruri, printre altele am vorbit şi de- 
spre acest lucru. Părintele vorbea în termeni înspăi- 
mântători despre consecinţele pe care le suportă fe- 
meia care îngăduie acest lucru... 


- Femeia, omenirea, în sfârșit, sigur că da... 


— Catolicii privesc avortul cu mai multă îngăduin- 
fă, dar sunt şi ei împotrivă. Însă lumea largă conside- 
ră că Biserica este nerealistă, că nu ţine cont de neca- 
zurile prin care trec cuplurile... Dumneavoastră, ca 
părinte duhovnicesc, câte de astea nu veți fi auzit... 


- Domnule dragă, nu vă supăraţi, eu nu pot să con- 
cep că, pentru ca eu să pot exista, trebuie să-l omor 
pe celălalt! Un copil în pântece este autonom, nu e 
mama stăpână pe el... 


— Da, dar se zice că nu gândeşte, că eşti autonom 
abia când gândeşti... 


! „Unele texte din Scriptură privitoare la Hristos s-au spus 
potrivit despărțirii pe care o facem cu mintea între firile lui Hris- 
tos” (Sfântul loan Damaschin, Dogmatica, Editura Scripta, Bu- 
cureşti, 1993, cap. 18). 

- Să ştiţi că în Dreptul Roman se spune: „Copilul, o 
dată zămislit, are drept de cetățenie”. Asta spune 
Dreptul Roman! Bine, cu condiţia să se nască, ca să 
poată primi certificat de naştere și să poată fi înscris la 
un eventual recensământ. 


— Bun, dar copilul există în pântece... 


- Da, şi el e viu, el e suflet! Iar sufletul ăsta e creat 
de Dumnezeu! Toţi aceşti copii avortaţi trăiesc! Toţi 
trăiesc și ne văd... Şi atunci, oamenilor, unde vreţi să 
pun Eu, ca Dumnezeu, pruncul, ca să se poată dezvolta 
mai sigur decât în pântece de mamă?!... Vă spun că am 
văzut în viața mea, prin pădure şi pe unde-am mai fost, 
o lupoaică ce-şi apăra doi pui. O prinseseră câinii de la 
stână. Dom'le, cu atâta forță şi cu atâta ferocitate îşi 
apăra puii!... Eu m-am apropiat cu gândul s-o ajut, că 
mi-era milă de ea... lar câinii când au văzut că m-apro- 
pii de ei, au prins curaj, şi lupoaica a luat un pui în gu- 
ră şi-a fugit. Şi-am văzut cum își apără mama puii, iar 
asta era o fiară!... Mai mult decât atât, am auzit o vor- 
bă, cum că lupoaicele nu mănâncă prunci, lupoaicele 
îngrijesc puii de om. Un fenomen extraordinar! Aţi 
văzut, pe copiii mici câinii nu-i muşcă! Aceşti copii 
au o imunitate extraordinară din multe puncte de ve- 
dere... Numai în pântece de mamă copilul nu este în 
siguranţă! El este o ființă, oameni buni! Este o mare 
crimă! Gata! lar lucrul acesta, din punct de vedere ca- 
nonic, se pedepseşte enorm! Aproape toată viaţa să nu 
te mai împărtăşești... Eu nu fac lucrul ăsta, îmi dau 
seama de împrejurări, de o serie întreagă de motive, 
sunt foarte îngăduitor, dar în nici un caz nu acord un 
verdict de achitare total! Ştiţi, le fac o mică mustrare, 

le pun în situaţia să vadă că a fost o mare greşeală şi 
totul e să se căiască... 


— Dar, Părinte Arhimandrit, o întrebare de om de 
la oraș... Slujiţi la sinucigaşi? 


- A, nu, nu putem, cu nici un chip! Sinuciderea este 
un păcat extraordinar de mare, mai mare ca ăsta nu 
există nici un alt păcat! Biserica nu-ţi dă voie nici în 
cimitir să-i îngropi, nici atât să le slujeşti... 


— Asta e pravila de la Govora, din timpul lui Mihai 
Viteazul... 


- Nu, nu este adevărat... Eu vă spun acuma pravila 
bisericească, din Sachelarie, există canoane... Nu pu- 
tem să le facem nici un fel de slujbă. Biserica opreşte 
să pomenim pe un ateu care a murit ateu, un om care 
păcătuieşte conştient — „Păcătuiesc, nu mă interesează 
că mă judecă Dumnezeu!” Nici pe-ăştia nu-i putem 
pomeni! Darămite pe cel care s-a sinucis?!... Viaţa e 
un drept fundamental, de la Dumnezeu. lar acela, dacă 
şi-a luat singur viaţa, şi-a luat singur şi toate drepturile 
posibile să-l mai ajuţi. Am avut un caz recent, cineva 
care s-a sinucis şi a lăsat şi o scrisoare — o fată „deş- 
teptătuță”, după câte am văzut. A murit deliberat, pen- 
tru că a lăsat o scrisoare — s-a aruncat de la al optulea 
etaj, a murit deliberat. Îl putem pomeni numai dacă 
este nebun, căci atunci nu mai are control şi nu mai 
contează; nu într-o stare de nervi accentuată. Am găsit 
totuşi o soluţie, că nu putem să-i pomenim pe cei ce se 
sinucid deliberat. Cu cât respecţi ce spune Biserica, cu 
atât, dacă vrei, îl poţi ajuta cu asta, căci tu eşti un slu- 
jitor cinstit al Bisericii. Ce poate să facă degetul aces- 

ta, care în întregime face parte din fiinţă, din acest mi- 
crocosmos. Ce poate să facă el când mintea hotărăşte 
altceva? Ce poate face el? Să se supună. Am găsit me- 
toda asta: să se scrie morții cei mai apropiaţi ai celui 
ce s-a sinucis, fără ca el să fie nominalizat şi să se po- 
menească accentuând „...și cu tot neamul lui cel ador- 
mit”, unde poate să intre şi el, şi atunci lăsăm să deli- 
bereze Dumnezeu.! Şi chiar am avut un caz aici şi 
l-am subliniat cu roşu, să-mi amintesc când voi po- 
meni la Proscomidie — să ştiu să nu trec peste cuvinte- 
le: „...şi cu tot neamul lor cel adormit”. A mai spus ci- 
neva că se poate pomeni după ce trec şapte ani. Nu se 
pot pomeni nici după şapte ani, pentru că atunci s-ar 
sinucide toată lumea dacă ar şti că după șapte ani ar 
merge la bine. Nu se poate, nici odinioară! Pentru că 
nu este, în materie de mântuire, timp. Nu există timp, 
există veșnicie?. 


! „Bunul Dumnezeu să facă ceva şi pentru ei, deoarece nu 
ştim ce s-a întâmplat de s-au sinucis, nici în ce stare s-au aflat în 
ultima clipă. Se poate ca în clipa în care și-au dat sufletul să se fi 
pocăit, să fi cerut iertare de la Dumnezeu și astfel să fi fost primi- 
tă pocăinţa lor, iar sufletul lor să fi fost luat de îngerul Domnu- 
lui.” (Cuviosul Paisie Aghioritul) 

? Cei care se sinucid vor să scape de marea durere sufletească 
pe care o simt. Cad însă într-un chin mult mai mare, ajungând în 
mâinile diavolului, care îi chinuie fără milă. Şi aceasta o fac pen- 
tru că au multă mândrie. În loc să stea să se gândească dacă nu 
cumva au greșit cu ceva, în loc să se cerceteze pe ei înşişi şi să 
vadă ce greşeală au făcut, în loc să se pocăiască, să-şi schimbe 
„tactica”, să meargă să se mărturisească şi astfel să se uşureze şi 
să scape de durere, aceștia, din cauza mândriei, nu vor să se sme- 
rească; şi toate strâmbăturile, şi toate greşelile le văd la alţii, iar 
pe ei înşişi se socotesc nevinovaţi. Sinuciderea este un mare pă- 
cat, căci cei ce fac aceasta dispreţuiesc darul lui Dumnezeu, viața 

— Nu pot să nu vă întreb, părinte, şi despre o altă 
temă care astăzi este susținută cu destulă autoritate 
chiar de către şefi de state: homosexualitatea. Vi se 
pare că trebuie îngăduită?... 


- Nuuu, nu îngăduim nici căderi mult mai uşoare 
decât aceste sodomii! Dumnezeu le-a pedepsit cu foc, 
pe loc! Sunt păcate foarte mari! Se spune chiar că pă- 
catele astea urgentează Judecata de Apoi! 


— Cum adică?... 


- Adică păcatele astea grăbesc Judecata, să se mai 
salveze ce se mai poate salva... Este cuvânt de la Sfinţii 
Părinți că păcatul ăsta foarte grav, al sodomiei, grăbeşte 
Judecata de Apoi... Acum suntem într-o stare destul de 
avansată, Occidentul oficializează sodomia!... 


— Care vi se pare a fi calitatea cea mai importantă 
a poporului ăsta din care faceţi parte, a românilor? 


- Domnule, vă rog să mă credeţi, sunt atât de opti- 
mist în inima mea în ceea ce priveşte învierea acestui 
neam, încât, de năvala asta din inima mea, nu mai pot 
ca să vorbesc! Pentru că este poporul care ştie să se 
jertfească sau, mai bine zis, care numai în jertfă a trăit! 
Opinca asta românească, să ştiţi, asta, care a fost batjo- 
corită de turcime, de austro-ungari şi de câți şi mai câţi, 
a fost un popor care s-a născut în jertfă, și în jertfă e 
şi-acuma!... Ăsta va învia, poporul român! Nu intere- 


pe care El le-a dat-o. Este ca și cum ai da cuiva un dar, iar acesta 
ți l-ar arunca înapoi în față... Oare poți adăuga o zi la viaţa ta? 
Dacă nu poţi adăuga nici măcar o singură zi la viaţa ta, atunci 
cum îndrăzneşti să o distrugi? (Cuviosul Paisie Aghioritul) 


45 


sează, în momentul ăsta, politica aceasta care este ceva 
foarte trecător și care, de fapt, ne-a învăţat foarte multe 
lucruri... Da, am putut să ne dăm seama de ce sunt ca- 
pabili şi că răul nu trebuie să mai fie cruțat cu nici un 
chip, adică, mai bine zis, să fie curăţat prin orice meto- 
de, sigur, metode creştinești... Dar să ştiţi dumneavoas- 
tră că Biserica acceptă războiul de apărare! 


— Adică?... 


- Nu năvălim să cucerim țări, dar nici să nu-i lăsăm 
să ne intre-n țară! Că zice Mântuitorul: „Dacă ştii că vi- 
ne furul, nu-l lași!”! Războiul de apărare este îngăduit. 
Fiecare dintre noi avem un război oarecare cu te miri 
cine sau cu te miri ce probleme, cu te miri ce idei, care 
trebuie combătute, chiar cu ton ridicat, chiar... 


— Părinte, în mod simetric, ce defect important vedeți 
acestui neam? Ce-l împiedică să fie cum ar putea fi? 


- Mai întâi de toate, neamul românesc e uimit...e 
surprins şi el, săracul, după atâţia ani de prigoană; 
sunt nişte şmecheri care-l păcălesc... N-ai cum să 
faci... De-aia vă spun că a fost nevoie de prigoană, ca 
să se deştepte lumea, tot prin jertfă... Care-i momentul 
din punct de vedere istoric, asta o ştie bunul Dumne- 
zeu, dar eu cred în învierea neamului românesc cu ori- 
ce chip! Mai întâi de toate, să știți dumneavoastră că-i 
un popor milos, iar mila e toată Scriptura... Adică, 
partea centrală, Iubirea! Aici găseşti îngăduință. 

Vă daţi seama de ce-au bătut catolicii în Ţara Ro- 
mânească. Căci ei aici au bătut, n-au bătut la greci, 


' Matei 24, 43. 

n-au bătut nici la ruşi, au bătut la români! De ce acest 
neam, această ființă, acești oameni i-au atacat atât de 
mult? Pentru că aceia sunt falşi şi doresc să distrugă 
ceea ce de fapt i-ar putea distruge pe ei: Adevărul. Iar 
Biserica Ortodoxă susține Adevărul! 


— Ce şansă dați ecumenismului, părinte? Adică, e 
totuşi Biserica noastră soră, suntem mai apropiaţi de 
catolicism decăt de protestantism... 


- Să ştiţi că sunt discuţii istorice... 
— Vi se pare doar o problemă istorică? 


- Sunt discuţii gratuite. Nu cred! Dar, de comple- 
zenţă, ştiţi, e bine să mai discutăm, ca să-l mai păcă- 
leşti, adică să te laşi prostit, să creadă că el va birui... 
Dar e o mare greșeală: nu se face nimic. Pentru că de 
la Dumnezeu va veni şi căderea catolicismului. M-a 
întrebat o figură cu totul deosebită, Andrei Scrima, 
despre care cred că aţi auzit... 


— Cel care a mijlocit întâlnirea lui Paul al VI-lea 
cu Athenagoras... El a tras ițele... 


- Da... M-a întrebat ce părere am despre Papa... de- 
spre loan Paul al II-lea. I-am spus: este singurul Papă 
care a demascat catolicismul cel mai mult... Pentru că, 
uitați-vă, umblă după prozelitism, lucru scârbos... Şi 
unde? La români, care sunt creștini! 


— Să-i „evanghelizeze ".... 


- Da, şi să stăpânească lumea. Este evident că vrea 
să stăpânească lumea! Practic, eu nici nu mai zic că e 
Biserică, e un guvern, cu numiri clericaliste! 

Să fii prezent în pustie, 
în mijlocul lumii trăind 


- Dacă vrei să trăieşti duhovniceşte, Împărăţia Ce- 
rului fiind în tine!, oriunde ai fi, eşti prezent, poți să ţii 
legătura cu Dumnezeu. Am făcut o constatare care nu 
lezează cu nimic viaţa de pustie — pentru că am gustat, 
cât am gustat, şi din ea, şi am văzut, mi-a folosit foar- 
te mult —, dar am constatat că mai mult găseşti Scrip- 
tura aici, în contăctul ăsta permanent cu lumea. Asta, 
întrucât cuvântul tău este ultimul, cuvântul tău este as- 
cultat, mai ales de tineri, ceea ce, dacă aceştia au şi 
evlavie, reprezintă foarte mare lucru și este o mare 
greşeală — aş zice, ca o dezertare — să pleci de pe 
front. Vedeţi dumneavoastră, oriunde ai fi, războiul 
este un joc de inteligenţă, dar războiul e tot război! 


— Vă opresc aici, părinte... Inteligența mea citadi- 
nă nu poale să treacă peste... Mor de plăcere când 
spuneți lucrul ăsta: „e un război al inteligenţei, dar 
nu numai atât”... 


- Păi, da... Este un război permanent. Este deci o 
mare greşeală dacă, bunăoară, dezertezi chiar şi în 


' Luca 17,21. 

războiul duhovnicesc. M-aş referi la faptul de a şti să 
fii prezent în pustie, în mijlocul lumii fiind. 


! „Sfântul Siluan vedea esenţa isihiei nu în retragerea în pus- 
tie, ci în rămânerea necontenită în Dumnezeu. Asupra acestui 
punct merită să ne oprim mai îndeaproape. 

Retragerea (anahoreza) sau viața pustnicească nu sunt decât 
mijloace, niciodată scop în sine; ele pot contribui la eliminarea 
impresiilor şi influențelor exterioare, îndepărtându-ne de tumul- 
tul acestei lumi şi favorizând astfel rugăciunea curată, cu condiţia 
însă ca izolarea să fie după voia lui Dumnezeu și lipsită de orice 
arbitrariu al voii proprii. Altfel, retragerea, eremitismul și orice 
alt efort ascetic vor fi zadarnice, dat fiind că substanţa vieţii 
noastre nu stă într-o ispravă ce izvorăşte din iniţiativa proprie, ci 
în ascultarea față de voinţa lui Dumnezeu. 

Mulţi sunt cei pentru care modul de viaţă cel mai înalt este li- 
niştirea (isihia) în pustie sau retragerea (anahoreza); alții preţu- 
iesc mai presus de orice „nebunia pentru Hristos” , alţii slujirea 
preoțească, alții cunoaşterea teologică. Pentru Sfântul Siluan, nici 
unul dintre modurile ascezei nu constituie în sine o formă superi- 
oară a vieţii duhovniceşti, dar fiecare din ele poate deveni astfel 
pentru cei cărora le-o hărăzeşte Dumnezeu. 

Dar oricât de diferită ar putea fi de la om la om voinţa lui 
Dumnezeu și oricare ar fi modalităţile efortului duhovnicesc, lo- 
cul şi forma slujirii lui Dumnezeu, aspiraţia spre rugăciunea cu- 
rată rămâne, în orice caz, esenţa şi scopul ultim. 

Într-o zi l-am întrebat pe Sfântul Siluan dacă grijile economa- 
tului și contactele inevitabile şi numeroase cu oamenii pe care le 
implică acesta nu sunt vătămătoare pentru liniştirea ascetică (isi- 
hia) a monahului. El a replicat: 

«Ce este această liniște? Liniştea e rugăciunea neîncetată şi 
rămânerea minţii în Dumnezeu. Sfântul loan din Kronstadt era 
necontenit înconjurat de oameni, dar era mai mult în Dumnezeu 
decăt mulți pustnici. Am ajuns econom din ascultare şi mulțumi- 
tă binecuvântării pe care mi-a dat-o egumenul am putut și acum 
pot să mă rog şi mai bine, împlinind această ascultare, decât o fä- 
ceam la Vechiul Russikon, unde, urmându-mi voii proprii, am 

— Cum poți să faci asta? Asta este cel mai impor- 
tant lucru... 


- Aceasta nu se poate spune, se poate trăi! Pentru 
că, vedeţi dumneavoastră, nu poţi să vorbeşti de im- 
portanţa soarelui, fără soarele însuşi... 


— Trebuie să te bată asprimea lui... 


- Nu poţi să vorbeşti sau să înţelegi pe Dumnezeu, 
fără Dumnezeu Însuși. Deci trebuie să fii permanent 
cu El! Nu mai contează împrejurarea pentru o ființă 
dăruită de Dumnezeu — bine, eu sunt numai un începă- 
tor, dar constat că aşa este! Nu poți să condamni un 
nevoitor pentru că este acolo... el oriunde ar fi trebuie 
să fie prezent. Mai întâi de toate, sunt foarte conştient 
că, oriunde am fi, suntem cu voia lui Dumnezeu. Nu 
suntem fără voia lui Dumnezeu! 


— Dar, părinte, de unde vine vorba asta cu „bate- 
rea câmpilor? ” Se zice „baţi câmpii...” Asta nu în- 
seamnă să fii într-un loc fără voia lui Dumnezeu? 


- Aşa este... Dar și ceea ce fac cei care nu înțeleg 
că e voia lui Dumnezeu este tot un fel de goană pe 
câmp, să știți... Eu mă lupt din răsputeri să întipăresc 
în ființa mea certitudinea că nu se poate face nimic fă- 
ră Dumnezeu. Există un cuvânt al Mântuitorului: „Fă- 
ră de Mine, nu puteţi face nimic”... Acest cuvânt s-a 
strecurat cu sutele de ani printre trăirile trăitorilor 


cerut să mă duc ca să găsesc condiţii prielnice liniştirii... Dacă 
sufletul îi iubeşte pe oameni şi are compătimire pentru ei, rugă- 
ciunea nu mai încetează».” (Arhimandritul Sofronie Saharov) 

creștini şi, la anul 419, la Sinodul de la Cartagina, s-a 
adoptat Canonul 124, care spune aşa: „Şi dacă totuși 
crezi că poţi ceva fără lisus, anatema să fii!” S-a ob- 
servat că oamenii cred că pot și ei ceva, însă nu există 
nimic la întâmplare. Dacă spune că nu se mişcă un fir 
de păr fără voia Sa!, şi dacă acolo te găseşti tu, cel ca- 
re ai reușit să faci o unitate creștină, să ai o mulțumire 
sufletească, — considerând că suntem oameni de con- 
Ştiinţă —, atunci nu poți să părăseşti locul şi nu poţi să 
zici că Dumnezeu nu te-a ajutat. Pentru că toţi suntem 
nepregătiţi, oriunde am fi, şi, iată, Dumnezeu Însuşi 
ne ţine în armonie şi ne ajută. Dacă oamenii ar reuși 
să înțeleagă cu adevărat că nu se face nimic fără Dum- 
nezeu, ar fi mult mai prezenţi, s-ar simţi foarte bine, 
chiar în suferință, chiar pe cruce... Domnule, să știți 
că, de asemenea, este o greşeală să fugi de suferință. 
Nu te poți elibera cu adevărat decât atunci când lupţi, 
atunci când eşti prezent acolo. Din punct de vedere 
tactic, în lupta cu păcatul este o greşeală să primeşti 
lupta! Aia-i altceva! Să nu se facă o confuzie... 


— Adică să fii bleg... 


- Nu... Satana te atacă într-o problemă. Nu e bine 
să primeşti lupta. „Nu stau de vorbă cu tine” — asta în- 
seamnă să nu primeşti lupta. Te atacă... 


— Te ispiteşte cu ceva... 


-- Nu-i da atenţie, pentru că există o rânduială, veri- 
ficată de oricine că-i foarte bună: cu dracul nu se stă 
de vorbă! Lupta împotriva ispitelor este tot rugăciu- 


' Luca 12, 7; Matei 10. 30. 

nea, nu schimbarea obiectului sau a subiectului sau, în 
sfârşit, a ideii. 


— Părinte, o să vă pun o întrebare grea și compli- 
cată... Dacă dumneavoastră credeţi că puteţi răspun- 
de sintetic, faceți-o; dacă nu, trecem mai departe. Ín- 
trebarea este: cum ştiu eu că este o temă a Satanei? 


- Ei, vedeţi, noi avem discernământ duhovnicesc, 
domnule. Avem o educaţie și cunoştinţe despre ade- 
văr, despre cum este, avem ordine interioară în legătu- 
ră cu viaţa noastră duhovnicească. 


— Deci există o axiologie care mă ajută... 


- lar aceasta nu se poate spune, se poate numai trăi. 
Numai atât. Se simte că este o ispită, mă duce spre lă- 
comie, mă duce spre mândrie... 


- V-a ajutat această axiologie în puşcărie? 


- Enorm! Enorm! Poate că lucrul acesta a fost pen- 
tru mine axa de care m-am ţinut cât se poate de tare. 


— Dar când vă era mai ușor să vă ţineţi de ea? In 
puşcărie ?... 


- Vorbesc de puşcărie ca să pot să înțeleg pentru 
care motiv Dumnezeu doreşte ca noi să stăm acolo. Şi 
nimic nu te poate elibera... Nimic nu te poate elibera 
mai bine decât conştiinţa ta că eşti pe cruce şi s-o ac- 
cepți cât se poate mai mult... Desăvârşit — e mai 
greu... Numai Mântuitorul a acceptat-o desăvârşit. Dar 
cu toate că suntem oameni — și am fost, bunăoară, chi- 
nuiţi şi fiziceşte —, totuşi nu s-a abdicat interior... 

— Părinte, atâția oameni au murit în puşcării... Vi 
se pare normal că dumneavoastră existaţi acum? 


- Pot să zic, dacă ăsta poate fi un răspuns, că sun- 
tem niște supraviețuitori. 


— A vrut Dumnezeu ca să existaţi? 


- Absolut! Nici nu se pune problema! Absolut! 


— Au existat mărturisitori mai importanţi decât 
dumneavoastră în puşcărie? 


- Toată lumea a fost mai importantă decât mine. 


— Bun, „dintre care cel dintâi sunt eu”... Eu ştiu 
asia... Dar, „pe bune”, cum se spune... 


- Nu, nu... Am făcut o constatare fiind acolo... 


— Erau oameni grozavi acolo?... 


- Am stat cu oameni grozavi, chiar cu Părintele 
Stăniloae, dar, mai ales, cu Vasile Voiculescu, căruia 
i-am fost duhovnic acolo, cât s-a putut, ştiţi... Da... 


— Marele poet... 


- Marele poet, da... Şi m-am folosit foarte mult nu 
de ceea ce spunea Voiculescu, ci de tăcerea lui conti- 
nuă, Ştiţi... Și totuși constatam că participă la once... 
Însă să ştiţi că, acolo, ne vedeam egali și nu vedeam 
pe nici unul mai grozav decât altul. Noi, dacă putem 
vorbi astăzi despre ceva, vorbim despre stări sufle- 
teşti, interioare; adică eu despre mine pot să spun că 

înţelegeam că acolo e rânduiala Lui Dumnezeu, sufe- 
ream cu drag şi acceptam. însă nu spuneam, domnule, 
că nu mi-e foame, când eram îngrozitor de înfometați, 
că nu era vorba de o zi-două, a fost vorba de ani de zi- 
le de foame continuă. Însă eram foarte conştienţi că 
Dumnezeu ştia de lucrul acesta, de această încercare 
extraordinară. Eu, personal, am fost condamnat 40 de 
ani, la ultimul proces, şi milițienii ăia de-acolo, cu or- 
din de sus, încercau să mă distrugă. Eram văzut ca o 
mică căpetenie. 


— Adică, erați capul răutăților pe-acolo? 

- Nu al răutăţilor, ci al binecuvântărilor... 

— Adică îi incitaţi pe ceilalți deţinuţi prin cuvinte 
duhovnicești? 


- Nici nu se pune problema... Care-mi pica în mâ- 
nă, stăteam în celulă și vorbeam cu el la nesfârșit! 


— Dar cum v-au reperat că sunteţi căpetenie? 


- Păi, ştiau cine sunt. Printre noi existau foarte 
mulți agenţi, îi băgau în celulă cu noi, îi depistam, 
nu-i lăsam să... 

Bunăoară, ne izolau, ne băgau la răcitor... Lucrul 
ăsta mi-l făceau foarte des... 


— Dumneavoastră vi-l făceau mai mult decăt altora? 


- Mai mult decât altora... Cel puţin, mai mult decât 
celor cu care am putut fi în contact prin celule, că ne 
schimbau... 


55 


— De ce făceau acest lucru? 


- Ei, păi doreau să mă distrugă... Şi nu aveau moti- 
ve, dar găseau câte un motiv minor. Acolo era, într-a- 
devăr. foarte greu să supravieţuieşti! M-au băgat odată 
şapte zile la izolare, la acest răcitor, şi m-au scos după 
cinci zile, pentru că unii au murit. Li se oprea inima 
pe loc. Eu am avut, se vede, inima mai rezistentă. 
Eram controlaţi de câte trei ori pe minut pe vizete, pe 
vizor, în mod aproape imperceptibil, dar noi simțeam, 
fiind acolo de atâta timp. M-au scos mai devreme. 
Dar, domnule, este foarte greu de explicat cât de valo- 
roase sunt acele momente pentru mine: chiar acolo fi- 
ind, puteam să mă rog adânc. Nu mă rugam cu cuvin- 
te, mă rugăm cu o luptă cu mine... 


— Cu un găfăit?!... 


- Suflam în mâini ca să mă încălzesc, pentru că era 
răcitor. Dar prezenţa inimii mele, prezenţa fiinţei mele 
acolo... Eram conştient că sufăr, sufăr pentru ceva, 
adică pentru Dumnezeu! Ei, mi s-a întâmplat să-mi 
arate bunul Dumnezeu şi mângâieri extraordinare ca- 
re, de fapt, vă spun, sunt foarte greu de spus. 


— Niciodată nu o să mi le spuneți; mi-aţi zis şi data 
trecută lucrul ăsta... 


- M-a întrebat foarte multă lume care este foarte 
curioasă... 


— Mi-a trecut chestia asta... N-o să vă mai întreb 
despre aspectul ăsta... 


- Să ştiţi că lucrurile astea nu se pot spune. Mai în- 
tâi, dispare toată frumusețea lor şi, afară de asta, nu era 

un merit personal, ci era mai mult o milostivire divină, 
pentru noi, căci, fără discuţie, Dumnezeu ne-a ținut. 


— Da, Părinte Arhimandrit... 


- Domnule, îşi luau dinţii din gură și îi dădeau jos! 
Vă daţi seama ce lipsă de calciu era... Erau schelete! 
N-am văzut în viața mea oameni doar piele şi os, cum 
am văzut acolo. Şi nu asta m-a impresionat — pentru 
că era un proces fiziologic cunoscut, produs de lipsa 
de calciu —, ci m-a impresionat foarte mult că unul 
dintre deţinuţi uitase cum o cheamă pe soţia lui. Nu 
putea să-și aducă aminte cum o cheamă pe soţia sa, 
ştiţi... Şi mi-era milă de el, săracul, îmi părea rău că 
nu puteam să-l ajut decât să se roage la Dumnezeu 
să-l ajute, să se liniştească. 


— Părinte, dumneavoastră aveţi — spre deosebire de 
mulți alți părinţi — darul expresiei, v-a înzestrat Dum- 
nezeu cu asia... Poate tăcerea îndelungă la care aţi fost 
supus, nu știu eu cum să explic asta... Eu aş vrea să 
vorbim despre verbul a te ruga. Peste tot se spune: 
„roagă-te!”, „roagă-te!", „roagă-te!”, „roagă-te!", 
„roagă-te!”... Acum, Pravila este: de dimineață — „, Îm- 
părate Ceresc, Mângâietorule, Duhul Adevărului... ” 


- Nu, nu!... 


— Cum să se roage omul? Cum să se roage omul?! 
Sunt de la oraş... 


- Acum, iertați-mă, e şi stângace pusă întrebarea, 
pentru că... 

— E prost pusă... 


- Nu prost, ci mai stângace, ştiţi... Pentru că despre 
rugăciune nu se discută. Eu nu sunt atât de mult pen- 
tru o rugăciune „de tipic”; eu sunt mai mult pentru o 
prezenţă continuă. 


— Asta! De-asta am şi venit la dumneavoastră... 


- Eu sunt pentru o prezenţă continuă... 


— Dar tipicul îl susțineţi perfect. L-am auzit și la 
Liturghia de astăzi — impecabil! În acelaşi timp, cum 
fac eu ca să... nu, nu să calc tipicul, ci să ajung la ce- 
ea ce spuneți dumneavoastră... 


- Bine, dumneavoastră aţi înregistrat o Liturghie 
din care nu poți să schimbi un cuvânt, trebuie să ţii ca- 
denţa cu strana, trebuie să... Ferească Dumnezeu să 
schimbi ceva din Liturghie, din rugăciuni, din ectenii. 
Nu se poate să schimbi. Dar nu la asta ne referim noi, 
că ăsta este tipicul Liturghiei, ci la rugăciunea de ti- 
pic; bunăoară, ca să mă înţelegeţi: cineva mi-a spus că 
n-a avut timp dimineaţa să-şi citească rugăciunile de 
dimineaţă, dar le-a citit seara... 


— Ce face omul care de-abia seara apucă să le ci- 
tească? 


- Vedeți, toată ziua este prins omul cu o serie în- 
treagă de ascultări şi de treburi — şi lumea mănăsti- 
rească, dar şi lumea laică... 


— Păi, și mie mi se-ntâmplă... De-abia apuc să 
spun: ,„Impărate Ceresc, Mângăietorule...”, că sună 
telefonul şi mă apucă treburile... 

- Vreau să vă spun că este o stare de prezenţă, în- 
găduiți-mi să vă schițez un caz, adică să-l inventez... 
S-a căsătorit Ion cu Ionica... 


— Cu Jeana... 


- Cu Ionica, fiindcă suntem români... Și, după nun- 
tă, a rămas Ionica să facă mâncare, iar lon s-a dus la 
lucru. Dar fata, din greşeală, a afumat mâncarea. Şi ce 
se mai perpelea!... „Vai, ce-o să zică lonel!... Nici atât 
n-ai învățat la mamă-ta?!... Vai, ce-o să-mi facă!...” 
Se perpelea. Şi a venit Ion. „Dragă Ionele, iartă-mă, 
am afumat mâncarea...” „Lasă, dragă, asta... Dar de ce 
nu te-ai gândit la mine toată ziua, aia mă interesează 
pe mine...” Asta trebuie! Toţi vom fi întrebaţi: „De ce 
nu v-aţi gândit la Mine, Creatorul vostru, Bunătatea 
bunătăţilor, Frumuseţea frumuseţilor?...” 


— Dar nu ne gândim în cuvinte, părinte? Stai pu- 
țin, părinte, nu vă depărtaţi de mine! Eu stau la oraş 
și ceea ce vorbim noi acum o să fie vizionat de oră- 
şeni. Orăşenii se exprimă în cuvinte. Ei știu aşa: 
„Bun, L-am avut pe Dumnezeu în cap toată ziua, dar 
cuvintele care să fixeze gândul meu la Dumnezeu nu 
le-am avut... ” 


- Nu, important este să ştii să aduci pe Duhul Sfânt 
în tine, important este să ţii legătura cu Dumnezeu, iar 
Dumnezeu nu-ți cere numaidecât să fi trecut prin tot 
tipicul lucrurilor. 


— Se ştie sintagma dumneavoastră „Tipic — tipic, şi 
la inimă — nimic"... 

- Aşa este... Dar, vedeţi, şi ei pot fi prezenţi, mer- 
gând, stând, că nu se poate... Bunăoară, chiar în Viaţa 
Sfântului Siluan se spune că Dumnezeu-lisus a apărut 
la un călugăr care a plâns foarte, foarte mult pentru că 
în mănăstiri mai există mântuiri, dar în lume — foarte 
greu, şi plângea de soarta viitoare a acestora... 


— Sunteţi optimist? 


- Foarte optimist! 


— Sunteţi mai optimist? 


- Da. 


— Am întrebat a doua oară... Sunteţi mai optimist 
decât Sfântul Siluan? 


- Bine, e un îndreptar pentru mine, aş vrea să fiu şi 
eu ca el, sigur că da... Dar sunt foarte departe, că sunt 
altfel aşezat în configuraţia lucrurilor. 

Acelui călugăr i-a apărut lisus şi i-a spus: „De ce 
plângi? Am Eu grijă de ei. Şi chiar dacă s-au rugat o sin- 
gură dată în viață, am grijă de ei.”! Vasăzică, este vorba 


' Am păstrat amintirea unei vizite memorabile. Un monah ce 
trăia ca pustnic a venit odată să mă viziteze. Trebuia să aibă pe 
atunci şaptezeci de ani; vieţuia într-un loc pustiu pe drumul care 
leagă mănăstirea de schit, într-o prăpastie, aproape de un izvor, 
în plin codru. Faţa sa era brăzdată toată. palidă şi de o culoare ce- 
nuşie şi prăfoasă; barba şi părul cărunt îi erau neîngrijite; ochii 
de un albastru cenușiu îi erau adânc afundaţi în orbite. Am avut 
cu el o lungă discuţie, şi iată ce mi-a povestit despre sine: .„De 
mulţi ani sufletul meu suferă când mă gândesc la noi. monahii. 
Ne-am lepădat, ne-am lăsat părinţii şi patria şi tot ce face viaţa 
obişnuită a oamenilor: am făgăduit înaintea lui Dumnezeu. a în- 

despre starea asta de prezență, domnule. Şi nu scoatem 
din obligaţie rugăciunile de dimineaţă, recomandăm... 


— „..pravila... 


- „„„pravila. Dar ascultările sunt mai importante de 
multe ori, ascultările! Acolo unde ești, nu te opreşte 
nimeni să zici: „Doamne lisuse Hristoase, miluieş- 
te-mă pe mine, păcătosul!”... Nu te oprește nimeni să 
zici: „Doamne, Doamne...” Nu te opreşte nimeni să 
zici: „Nu mă lăsa, lisuse!”... Vedeţi, viața nu este nu- 
mai atunci, viața este mereu. „De ce nu v-aţi gândit la 
Mine mereu?” — ăsta e gândul care, de fapt, ar ajuta 


gerilor şi a oamenilor să viețuim după legea lui Hristos; ne-am 
lepădat de voia noastră proprie și ducem, de fapt, o viaţă de mu- 
cenic, dar totuşi nu înaintăm în bine. Oare mulţi dintre noi se vor 
mântui? Eu cel dintâi voi merge spre pierzanie. Îi văd şi pe alții 
fiind robi patimilor. Şi când întâlnesc oameni din lume, văd că 
viețuiesc într-o adâncă neştiinţă, în nepăsare şi fără căinţă. Și aşa, 
încetul cu încetul, pe nesimţite am început să mă rog pentru lu- 
me. Am plâns mult la gândul că dacă noi, monahii, care am pără- 
sit lumea, nu ne vom mântui, ce se va petrece atunci cu lumea? 
Întristarea mea sporea și am început să vărs lacrimi de deznădejde. 
Şi iată că anul trecut, când mă aflam în această deznădejde, plin de 
lacrimi, şi eram cu fața la pământ, Domnul mi s-a arătat şi m-a în- 
trebat: «De ce plângi aşa? » Eu am tăcut fără să-mi ridic capul ca 
să-L văd pe Hristos. «Nu știi că Eu voi judeca lumea? » Eu tăceam 
mai departe fără a-mi schimba poziţia. Atunci Domnul a zis: «Mă 
voi milostivi de orice om care L-a chemat pe Dumnezeu măcar o 
singură dată în viața lui». Un gând mi-a străbătut atunci mintea: 
«Atunci la ce bun să ne mai chinuim așa in fiecare zi?» lar Dom- 
nul a răspuns mişcării gândului meu așa: «Cei ce pătimesc din pri- 
cina poruncii Mele vor fi prietenii Mei în împărăția cerurilor: de 
ceilalți Mă voi milostivi numai». Şi la aceste cuvinte Domnul S-a 
depărtat.” (Arhimandritul Sofronie Saharov) 

foarte mult pe toată lumea. Pentru că, uite, vedeţi un 
caz — n-a putut să-și facă dimineaţă rugăciunile de di- 
mineaţă, dar şi le-a făcut seara, a avut niţel mai mult 
timp seara. Ei, acuma, vedeţi, şi-a făcut rugăciunile de 
dimineaţă seara, numai să fie făcute... 


— Asta-i formalism? Sau e un lucru bun? 


- Nu e bun deloc. Mergi pe drum, n-ai avut timp, 
te-ai dezbrăcat, n-ai dormit bine, ai avut copii, în sfâr- 
şit, trebuia să zici: „Doamne lisuse...”, mă rog, într-un 
fel să fii prezent cu mintea la Dumnezeu. Pentru că 
Dumnezeu nu ne ţine, domnule dragă, fiindcă suntem 
noi foarte vrednici, ne ţine fiindcă este El foarte mi- 
lostiv! Şi de-aici vine și toată mila noastră. Dar discu- 
tăm tocmai ce putem face şi noi... Asta este: ne întâl- 
nim ca să audă şi alţii... Nu este bine să ne lăsăm nu- 
mai în voia lui Dumnezeu, numai în mila Lui, pentru 
că nu-i cuviincios. Pe urmă, vă spun că nu trebuie să 
faci numai dintr-o obligaţie, pentru că devii cazon. 
Trebuie să faci dintr-o dragoste cu orice chip, atâta cât 
poţi să faci. Vedeţi dumneavoastră, lumea nu ştie că, 
dacă apuci să faci un lucru, completează Dumnezeu 
mai departe, dacă tu n-ai putut să-l faci... 


— Mai ziceți-ne o dată ideea asta, ca să se întipă- 
rească bine... Și daţi şi un exemplu, ca să înțelegem şi 
noi, cei de la oraş... 


- Mântuitorul a spus — a poruncit, nu numai că a 
spus! — să iubeşti pe vrăjmaşi. Aş vrea să ştiu câţi încear- 
că să iubească pe vrăjmașşi. Ei cunosc numai din literatu- 
ra religioasă această poruncă, dar, dacă te apuci cu ade- 

vărat să îi iubeşti pe vrăjmași, — la nivelul unei zile sau 
al vieţii tale întregi —, n-ai să reușeşti, poate, total, dar tu, 
mergând, luptând să îi iubeşti pe vrăjmași, asta îi place 
lui Dumnezeu şi completează El neputinţele tale, iar tu 
te vei găsi iubitor de vrăjmași. lar dacă nu i-ai iubit, cel 
puţin nu i-ai urât... Pentru că tu luptai, dar cu adevărat... 
Ei, nu se poate numai cu „„Doamne-Doamne...”, te în- 
chini făcându-ți o cruce oarecare, nu! Trebuie o prezență 
continuă, ăsta este, de fapt, răspunsul la tot. 


— Deci, părinte, dumneavoastră spuneţi că există 
cu adevărat acest parteneriat între Dumnezeu şi om, 
această lucrare comună în care Dumnezeu lucrează 
cu omul, umăr lângă umăr?... 


- Inimă la inimă, sigur că da... 


— Părinte, cum să spun eu...?! Omologul dumnea- 
voastră moldovean, Părintele Cleopa, zicea: „Putre- 
gai sunt!...”; dumneavoastră spuneţi totuşi că lui 
Dumnezeu Îi place să lucreze cu omul împreună... 


— Suntem putregai, dar vedeți dumneavoastră că şi 
din putregaiul ăsta răsare ceva? 


— Ce răsare?... 


- „..răsare viață duhovnicească. E un fel de a vorbi 
— „Sunt un putregai”... Ce putem să fim, când Dumne- 
zeu e totul? Dar un lucru care este mai puțin adâncit, 
mai puţin cercetat, mai puţin cunoscut este că lumea 
nu ştie cât de mult ne iubeşte Dumnezeu. Ne iubeşte 
cu orice chip, pentru că ne-a făcut singuri, numai pen- 
tru El! Nu ne-a făcut şi pentru altceva, şi nu poate să 

ne lase, nu poate să ne părăsească! Bunăoară, dacă 
ajunge cineva în situaţia să duşmănească pe altcineva, 
şi se găseşte în situaţia să-l judece pentru că, într-ade- 
văr, este poate incorect și este incomod şi pentru tine 
şi pentru alţii. Dar dacă ar sta omul de vorbă cu Dum- 
nezeu şi i-ar spune Dumnezeu: „Măi dragă, Eu-l iu- 
besc şi pe acela, aşa cum e. Dă-te de partea Mea, ca 
să-l iubeşti şi tu. Eu-l iubesc așa cum e, că de-aia îl 
țin în viață. Dă-te de partea Mea și tu, şi lasă, nu-l 
mai duşmăni. Că Eu sunt Dumnezeu, și tot Eu te țin și 
pe tine. Tu câte greșeli faci şi câte-ţi trec!...” Deci, în 
acest dialog intim, care cu smerenie trebuie să se facă, 
zice Dumnezeu: „Lasă-l, lasă-l, că, uite, Eu îl iubesc 
şi pe acela. Dă-te de partea Mea”. Şi tu eşti asigurat. 
Şi începe să răsară în tine, din putregaiul tău, iată că 
răsare cu orice chip iubirea, fără de care nu se poate 
face nimic. Chiar dacă ai da munții la o parte şi chiar 
dacă i-ai sfâşia trupul să ardă pentru Hristos!, dacă 
n-ai dragoste, nu... 

Dreptatea o face Dumnezeu, domnule dragă... De 
aceea, a iubi, a nu-i pedepsi pe-ăștia cu moartea, asta 
este... Eu vă spun că un frate al meu a fost împușcat. 
Ticăloșşii!... 


— Câţi ani avea? 


- Era mare, avea o fetiță, în sfârşit... Purta numele 
de Sakontala... 


— Sakontala o chema pe fată... lar pe fratele dum- 
neavoastră? 


! I Cor. 13, 2-3. 


- Radu... Și acel om, care l-a împușcat pe fratele 
meu, mi-a căzut, cum se spune, în mână... 


— A venit la dumneavoastră să se spovedească... 


- Nu a venit el, eram eu într-o funcţie mare... Eram 
în lume... Şi puteam, pur și simplu, să-l omor și eu... 
Iar unui alt frate al meu — care avea pornire a-l omori, 
pentru că acela făcuse niște crime nemaipomenite — 
i-am spus să nu îndrăznească a se lega cumva de el. 
lar celui care-l împuşcase pe fratele meu i-am trimis 
vorbă: „Eu îți pun şi pază la poartă. Cu nici un chip 
n-ai să pățeşti nimic!”... Care mi-a fost justificarea? 
Am zis aşa: dacă eu mă răzbun, Cerul nu mai e dator 
la mine, dar nici fratele meu nu mai e dator la mine... 
Şi am vrut să-mi fie Cerul dator și fratele care a fost 
omorât... Şi l-am lăsat în pace pe cel care l-a împuş- 
cat. A murit el, după ani de zile, de chinuri de conști- 
ință sau de altceva... Dar, domnule, în lupta mea du- 
hovnicească — de pădure, de celulă, de chilie, de con- 
tact cu lumea de tot felul — asta mă ajută foarte mult, 
pentru că vreau mai degrabă ca Dumnezeu să rămână 
dator la mine decât să mă răzbun, și să rămân dator la 
Dumnezeu foarte mult! 


— Cu ce vă pare că rimează mai curând postura de 
preot: cu republica sau cu monarhia? 


- Eu sunt preot şi, orice ar fi, nu mă interesează, 
dar, dacă ar fi vorba să mă întrebaţi ca om, nu ca pre- 
ot, vă răspund: cu monarhia! 

Aceasta este opțiunea mea, pentru că în monarhie nu 
este vorba de nişte oameni care sunt interpuşi şi care 

fac pe cocoșeii, nu... Astea — te distrează, numa” atât, şi 
înţelegi că sunt în trecere, nu... Monarhia este altceva! 
Căci nu-i vorba de om, ci de principii, înțelegeţi... Re- 
gele nu guvernează, el doar domneşte. Nu-i dictator, el 
domneşte şi dă mai multă valoare guvemanţilor. Deci, 
materialiceşte, monarhia este un avantaj. Dezavantajul 
monarhiei în România ar fi doar dacă regele ar fi dezin- 
format de camarilă. Dar şi acesta ar fi un dezavantaj 
minor față de primejdia comunismului. 

Acestea sunt valorile: Estul şi Vestul. Există o pro- 
rocire referitoare la Fiara Roşie şi Fiara cu coarne de 
miel. Pentru noi Fiara cu coarne de miel e mai conve- 
nabilă, căci nu ne omoară, nu te suge, nu-ţi ia sângele 
din tine, trăieşte şi ea şi trăim şi noi. 


— Părinte Arhimandrit, ce ar putea face oamenii în 
momentul de față ca să capete echilibru şi eficacitate 
în fapte? 


- Să se roage! Asta e marea greşeală care se face: se 
caută soluţii, în sfârşit, prin schimbări de oameni! Nu. 
Să se roage! Eu personal nu sunt de acord să se facă ru- 
găciunea acasă în cadrul familiei — sau într-o chilie mai 
mulţi călugări —, în comun! Fiecare să se roage în taină, 
separat, pentru că fiecare persoană are un stadiu de via- 
tă duhovnicească diferit de al celeilalte. 

Să ceară lui Dumnezeu să fie așa cum ar trebui să fie 
lumea creștină: în conducere, în tot, să fie pace, să fie 
bine. Să se roage la Dumnezeu! Numai Dumnezeu poate 
să facă aceste lucruri. lar eu nu pot, ca om declarat al lui 
Dumnezeu — că sunt preot şi n-am cum să vorbesc —, să 
zic că va avea un mare efect... Dar să se roage cu toții, 
fără gânduri de răzbunare şi fără resentimente. 

— De pildă, schimbând total terenul de discuţie, aş 
trece la eshatologie. Catolicii stabilesc un interval în- 
tre cele două judecăţi — cea particulară şi Judecata 
de Apoi —, care s-ar numi purgatoriu, un fel de terito- 
riu, un fel de topos curăţilor, care durează până la 
Judecata de Apoi. Ortodocşii refuză acest topos. 
Atunci, eu vă întreb: după judecata particulară, cea 
de la patruzeci de zile, ce fac sufletele, unde stau ele 
până la Judecata de Apoi?... 


- Stau tot acolo unde le-au fost faptele lor. De fapt, 
chestiunea purgatoriului, pe care romano-catolicii 
l-au inventat, este o greşeală de dogmă. Este o enorm 
de mare greşeală. Cei de acolo pot fi salvați numai 
prin liturghii și prin rugăciunile făcute de Biserică, nu 
prin purgatoriu. Purgatoriul spune că omul, la un 
moment dat, după ce și-a ispăşit pedeapsa, automat se 
mântuiește. Asta este o eroare. Numai Biserica — dacă 
a spus „mergeţi în focul cel de veci!” — prin ajutorul 
lui Dumnezeu poate să îl mântuiască pe om, pentru că 
se spune „Dumnezeul celor de sus, celor de pe pământ 
şi celor de sub pământ”, vasăzică şi al celor morţi, 
care nu sunt mântuiți. Pe aceștia îi poate pomeni 
Biserica, şi aşa îi putem salva. 


— Adică este o distribuţie din capul locului, după 
judecata particulară? Unii intră în Rai, alții intră în 
lad, temporar? lar la Judecata de Apoi ce urmează...? 


- Unii intră direct în Rai pentru că spune Mântuito- 
rul: „şi la Judecată nu vor veni”; cei care duc o viață 
duhovnicească, cu frica lui Dumnezeu, se spovedesc cu 


' Matei 25, 41. 
67 


smerenie, cu adevărat se zice că „la Judecată nu vor 
veni”, deci nu se mai duc în iad. Însă totuși se ştie că 
există şi Iad. Şi nu putem noi să avem siguranța mân- 
tuirii, pentru că-i foarte relativă pocăinţa pe care o fa- 
cem. Catolicii sunt cei care spun că au siguranța mân- 
tuirii. Noi nădăjduim mântuirea, noi nu... Ce fac sufle- 
tele după aceste patruzeci de zile? Sunt repartizate la 
locurile lor, fie de oarecare suferință, fie de ușurare... 


— Bun, dar o dată ce bogatul din parabola cu Lazăr 
începe să se tânguie pentru cei rămaşi în viaţă, reiese 
că ar putea trece din iad în Rai, până la urmă... Căci 
zice: „Părinte Avraame, roagă-te pentru fraţii mei, să 
nu facă greşelile pe care le-am făcut eu...” Adică, s-a 
luminat. Există această posibilitate de transgresare? 


- Se poate. Dacă duci o viaţă duhovnicească, Mân- 
tuitorul spune „şi vor trece de la moarte, la viață”. Se 
poate să nu mai treacă deloc prin iad, „nici la Judecată 
nu vor veni”. Sigur că se poate. ar ăla din parabolă 
spunea lui Dumnezeu, sau cui spunea, ca fraţii şi fa- 
milia lui să ducă o viață cu frică de Dumnezeu și de 
Biserică. Dar el îşi plătea acuma — acuma, ce ziceți?... 
Câinii îi lingeau rănile lui Lazăr, dar nici fărâmiturile, 
nici măcar fărâmiturile nu le dădea să mănânce?... Ce 
ziceţi de împietrirea asta, de nepăsarea asta față de un 
suflet, de un semen al lui? 


— Dar, Părinte Arhimandrit, nu credeţi că neştiința 
oamenilor în materie de eshatologie le diminuează 
calitatea credinţei? 


! loan 5, 24. 
? Luca 16,21. 

- Păi, cred lucrul acesta, dar cine-i vinovat că lu- 
mea nu ştie? Spune Sfântul Marcu că rădăcina tuturor 
răutăților este neştiința. Dar cine-i vinovat că oamenii 
nu ştiu?... 


— Bun, dar şi prea multa ştiinţă... Se zice că Adam 
de-aia a gustat... 


- Ei, a gustat din prea multă ştiință!... A gustat din 
poftă. Pentru că el a fost ispitit, adică Eva... La înce- 
put Eva a fost foarte tare când a ispitit-o şarpele. Zice: 
„numai dacă gândim să mâncăm, suntem pedepsiţi”... 


— Adică, ea a rezistat la început? 


- A rezistat, a rezistat. A spus: „nici să ne atin- 
gem...”!. Dumnezeu nu a spus să nu se atingă, ci să nu 
mănânce. Deci era foarte departe de a gusta. Şi-atunci 
şarpele a venit cu ceea ce de fapt vine la toată lumea — 
şi a ispitit prin trei lucruri... 


— Printre lucruri?... 


- Prin trei lucruri... 


— A, prin trei lucruri... 


- Da... Zice: „Păi nu vezi cât e de frumos?” — vor- 
bea de măr... Pofta ochilor, cum ispiteşte pe lume — 
uite, pofta ochilor... „Şi să vezi ce bun e la gust!” — 
pofta trupului... „Și, dacă-l mănânci, cunoaşteţi Bine- 
le şi Răul!” — adică, trufia vieții... Astea sunt cele trei 


! Facere 3, 3. 

lucruri cu care a ispitit-o Satana, iar Eva — sigur că a 
cedat. Dar să nu ne complicăm. A mâncat, a călcat po- 
runca, gata! Am fost pedepsiţi, iată, cum vedeți... 


— Ultima întrebare, Părinte Arhimandrit... Asta este 
o întrebare „de baraj”, e grea... De ce credeți că i se 
face omului dor de dumneavoastră după ce v-a văzut? 


- De, ar trebui să spun să nu-i mai fie dor şi, dacă 
se poate, chiar să mă ocolească... 


Veşnicia ascunsă într-o clipă 


— Asistăm la o îndepărtare a oamenilor de Biseri- 
că: nu mai vin la slujbe, nu mai ţin legătura cu preo- 
tul. Practic, deși unii se autonumesc creștini, nu se 
comportă ca atare. Cum vedeţi situaţia acestei cate- 
gorii, destul de numeroase din păcate? 


- Mai întâi de toate, aceste constatări nu trebuie să 
fie o preocupare în sine: „că nu vine lumea la biseri- 
că”. Cel mai bine este să vă ocupați de persoana dum- 
neavoastră, tot aşa cum fiecare trebuie să se preocupe 
de persoana lui. Toţi cei care sunt ispitiți să observe 
astfel lucrurile, să se ocupe, mai întâi, de ei înşişi. 

Este, într-adevăr, un fenomen faptul că, acum, nu 
vine lumea la biserică. Sunt nişte momente istorice, 
psihologice prin care trece acum societatea; există 
prea multe preocupări. 

Dar eu sunt foarte sigur — şi mă gândesc aici, mai 
ales, la români, la creştinii noștri români — că, atunci 
când aud „bătaia clopotelor care cheamă viii, plânge 
morții și împrăștie viforele” (vivos voco, mortuos pla- 
go, fulgura frango), atunci când românul aude clopo- 
tele bătând, chiar dacă nu este un trăitor, se închină to- 
tuşi, instinctiv, fiindcă simte că acest sunet este o che- 
mare sufletească. Acest moment de tresărire interioară 

este foarte important. Această clipă ne interesează de 
fapt: clipa ce vădește starea ascunsă a fiecăruia. 

Recomand tuturor, mai ales tinerilor, să nu piardă 
nici un moment din viaţă. Dacă acest moment este tră- 
it urmează un alt moment trăit şi aşa evoluezi...Dacă 
se pierde un moment, mult de tot se pierde! O clipă 
constituie o za mică de la un lanț foarte mare. Dacă 
lipseşte o za, lanţul se destramă. Deci, oriunde ai fi, 
trebuie să exişti și să constați că Veșnicia este ascunsă 
în fiecare clipă (dacă este trăită). Dacă tinereţea este 
risipită fără o mică trimitere, o mică cugetare spre 
Veşnicie, desigur că batem pasul pe loc sau mai cu- 
rând mergem pe un drum ce duce pe strada Prăpastiei 
— iadul. 

Mersul la biserică este în funcţie şi de preocupările 
oamenilor, care sunt, evident, specifice momentului 
istoric de astăzi. Dar orice clipă poate fi un timp de 
trăire și orice suspin poate fi o rugăciune. Tocmai de 
aceea importantă este clipa de care vorbeam, când 
omul are, în sinea lui, o tresărire. Trist este dacă nu 
există tocmai această tresărire de moment. Asta este, 
pe de o parte, şi consecinţa celor 40 de ani de ateism 
organizat; nu doar un simplu ateism publicat şi difu- 
zat, ci un ateism atent organizat. 

Dar, cu sabia în mână, cu lanţuri la mâini şi la pi- 
cioare, am trecut şi peste aceşti 40 de ani. Acum însă 
trăiește o generaţie născută în plin ateism, o generaţie 
a cărei trăire nu este limpezită. Aşa că problemele 
acestea, la care făceaţi referire, pot fi explicate raţio- 
nal, dar nu este bine să se facă atâta caz, pentru că 
aceste lucruri slăbesc forța personală a fiecăruia, se- 
mănând confuzie. Din cauza greşelilor mulţimii, fie- 

care om ajunge să se scuze în sinea lui: „Ce, numai eu 
fac? Văd că toţi fac!” 

Deci, cel mai bine este ca noi să ne rugăm pentru 
rezolvarea acestor lucruri, să ne rugăm pentru oamenii 
aceştia. 


— Prin urmare există rele pe care ești dator să le 
observi şi să le arăţi şi celorlalți, dar există și lucruri 
pe care, punându-le în lumină mai mult decât e cazul, 
le amplifici şi le alimentezi? 


- Sigur că da! Şi oamenii nu-și dau seama de asta. 
Trebuie să ne rugăm pentru lume! 


— Vorbind despre rugăciune, sfinția voastră spu- 
nea: „Dacă nu e timp suficient pentru rugăciunea 
limbii, nu trebuie să înceteze nicicând rugăciunea 
minții”. Însă, părinte, oamenii s-au schimbat mult: că 
vor sau că nu vor, se gândesc tot timpul la posibilităţi 
şi, cei mai mulți, din păcate, la lipsa de posibilități. 
Cum îi poți arăta omului de azi drumul rugăciunii, 
necesitatea ei? 


- Dragul meu, că eşti student, te întreb şi eu: ce aş- 
teptați dumneavoastră, studenții, de la catedră? Să vi se 
explice ce este rugăciunea? Este un contact personal, 
pomit din inimă, din conştiinţa noastră creştină, cu 
Dumnezeu. Normal că sunt rugăciuni de tipic, dar sunt 
şi rugăciuni personale; cum spuneam înainte, un suspin 
poate fi o rugăciune. Chiar dacă serviciul, ocupațiile, 
timpul nu permit rugăciuni de tipic, chiar dacă nu apuci 
să le faci, nu-i atât de grav, dar cu o condiţie: să ai o 
stare de prezenţă continuă a lui Dumnezeu în conştiinţa 

ta. Asta este important: gândul la Dumnezeu, conştien- 
tizarea prezenţei Lui — asta este o rugăciune la îndemâ- 
na fiecăruia, indiferent cât de ocupat ar fi. Sigur că şi 
rugăciunile de tipic sunt foarte importante. Oricine 
poate şi trebuie să se roage, spunând: Doamne Iisuse 
Hristoase, miluieşte-mă pe mine, păcătosul! 

Gândul omului trebuie să fie mereu la Dumnezeu. 
Chiar nu ne gândim că Dumnezeu ne va cere socotea- 
lă pentru tot ce ne-a dat? Frumuseţe, înțelepciune, pu- 
tere (de multe ori dincolo de cea a îngerilor, dacă ți- 
nem cont că lumina îngerilor este mai difuză decât 
„Chipul şi asemănarea” care îl îmbracă pe om), toate 
aceste bogății nemaipomenite Dumnezeu le-a revărsat 
peste om şi, chiar dacă ești păcătos, chipul rămâne în 
tine. Privind aceste frumuseți, aceste împodobiri, 
acest chip, nu putem să nu ne gândim la El. Tocmai 
acest gând — aşa cum izvorăște el — este o rugăciune. 

Este foarte important şi trebuie actualizat că „fără 
Dumnezeu nu se poate face nimic”. Dacă „firul de păr 
nu se mișcă fără voia Lui”, dar lumea întreagă? De 
aceea, e o mare greşeală să nu ne gândim la Dumne- 
zeu. Cum să ne gândim? Într-o formă cât mai directă: 
„Doamne, iartă-mă”, „Doamne, ajută-mă”. Tot aşa te 
gândeşti, de exemplu, la soţia ta, la iubita ta, te gân- 
deşti sau, mai bine zis, ţi-s gândul, inima tot timpul la 
ea, la iubirea ei. Ca o icoană ce-o porţi în suflet, gân- 
dindu-te la ea într-o formă simplă. În acest fel ţii me- 
reu legătura cu cel iubit. Deci acelaşi lucru este şi ru- 
găciunea: un contact permanent al inimii tale cu inima 
lui Dumnezeu. 

Poţi să faci şi rugăciuni în genunchi, rugăciuni de 
tipic sau... poți să nu le faci. Dar nu trebuie să încete- 

ze sub nici o formă acest contact, această relație cu 
Dumnezeu, într-o formă personală şi directă. 

Dar și aici, în primul rând, trebuie evitate acele 
aparenţe care te păcălesc pe tine însuţi, crezând că faci 
bine ceea ce faci. Sfinţii povestesc că, odată, a venit 
diavolul la uşa unui călugăr. Împingea diavolul să in- 
tre, împingea și călugărul dinăuntru, să nu-l lase şi se 
ruga în timpul ăsta: „Doamne Iisuse, ajută-mă, milu- 
ieşte-mă!”. Dar dracul îl împingea mai tare şi tot mai 
tare şi era mai, mai să-l biruie, când, de teamă, a stri- 
gat călugărul cât a putut de tare: „Doamne, iartă-mă și 
ajută-mă!” şi imediat a dispărut diavolul şi, lângă că- 
lugăr, a apărut Mântuitorul. „De ce n-ai venit până 
acum?”, l-a întrebat călugărul. „Am venit când M-ai 
chemat cu adevărat.” 

Deci rugăciunea şi gândul la Dumnezeu, dacă nu 
pleacă din inimă, sunt spoială. Câţi dintre noi nu pă- 
țim asemenea călugărului, la ușa sufletului nostru. 
Pretindem că ne rugăm, că ne împotrivim păcatului, 
dar numai când suntem copleșiți, în momente de mare 
cumpănă, ne gândim cu adevărat la Dumnezeu. 


— Omul de azi își limitează viaţa — gândirea şi trăi- 
rile — doar la cele de aici şi de acum. Credeţi că, atât 
timp cât omul trăieşte pentru ce este aici și nu pentru 
ce-l aşteaptă în Veşnicie, se mai gândeşte la mântuire 
în măsura în care ar trebui să o facă? 

Scopul vieţii nu mai este mântuirea, ci realizarea 
în viața aceasta. Scara valorică a omului, față de care 
ar trebui să raporteze totul, se răstoarnă, existenţa sa 
reducându-se de la „ceilalți” la „mine, de la „veş- 
nic” la „acum”, de la absolut la prozaic. În această 

continuă laicizare a valorilor, mai poate vedea omul 
mai departe de el, adică mântuirea? 


- Așa este, trebuie să fim mereu preocupaţi de 
mântuirea noastră. Acesta este scopul principal, per- 
manent, de neschimbat, de neuitat: mântuirea. Şi de 
aceea trebuie să fugim de obiceiuri și rutină. Totul în 
viață trebuie să plece din această ființă a vieţii noas- 
tre: inima. 

E adevărat că probleme sunt multe, dar nu trebuie 
să dai drumul la sfoara care te leagă de cer. Dacă îţi 
dai drumul, cazi în neant, cazi în păcat, cazi în iad. 
Trebuie să te ţii de această sfoară orice ar fi, oricât de 
puternice ar fi vânturile. Ține-te cum poți, în felul tău, 
dar ţine-te! 

Şi să nu credeţi că Dumnezeu nu ne înțelege în mo- 
mentul istoric prin care trecem. Sigur ne înțelege! 


— Vorbeam despre viața grea a oamenilor. Istoria 
românilor a fost un nesfârşit Drum al Crucii, care a 
întărit şi mai mult credinţa acestui neam. Este, cu si- 
guranţă, meritul celor care au condus Biserica, dar şi 
al celor care au condus Statul. Cum vedeţi însă pute- 
rea actuală, care poartă responsabilitatea pentru via- 
ła românului de rând; mă refer la un sistem legislativ 
prost sau, mai bine zis, prost aplicat, la armata dezor- 
ganizată, la învățământul care se face cum se face... 
Adică, dincolo de situația economică, care poate fi 
mai mult sau mai puţin roză, mă refer la o delăsare, 
la un dezinteres față de ceea ce are acest neam mai 
sfânt: tradiţii, credință, demnitate... 


- Dacă dumneata îmi vorbeşti aşa, vorbesc şi eu tot 
aşa: adevărul este că-i important pe cine votezi. E im- 

portant! Depinde pe cine laşi să te conducă; multe de- 
pind de asta... Problemele neamului nostru sunt foarte 
grave, dar, în ceea ce priveşte conducerea, votaţi-i pe 
aceia care sunt necesari! Trebuie multă atenţie. 

Asta nu înseamnă că trebuie să ne pierdem credința 
şi nădejdea în Dumnezeu, pentru că, vă spun şi lucrul 
acesta cu tărie: ştie Dumnezeu de toate aceste momen- 
te şi de şmecheriile care se fac pe la spatele nostru. 


— Și, cu toate acestea, mai mult decât oricând omul 
simte nevoia de a fi mai aproape de Dumnezeu; tine- 
rii, în special, manifestă un interes deosebit pentru re- 
ligie — asta-i bine. Rău este că nu-L caută pe Dumne- 
zeu în Biserică. 


- Dacă omul caută aceste lucruri, atunci e foarte bi- 
ne. Asta înseamnă că omul are în continuare această 
sfântă posibilitate de a păstra ceea ce Dumnezeu a sădit 
în el la crearea lumii, adică voință, rațiune şi sentiment, 
deci Dumnezeu este în continuare prezent în om. 

Mai întâi de toate, oamenii trebuie să înțeleagă că 
nici o nenorocire nu înseamnă ceva. Nimic nu este 
pierdut atât timp cât credința rămâne în picioare, cât 
timp sufletul nu abdică, iar capul are tăria de a se ridi- 
ca din nou. Asta trebuie să facă lumea! 

Niciodată nu vom trăi fără probleme şi fără săbii 
îndreptate împotriva noastră. Dar toate acestea nu tre- 
buie să descurajeze pe nimeni, cu nimic. Chiar dacă 
omul este afectat de aceste nenorociri, asta nu înseam- 
nă să renunțe. Nu! Dumnezeu ştie de necazul tău, iar 
aceste suferinţe te încearcă pentru a te putea defini, 
pentru a merita să fii încununat de Dumnezeu, căci Ll 
asta doreşte. 

Nu ne putem închipui un om mântuit fără merite. 
De unde vin aceste merite? Din luptă, din lupta cu su- 
ferinţele, iar luptă fără jertfă nu se poate. Crucea a 
mântuit neamul omenesc. Nu dreptatea lui Dumnezeu 
a mântuit omenirea, nici minunile Sale, ci Crucea; 
atunci când lisus S-a răstignit, atunci a fost biruit Sa- 
tana; Mântuitorul era pe Cruce, iar Satana era învins. 

Deci nici un creştin nu este scutit, sub nici un chip, 
de crucea sa, pentru că e un dar de la Dumnezeu sufe- 
rința, dragii mei, nu este numaidecât o pedeapsă. Dar, 
chiar pedeapsă în sine, canonul înseamnă putinţa reve- 
nirii, a întoarcerii la bine. 


— În anii '50, l-aţi cunoscut îndeaproape pe Părin- 
tele Cleopa; chiar ați trăit retras în munţi cu sfinţia 
sa, în timpul prigoanei comuniste. De asemenea, l-aţi 
cunoscut foarte bine şi pe Părintele Paisie Olaru. Ne 
puteți povesti vreo întâmplare deosebită legată de 
aceşti minunaţi duhovnici ai neamului nostru? 


- Adevărul este că totul e deosebit când e vorba de 
viața unor oameni ca aceștia. E adevărat că am trăit cu 
părintele Cleopa prin pustii. Discutam foarte mult şi, 
în special, obiectul disputelor noastre era următoarea 
diferență: dânsul înclina mai mult spre o nevoinţă cu 
postiri mai adânci, cu rugăciuni şi lacrimi, iar eu încli- 
nam mai mult către o trezire; şi-mi țin punctul de ve- 
dere şi acum. Pentru că nu nevoinţa în sine este ceea 
ce vrea Dumnezeu de la noi, ci „inima înfrântă şi sme- 
rită” şi atenţia de fiecare clipă, adică prezenţa conti- 
nuă a lui Dumnezeu în viața noastră. 


— Aşa este, cuvioase părinte, însă nu toți avem da- 
rul unui cuget subtil și al unei învățături creştineşti ce 

trebuie să stea la baza acestei „treziri” ori nevoinţa 
despre care vorbea părintele Cleopa, putinţa de a ne 
recunoaşte greșelile, ne este tuturor la îndemână, este 
— dacă vreţi — mai accesibilă. 


- Da, bineînţeles, dar amândouă duc la această tre- 
zire continuă, duc la iubire. Acum, fiecare merge pe 
calea care i se potriveşte mai bine. Numai ca atunci 
când faci nevoinţă, există riscul de a simţi că te-ai 
achitat de datorii şi te culci liniştit, amăgindu-te. Tre- 
zirea însă este continuă. Se spune: „Mult a iubit, mult 
i se iartă”! Atunci când iubești, inima ta e prezentă, 
se trezeşte. Asta mă interesează pe mine, ca preot, la 
oameni. 

Şi chiar vă rog să fie o mai mare dorinţă de iubire 
adevărată! Nu o iubire difuzată şi înregistrată ca atare 
de oameni: „Auzi, dom'le, că trebuie să iubim!”. Nu! 
Trebuie să simţi nevoia să iubești. 


! Luca 7, 47. 

Iubirea ca asemănare 
cu Dumnezeu după har 


Ce poţi să vorbeşti despre rugăciune, când este o 
taină în ființa asta atât de divină, omul pe care l-a fă- 
cut Dumnezeu?! Este extraordinară, pentru că, cum vă 
spun, cuprinde tot. În lupta noastră, a fiecăruia, şi, si- 
gur, luptă pe care am avut-o şi eu prin păduri şi prin 
puşcării, am putut să constat cât e de valabilă, cât e de 
grozavă rugăciunea în lupta cu gândurile, cu duhurile 
rele şi cu atacurile văzute și nevăzute. Încât şi astăzi 
recomand: „Domnule, nu te rogi cum trebuie. Zi rugă- 
ciunea asta, măi frate.” Oricine ar fi el. Poate să fie un 
laic. Nu împiedică, ştiţi. Că şi asta s-a discutat: s-o zi- 
că toată lumea sau s-o zică numai cei avansați? Toată 
lumea să zică: „Doamne, Iisuse Hristoase, miluieş- 
te-mă pe mine, păcătosul”. 

Puneţi la inimă ce vă învăţ; cum v-aţi deşteptat di- 
mineaţa, nu mai amânaţi o clipă zicând: „Să mă încăl- 
zesc olecuță”, căci vă păcăliţi , fraților, ci dintr-o dată 


! Singurul mijloc de a-ţi petrece ziua în pace şi sfinţenie fără 
păcat, este acela de a face o rugăciune stăruitoare şi foarte since- 
ră, de îndată ce te trezeșşti dimineaţa. Această rugăciune va aduce 
pe Hristos în inima ta, cu Tatăl şi cu Duhul Sfânt şi astfel sufletul 
tău se va întări împotriva tuturor asalturilor celui rău. Dar va tre- 
bui să-ţi păzeşti inima ta cu atenţie.” (Sfântul loan de Kronstadt) 

şi repede, cu inimă arzătoare de drag, ziceţi: „Doamne 
Iisuse Hristoase, Fiul lui Dumnezeu, miluiește-mă pe 
mine, păcătosul”. 

Pentru că ce aţi apucat să măcinaţi în coş la moara 
gândurilor, mai întâi la deşteptare, aceea veţi măcina 
toată ziua. 

Rugăciunea lui lisus este recomandată, dar trebuie 
precizate anumite aspecte. Mai întâi trebuie să zici. La- 
să la o parte tehnica. Al doilea lucru important este să 
păstrezi taina. Nu faceţi ca găina: a făcut și ea un ou şi 
se aude în toată curtea. Mai departe rămâne să se sur- 
prindă fiecare pe sine dacă poate să o zică cu mintea în 
inimă. Au încercat Sfinţii Părinţi și au reuşit. Pe mine 
mă interesează la vârsta mea și la vârsta tuturor, adică 
mai mică — să zică rugăciunea cu mintea. Dar e o mare 
greşeală să o zici cu agitaţie; cu foarte mult calm trebu- 
ie rostită. Dacă la un moment dat ai uitat, nu intra în 
panică; tot cu calm reîncepi să rosteşti mai departe. 
Dumnezeu este permanent iubitor, la El nu există pozi- 
ţii: supărat-nesupărat. Ca o mamă care își vede copilul 
că învaţă să meargă, deși se înclină într-o parte, totuşi e 
bucuroasă. Și noi, copii fiind, Dumnezeu ne înţelege în 
unele absențe. Dar nu înseamnă o absenţă spre păcat, ci 
că te-au furat alte probleme din viaţa de toate zilele. 
S-au scris pe tema asta, a rugăciunii lui lisus, tratate în- 
tregi. Concluzia este ca să zici în felul tău. Există o în- 
zestrare aparte de la Dumnezeu, pentru fiecare dintre 
noi, de a spori în rugăciune. 

Mai întâi, dracul nu-ţi cunoaște gândurile şi tu nu 
eşti avantajat dacă difuzezi că te rogi. Dar să zicem că 
dracul cu „iscusinţa” şi experienţele lui te prinde — nu 
ţii cont deloc. Nu-i convine ca tu să ai o legătură cu 

Dumnezeu, îți dă de lucru permanent. De aceea, este 
recomandat să ai mintea către Dumnezeu; dacă nu o 
ai, îți dă dracul de lucru. Tu să lupţi cu calm şi împo- 
triva acestui atac. Nu vă daţi seama cât de important 
este atunci când ai o problemă de rezolvat să te gân- 
deşti cu calm asupra elementelor care-ţi dau rezulta- 
tul. Pentru că nu îl birui tu, ci îl biruie Dumnezeu. O 
mare greşeală este ca atunci când ești ispitit vizibil, 
să-l blestemi, să dialoghezi cu el. El este bucuros că-l 
consideri. Trebuie desconsiderat, că nu-i o putere, e 
un tolerat. Roagă-te la Dumnezeu, că puterea Numelui 
îl goneşte: „Doamne, lisuse Hristoase, Fiul lui Dum- 
nezeu, miluieşte-mă pe mine, păcătosul!” 

Unii pierd din calitatea rugăciunii, altora care s-au 
rugat cu smerită inimă, le-a venit un fel de mângâiere 
şi de aceea, cu părere de bine, se roagă numai să le vi- 
nă mângâ:ieri, dar este o simplă amăgire, un fel de a ne 
târgui şi astfel de mângâ:ieri pot veni şi de la diavoli, 
că simți falsa satisfacţie a amăgirii. Diavolii sunt bu- 
curoși să te țină în starea aceasta de falsă liniştire, ca 
tu să rămâi insensibil față de adevărata mângâiere a 
unei rugăciuni rupte, fără interes şi fără oprire. Nu tre- 
buie să încetăm a ne ruga măcar cu mintea. Momente 
de vid sau de urcuş sau coborâş se constată și-n lumea 
sfinţilor, pentru smerenia lor. Dumnezeu cumpăneşte 
darurile cu fiecare, pentru un echilibru duhovnicesc. 

Da. Și ai să te eliberezi. Da. Putem vorbi chiar cu si- 
guranță despre lucrul acesta, pentru că, dacă este vorba 
de a fi omul lui Dumnezeu, păi numai cu Dumnezeu 
poți să scapi. Fără Dumnezeu nu se poate face nimic. 
Sau nu-i nimic în afară de Biserică. Și atunci putem să 
vorbim de lucruri mari. Că dacă reuşeşti să te ridici până 
la Dumnezeu, atunci poți să spui cum au spus marii trăi- 

tori: „Doamne, sunt mare ca şi Tine”. Şi dacă El coboară 
la tine jos: „Doamne, ești mic ca şi mine”. De aceea pu- 
tem să vorbim cu siguranță despre puterea rugăciunii, lu- 
cru care dă valoarea cea mai mare omului. Care trebuie 
cu orice chip să facă efortul să se menţină într-o relaţie 
cu Dumnezeu. Vedeţi, dar şi pe o poziţie de nădejde, de 
nedărâmare sufletească!'Nu pe poziţie de milog, să ceri. 
Pe o poziţie de o bărbăție nemaipomenită, să ştii să rupi 
din tine cu orice chip. Să ştii să te pierzi ca să te poți gă- 
si, în sensul ca să te poți găsi, în sensul ca să te lepezi de 
personalitatea omenească, să te regăseşti într-o persona- 
litate îngerească. De fapt, mănăstirea dă această mare 
posibilitate. Deci cu nici un chip nu trebuie să te descu- 
rajezi. Asta e una din marile greşeli care se face de către 
lumea care și-a pus sincâr problema. Aceea că abando- 
nează într-o oarecare măsură și nu ţintesc cu orice chip 
la lucrurile cele mai înalte. Se mulțumesc numai cu rea- 
lizări foarte mici, care de fapt nici nu sunt realizări. Pen- 
tru că dacă n-ai stăpânirea de sine, n-ai o acoperire în ce- 
ea ce ești, nu eşti nimic. Poţi fi dărâmat. De aceea spun 
ce s-a mai spus. Nimic nu este pierdut atâta vreme cât 
credinţa este în picioare, sufletul nu abdică şi capul se ri- 
dică din nou. 


— Spuneaţi mai devreme că fiecare om trebuie să 
se nască pe sine... 


- Da. Asta este o poruncă, care priveşte pe toată lu- 
mea. Să te realizezi cu orice chip. Păi, să rămâi numai 
născut şi renăscut nu? In sensul acesta se renaşte, știți. 
Adică să ştii să renunţi la ceea ce eşti şi să te înfiinţezi 
într-o ființă care linişteşte pe Dumnezeu. Bunăoară, să 
vă spun o întâmplare care mi-a plăcut foarte mult. A bă- 
tut unul la ușa Mântuitorului. Și-a zis „Cine este acolo?” 

„Sunt trăitorul, mare trăitor al învățăturii tale.” „Nu eşti 
pregătit, nu intri.” S-a retras, s-a căit şi se întreba „De ce 
nu m-a primit?” Era sincer, trăitor. Dar a spus: ce-i de 
făcut, cum să fac să intru? Şi atunci și-a dat seama că era 
o lipsă de smerenie. Şi s-a dus din nou şi-a bătut. „Cine 
eşti acolo? Cine-i acolo?” Zice: „Tu eşti!”, a zis ăla de 
afară. „Atunci intră”, i s-a răspuns. Dacă tu zici că tu eşti 
Eu, atunci intră.” Şi zic sfinții că Dumnezeu îşi adună 
dumnezeii. Deci, ca să poți să reziști, trebuie să fii sincer 
pe o poziţie de smerenie cu orice chip. Numai atunci, să 
Ştiţi, poţi să loveşti cu orice chip pe draci şi numai atunci 
poți să stai de vorbă cu slăbiciunile tale cu orice chip. 
Nu te poți realiza imediat. Dar să fii mereu pe poziţia de 
a lupta împotriva patimilor. Pentru că nu se pune proble- 
ma iertării sau a neiertării, vă spuneam. Ci a vindecării 
cu orice chip de patimi. Da. Nu tu trebuie să fii condam- 
nat, ci împătimirea trebuie condamnată. Și atunci, dacă 
sunt mereu pe poziţia poruncilor lui Dumnezeu... Dum- 
nezeu a dat o poruncă, care numai în literatură se cu- 
noaşte: „Să iubeşti pe vrăjmași.” Ei bine, cât de mult a 
luptat un om să împlinească această poruncă? Care nu e 
un sfat, nu e o recomandare, ci este o poruncă. Și atunci, 
ce avem de făcut? Vedeţi, la nivelul vieţii, la nivelul 
unei zile sau al unei vieţi întregi, noi să fim pe poziția că 
trebuie să împlinesc această poruncă. Trebuie să-i iubesc 
pe vrăjmași. Și începi cu diferite sisteme, de strategie 
sau așa. de moment, să nu mă supăr cu ăla, să-l iubesc. 
Ei, n-ai să poţi chiar să-l iubeşti, dar ai să ajungi la un 
stadiu că nu-l mai urăşti. Și, cum zic. lupta-i de o viaţă 
întreagă. Dar nu este îngăduit să stai nepăsător cu accas- 
tă poruncă. 

Sunt multe felurile în care putem să răspundem 
acestei porunci. Mai întâi: Iubire, lubire, Iubire... Lubi- 

sa este criteriul de judecată al omului. Tot ce se gre- 
:şte împotriva iubirii este niţel încadrat la crimă. 
fântul Grigorie de Nazianz (Teologul) spune că: „De 
rice cuvânt vom da răspuns, cu atât mai mult, de ori- 
2 cuvânt ruşinos” şi adaug eu, cu atât mai mult de 
rice cuvânt ucigător. Este poruncă, nu un sfat, iubi- 
:a de vrăjmaşi. Şi nu este o utopie. Nu este imposibil. 
'acă spune Hristos, e realizabil. La acest lucru trebuie 
í gândească lumea şi cu aceasta să înceapă. Dacă 
ste poruncă, înseamnă că este posibilă pentru că sun- 
m înzestrați de Dumnezeu singur, numai pentru El, 
u zestrea cea mai bogată. A iubi înseamnă a îndrăzni 
ă te asemeni cu Dumnezeu, după har, bineînţeles. 

- Am făcut o constatare pe care o poate face orici- 
e. Despre acest cuvânt al Mântuitorului nu cunoaş- 
»m decât din literatură. Aș vrea să mă bucur foarte 
wlt, să văd pe cineva care începe să-şi pună proble- 
ìa asta serios şi să încerce să iubească pe vrăjmași. 
lu este un lucru uşor, pentru că suntem o fire perver- 
tă, dar lupta care trebuie să o dăm fiecare, în fiecare 
lipă, este să ieşim din pervertire, să ieşim din starea 
egativă, să ne instalăm în ceea ce de fapt suntem. 
)acă ne-a făcut Dumnezeu singur, numai pentru El, şi 
acă ne-a răscumpărat Hristos, şi ne-a înnoit, prețuim 
ât prețuieşte El. Consider că nu e o îndrăzneală să 
orbim în felul ăsta. Pentru că iubirea lui Dumnezeu 
u este mărginită. Se spune că un om dăruieşte după 
mterea lui. Şi ce dăruieşte? Dăruieşte ceva care să 
aulțumească pe celălalt şi să fie și el mulțumit. De 
apt se caută banul cel mai mic pentru a scăpa de cel 
are întinde mâna. Dumnezeu însă nu dăruieşte lucruri 
nărunte. Dăruiește după rang şi dă toată Împărăția 
„ui. Şi dacă este vorba de a fi atât de preţuiţi în punc- 

ul de ajungere, trebuie să ne îngrijorăm de cele ce a 
pus, pe care le uităm mereu, deşi unele sunt porunci. 
A spus așa: „Fără de Mine nu veţi putea face nimic”. 
\ spus lucrul acesta şi s-a repetat în alte rânduri: „În- 
răzniți, Eu am biruit lumea”. Lucrul acesta îl priveşte 
e fiecare dintre noi. El fiind tulpina, noi mlădițele. Vă 
achipuiți că nu putem face absolut nimic, o răsuflare 
1ăcar, fără tulpină, fără seva Lui. În legătură cu acest ci- 
at din Scriptură, „Fără de Mine nu veţi putea face ni- 
aic?, în anul 419 s-a făcut un Sinod local, la Cartagina, 
rintre obiectivele sinodului fiind și aceasta, lumea ui- 
înd că a spus Hristos „Fără de Mine nu puteţi face ni- 
nic”. Oamenii erau (şi sunt) cerbicoși: „eu am făcut, eu 
ac, eu pot”. Sistemul acesta, de a trăi şi de a se automul- 
ami omul, e fals, și omul nu-şi mai aminteşte de Dum- 
ezeu, prin egocentrism omul situându-se în centrul lu- 
rurilor. Canonul 124 de la Sinodul de la Cartagina spu- 
e în legătură cu citatul Mântuitorului, „Fără de Mine nu 
eți putea face nimic”, şi dacă crezi că poți ceva, „anate- 
1a să fii”. Anatema este cea mai grea pedeapsă pe care 
poate da Biserica. Deci, Părinții se îngrijeau de orice 
uvânt al Mântuitorului, nimic din ce a spus nefiind în 
lus. „Tot ce ai spus Tu e adevărat, Iisuse!” Dacă se ține 
ont de lucrul acesta, cel puţin cu o măsură oarecare, dar 
u cu nepăsare continuă, aceasta ne duce şi la marele 
>mn de întrebare: Cum să iubim pe vrăjmaşii noştri? 
'edeţi, la nivelul zilei sau poate chiar la nivelul vieții, 
u este atât de ușor, că e firea care trebuie doborâtă cu 
rice chip. Şi, mi se pare, aceasta îmboldeşte mai mult 
ecât aceea să fiu comod cu privire la dușmani, şi „trea- 


! loan 16, 33. 
2 loan 15, 5. 

a lor!” Nu! Omul să înceapă, cel puţin cu aceea să nu-i 
rască pe vrăjmași. Pentru că noi suntem făcuţi de 
"umnezeu, nu numai pentru noi înşine, ci pentru întrea- 
a creaţie a lui Dumnezeu. Nu numai pentru comunitate. 
'acă fratele tău suferă undeva, să te doară şi pe tine. Ra- 
il nu-l poți vedea dacă nu laşi să-l vadă celălalt întâi. 
Ş putea spune, aşa cum s-a spus: tragedia întregii ome- 
iri trebuie plânsă ca propriile tale greşeli. Dacă este aşa, 
tunci vedem ce legătură mare este între noi şi creaţia lui 
vumnezeu. Greşeala mare este că se izolează omul de 
zestea, că se retrage în sine, egoismul feroce, drac gol, 
iți...! 

Să încerci să-i iubeşti pe vrăjmaşi. Dar cu insistență. 
l-ai să poți deodată. Dar ajungi în stadiul că nu-i urăşti, 
are înseamnă că ești salvat pe scară. Nu mai eşti în 
altă, eşti pe o treaptă de scară. Din momentul în care 
şti pe o treaptă salvatoare, să ştiţi că există un proces 
volutiv, în legătură cu următoarea treaptă, mult mai 
şor, pentru că nu e vorba numai de puterea ta. E vorba 
e harul lui Dumnezeu, dacă tu lupţi şi mergi. Că nu a 
ice, ci a mişca înseamnă a ajunge. Dai voinţă, iei pute- 
>» Altfel nu. Cu nici un chip nu ne mântuiesc marile 
oastre fapte bune, fără harul lui Dumnezeu. Numai la 
1 este cu putință!; dar să ne găsească pe noi pe drum. 
eci, dacă ne găseşte pe drumul acesta, gândind mereu 
i ne iubim vrăjmașii, (pentru că asta e greşeala, omul 
imâne bulgăre, fără simţire), mereu ne va ajuta harul lui 
")umnezeu. Și dacă moartea te găseşte în luptă, ancorat 
1 acest ideal, indiferent la ce nivel te găseşte, mori iubi- 
»r de vrăjmași. Pentru că te ajută harul lui Dumnezeu. 
1 ştie firea noastră cum arată. 


' Marcu 10, 27. 

A iubi pe vrăjmaşi e un punct central al învățăturii 
reştine care ţine de criteriul de judecată, care este Iu- 
irea. Trebuie să iubim. Vedeţi dumneavoastră, ființa 
;menească, fiziologic, este o mică lume, un microcos- 
nos. Intreaga creaţie a lui Dumnezeu există în această 
iință. Fiecare mădular e mădularul lui Hristos. Dacă 
legetul acesta, cel mai mic. suferă, toate mădularele 
uferă cu el. Nu trebuie să ne izolăm de creaţia lui 
Dumnezeu prin diferite alte preocupări care sunt amă- 
seli egoiste. „Că eu am viaţa mea, Dumnezeul meu...” 
Vu! Învățătura creştină e valabilă pentru toată lumea, 
bligă pe toată lumea. Cine încearcă cu adevărat să 
lea atenţie mai multă la porunca aceasta, a iubirii de 
'răjmaşi, să ştiţi că se găseşte angajat în idealul cel 
nai înalt, fericirea noastră veşnică. 

Nu aceste mici dăruiri pe care le facem pe ici, pe co- 
ea, care nici nu ne costă și care nu reprezintă jertfa. Și 
lacă nu e jertfă, nu e lumină. Jertfa este să dai din ce 
u ai, să dai ceea ce ești! Conceptul de mântuire crești- 
lă e jertfa. Mântuitorul făcea dreptăți mari, învia morți. 
Dar nu mântuise încă lumea. Dracul era încă puternic. 
Dar când s-a jertfit a ajuns la desăvârşire. Acesta a fost 
ctul cu care îşi împlineşte marea îndatorire, că „pentru 
ceasta M-a trimis Tatăl Meu”.! Mântuitorul era pe 
ruce şi se văila Satana. Până atunci dracul fugea, nu 
e lăsa, dar era încă tare. „Astăzi va veni judecata vrăj- 
naşului acestuia, a stăpânitorului lumii acesteia”? Aşa 
ă acela care se angajează la această mare luptă, care e 
vosibilă cu harul lui Dumnezeu, este cu adevărat sluji- 
or al idealului celui mai înalt, şi se creează în noi senti- 
nentul Veşniciei. Nu e puţin lucru! 


! loan 17, 8. 
2 loan 16, 11. 


89 


Dacă vezi doi oameni vrăjmăşindu-se, pentru a-i 
uta pe cei doi, prin propria ta viaţă, ridici celor care 
> vrăjmăşesc, semne de întrebare. „Ce face omul 
zesta de e liniştit!?”, se vor întreba ei? Prin propria ta 
ieţuire, poţi să-l înveţi pe celălalt. Dacă ești provo- 
at, sau dacă, cu dibăcie, provoci discuţia, începi dis- 
uția după stadiul în care se găseşte pregătit duhovni- 
2ște. Cu putinţa ta de a ataca. Fără discuţie că cei din 
u trebuie să se folosească de propria ta viaţă. Uite! 
u eram în Braşov, într-o mașină, musafir. Cel de la 
olan, un fiu duhovnicesc, a oprit maşina în târg. Eu 
m văzut jos, în faţa mașinii un obiect şi în acelaşi 
mp am auzit vaiete în târg. Curios, m-am apropiat de 
biect, să văd ce-i acolo. Când colo, era un portofel, 
lin cu bani. Banii mei! se plângea omul care pierduse 
anii. Am înţeles că găsisem banii omului. Am mers 
ı el şi în faţa lumii, i-am spus: „Domnule, ţi l-am gă- 
it eu. Poftim!” Cu chipul meu, cu barbă, vă închipu- 
i. Toată lumea a început să se închine şi am avut o 
sare bucurie. Lumea fugea cu pomelnice după mine... 
)eci, numai cu mult tact putem interveni în lume. Mai 
wult, prin propria noastră „dezinfectare” aducem un 
miros” atractiv. Dumnezeu lucrează pentru fiecare, 
u fiecare. Nu ne lasă ca instrumente izolate. Ne dă 
irtuţi, ne dă încercări. Prost e când omul e nepăsător, 
ăieşte de azi pe mâine, nu ştie cât de prețioasă e cli- 
a pe care o trăim. De aceea, pot să spun că orice cli- 
ă poate fi un timp şi orice suspinare poate fi o rugă- 
iune. Mai mult decât o rugăciune de tipic sau făcută 
bligatoriu. Ajutăm pe alţii cu propria noastră viaţă, 
ult mai mult, și pe cei învrăjbiţi între ei îi ajutăm tot 
rin curățirea noastră. Dar să ştiţi că există şi iad. 
Dacă omul nu vrea şi nu vrea ... 


90 


Domnul lisus Hristos stă ascuns în poruncile Sale 
şi, în măsura în care le împlineşti, în măsura aceea ţi 
se dăruiește şi El. Şi cât de greu e să-L avem întreg, 
pe Stăpânul a toată făptura, în inimile noastre! Că 
spus este: „Fără de Mine nu puteţi face nimic!”! Şi 
Scriptura n-o putem desființa şi nici împlini cu jumă- 
tăți de măsură. 

Şi atunci, dacă tu stabileşti legătura cu lumea, res- 
pectiv cu duşmanii, te găseşti, te prinzi în felul că tu 
te-ai renăscut, intri într-o stare superioară și atunci dai 
valoare citatului care spune că „omul nu-i născut numai 
pentru el, ci pentru întreaga comunitate”. De aceea pu- 
tem spune că tragedia umanităţii trebuie trăită ca pro- 
pria ta nenorocire. Din punct de vedere global răspun- 
dem, ne asumăm păcatele lumii. Dar consecinţa o tra- 
ge cel care greşeşte. Te compătimesc că ţi-ai scos un 
ochi, dar rămâi chior în continuare. Consecința o su- 
portă creștinul care nu se astâmpără?. Hmm! Deci lup- 


' Toan 15, 5. 

2 „S-ar putea spune deci că toţi vor învia prin unitatea naturii 
lor umane cu a lui Hristos. Dar nu toţi vor învia spre fericire, în- 
trucât fericirea este o chestie de decizie personală a fiecăruia 
pentru comuniunea cu Hristos. Hristos nu are în Sine toare per- 
soanele umane, ci toată natura umană. Dacă ar avea în Sine toa- 
te persoanele, El ar fi o pluralitate de persoane şi o pluralitate de 
libertăţi. Dar atunci n-ar mai fi persoane umane în afara lui Hris- 
tos. În unitatea de natură cu Hristos avem o bază pentru comu- 
niunea uşoară cu El, dar nu avem mântuirea noastră decisă fără 
noi. Chiar şi păcătoşii învie în baza unităţii de natură cu Hristos, 
ca să poată contempla veşnic putinţa ce au avut-o de a se mântui, 
dar pe care nu au folosit-o, datorită libertăţii lor care a refuzat co- 
muniunea a cărei bază li s-a dat. 

Sfântul Chiril din Alexandria spune acelaşi lucru: «Rațiunea 
învierii trece asupra tuturor pentru Învierea Mântuitorului, Care 

ta ta este să fii de părere cu Dumnezeu, Care nu doreşte 
să te mântuiască individual, ci cu întreaga creaţie a lui. 
Şi atunci tu te pui de acord cu opera lui Dumnezeu. 
Deci trebuie să iubeşti pe vrăjmași. „Doamne, fă aşa, 
Doamne”, aşa să fie rugăciunea ta, „ca neamurile să Te 
iubească”. 

Şi sigur că s-au găsit în Ortodoxie valorile desăvâr- 
şite, liniştea trăirii credinţei tale. Numai în Ortodoxie. 
Altfel, sunt raționamente şi chiar pot să spun, dacă nu 
se astâmpără, nici nu mai sunt alte Biserici decât Or- 
todoxia. Sunt guverne cu numiri clericaliste şi erezii 
chiar. 


— Nu cumva fiecare dintre noi nu facem altceva de- 
cât să ne luptăm să ieşim dintr-o formă embrionară, să 
ne compunem, să construim acea faţă a lui lisus Hris- 
tos care este în noi. Mulţi nu reuşim. Decât bucățele. 


- Bine. Ar însemna să luăm discuţia de la cap, pen- 
tru că sigur că trăim prin moştenire căderea. Dar Hris- 
tos S-a întrupat degeaba? Mai mult ne-a dat decât ne-a 
pierdut Adam. Ne-a dat Hristos. Ne-a dat puterea de a 
birui dracii, de a ne birui pe noi cu orice chip și de a 
ne încadra în ceea ce de fapt a spus: „Îndrăzniţi, Eu 
am biruit lumea”. Sigur, lumea înseamnă şi lumea din 
tine, tu care eşti o lume mică, în care se oglindeşte o 
lume întreagă, o lume mare. Da. Cu orice chip în 


ridică cu Sine toată firea omului, dar nu va folosi cu nimic pe cei 
iubitori de păcat. Căci ei vor fi duşi la iad primind învierea nu- 
mai pentru a fi pedepsiţi. Dar ea va folosi mult celor ce s-au 
exercitat în viaţa aleasă, căci vor primi învierea pentru împărtăşi- 
rea de bunătăţile cele mai presus de minte».” (Părintele Profesor 
Dumitru Stăniloae) 

Hristos se poate face orice. Dacă nu este Hristos, e o 
pierdere de vreme. Eu n-am ajuns la înălțimea lucruri- 
lor, dar, vă rog să mă credeţi, astea îmi sunt punctele 
luminoase la care lupt să ajung. Dacă aveţi curiozita- 
tea să ştiţi ceva despre mine, nu am ajuns, sunt încă 
foarte departe. Chiar vă spun că sunt om al iadului, 
dar nu mă descurajez cu nici un chip. Pentru că ştiu că 
mă iubeşte Dumnezeu şi ne iubeşte pe toți, cu orice 
chip, oricine-am fi. Şi atunci prin El putem să nădăj- 
duim. Da. 


— Spuneam că nu toți reuşim să construim în întregi- 
me acest chip al lui Hristos pe care îl avem în noi. 
Unii, nu ştiu dacă adunăm, nu-i aşa, o bucăţică, un de- 
gețel, o bucăţică de obraz. Ca să mă exprim metaforic. 


- Da. Dacă dumneavoastră recunoaşteţi că pe om 
l-au handicapat patimile şi l-au desfigurat, dar a rămas 
un obraz rumen şi curat, acesta este semnul cel dintâi 
că Dumnezeu ne iubește mai mult decât ne iubim noi 
înşine. Şi asta este ceea ce ne dă curaj să luptăm să ne 
înfrumuseţăm şi să ne rumenim întreaga ființă. Nu se 
pot primi în Împărăţia Cerurilor oameni mântuiți ciun- 
tiți, handicapaţi. Toate patimile aici trebuie cu orice 
chip rezolvate, exterminate, spovedite, dezlegate. Că 
nu se poate. S-a discutat de Sfinţii Părinţi în legătură 
cu vindecarea patimii şi odată s-a spus „Da. Sunteţi 
iertați. Omul este iertat, dar rămâne semnul.” Bine, 
acum, când vorbim de frumuseţea frumuscţilor, Împă- 
răția Cerurilor, când spunem că „veţi fi asemenea în- 
gerilor”!, şi acesta-i cuvântul Mântuitorului, deci cu- 


' Luca 20, 36. 

vânt de Dumnezeu, cum poate să fie un om cu semne? 
Nu se poate. Decât numai în lumea aceasta, cum zice 
Sfântul loan Gură de Aur. Nu se mai văd acele zbârci- 
turi, semnele, în lumea cealaltă, nu. Pentru că Dumne- 
zeu nu ne-a dat vederea în felul acesta: eram orbi şi nu 
ne-a pus numai un ochi ca să vedem, ci ne-a dat 
amândoi ochii. Adică ne-a făcut şi frumoși. Nu numai 
o iertare simplă. E o uitare definitivă. Și atunci noi 
suntem ființa creată, restaurată de Mântuitorul cu ori- 
ce chip. Şi-atunci vă daţi seama că zic „O! Omule, de 
ţi-ai cunoaşte valoarea ta!”, că prețuim cât prețuieşte 
El. Sigur că în împărăția lui Dumnezeu nu putem să 
intrăm ciuntiţi. Dar Dumnezeu nu S-a lăsat pentru că 
acest chip al divinității din om, pe care I-a făcut Dum- 
nezeu, nu va dispărea oricât de în neregulă ar fi omul în 
lumea aceasta. Nu dispare deloc. Şi-atunci aceste sem- 
ne rumene care au mai rămas pe noi, acestea sunt în- 
demnurile care trebuie cu orice chip, care ne obligă şi 
ne dau posibilitatea să ne facem frumoși. Frumos în- 
seamnă întreg. În tot felul. Întreg înseamnă frumos și 
frumos înseamnă întreg. Da. Cu spirit de fineţe... 


— Sufletul întreg... 


- Da. Sufletul întreg. Aşa cum, de fapt, v-o spun, ni 
l-a restaurat şi îndumnezeit Mântuitorul. 


— Și cei care nu reuşesc în această viață? 


- Există stadii şi stadii. Eu spun că cineva nu se 
poate declara desăvârşit. Pentru că smerenia nu se cu- 
noaşte niciodată că s-a ajuns la ea. Adică să rămâi la 
locul tău, ştiţi. Dar este omul vinovat, mult vinovat, 

pentru faptul că stă pe loc și nu luptă cu orice chip să 
se desăvârşească. Pentru că atunci când tu mişti me- 
reu, cum spuneam, a mişca înseamnă a ajunge, te aju- 
tă harul lui Dumnezeu. Şi prin harul lui Dumnezeu 
ajungi. Deci vinovăția este că tu stai pe loc. Şi asta 
este o vinovăţie foarte mare. Nu căderea ta e mare, ci 
faptul că nu te ridici. Pentru asta te va judeca. Dacă 
te-ai ridicat, nu te mai judecă nimeni pentru că ai că- 
zut în adânc de ape şi de ce eşti ud. Bine că ai scăpat 
din adânc de ape. Deci Dumnezeu nu luptă numai să 
ne ierte, ci şi să ne facă frumoşi. Nimeni nu poate să 
intre în împărăţia lui Dumnezeu decât ca îngerii. Asta 
este veşnicia. Așa. Lupta, sigur, este să ajungem la 
iertarea lui Dumnezeu, la harul lui Dumnezeu. Da. Nu 
a sta pe loc. Asta este vinovăția oamenilor. De peste 
tot. Se mulțumesc numai cu un obraz rumen. Se mul- 
țumesc să audă numai cu o ureche (cum bunăoară aud 
eu, fiziologic — n.n.). Ei, asta nu este bine. Pentru că, 
doamnă scumpă, Mântuitorul nu s-a răstignit numai 
pentru o parte de frumuseţe din noi, ci pentru totala 
noastră frumusețe, pentru ca să fim cu orice chip 
îngeri ai pământului. Nu reușim, dar nu stăm pe loc. 
Reușim cu harul lui Dumnezeu. Niciodată nu o să 
ajungem să iubim pe vrăjmași cum trebuie, că e firea 
pervertită. Dar în dorinţa ta de a-i iubi cu orice chip, 
te ajută harul lui Dumnezeu şi la judecată tu ai să treci 
că ai iubit pe vrăjmași. Pentru că te iubeşte, pentru că 
ţi-a hărăzit Dumnezeu mai mult decât ai dat tu, da, 
te-a găsit pe drum. Şi Dumnezeu te ia de mână. 
Dumnezeu, fără discuţie, te îmbogățește. Da. Nu 
există Împărăţia Cerurilor decât în întregime, nu poate 
să fie altfel, ştiţi. Adică un fel de „iar cere” şi pe-acolo 

cu mâna întinsă „Doamne, Doamne”, ştiţi, iar milo- 
geală. Nu. Şi nu se poate, pentru că se recomandă în 
felul acesta: nu trebuie să ne iertăm nici cea mai mică 
greşeală. Nu e o asprime când vorbeşti aşa. Dar tu să 
fii atent la fiecare greşeală. Şi atunci luptă împotriva 
ei, în timp. Deci nepăsarea aceasta este iadul, care de 
fapt mâine, poimâine o să vadă toată lumea cât este de 
grav. Nu altfel. A sta nepăsător. Că repet că Dumne- 
zeu iubeşte şi acum, iar iadul este marea durere a lui 
Dumnezeu. Îi iubeşte mai departe, dar iubirea asta îi 
biciuiește pe cei din iad. „Ia uite ce am pierdut noi! 
Uite cât ne iubea de mult!” Pentru că dreptatea lui 
Dumnezeu îi bagă acolo. Că vă spuneam că Dumne- 
zeu poate orice, dar un lucru nu poate: să-și calce cu- 
vântul. Şi El a spus: „Mergeţi în focul cel de veci”!. 
„Pentru că n-aţi ținut cont deloc, deloc și de dreptatea 
Mea. Aţi făcut ce aţi vrut, n-aţi ţinut cont că Eu vă iert 
în lumea aceasta” ... A zis că ne va ierta până la sfâr- 
şit. Dar nu la nesfârșit. 


' Matei 25, 41. 

Despre monahism 


— Sfântul loan Scărarul consideră lepădarea de lu- 
me prima treaptă a urcuşului duhovnicesc. Este nece- 
sară lepădarea de lume pentru orice creştin sau nu- 
mai pentru cei ce vor să fie desăvârşiţi, după cum 
spune Mântuitorul: „Dacă vrei să fii desăvârşit du-te, 
vinde-ți averile... şi vino de-Mi urmează Mie ”? 


- Sfânta Scriptură este pentru toată lumea, cu pasa- 
je șpeciale pentru monahism: „Cine lasă, tată, mamă, 
frate... cine ia crucea și-Mi urmează!...” e altceva. 
Vrei să fii desăvârşit? Atunci îți recomandă aceste lu- 
cruri. Însă lepădarea de lume poate să fie şi în sufletul 
unui mirean, al unui laic, în sensul că-și vede de mân- 
tuirea lui și se ține de Hristos cu orice chip. Deci și 
pentru ei este valabilă lepădarea de lume, de patimi. 
Noi nu ne lepădăm de lume într-un sens exclusiv. Noi 
dorim cu orice chip ca lumea aceasta să fie ajutată de 
Dumnezeu şi, dacă suntem, ne punem în situația de 
rugători pentru lume; aceasta înseamnă că suntem ală- 
turi de Hristos, deci cândva şi undeva ne putem numi 
mântuitori. Dar nu desconsiderăm lumea. Nu există 
pustnicii valabile, dacă n-ai toată lumea în inima ta. 
Toată lumea aceasta strigă cu orice chip: „Ajutor!” 


' Luca 14, 26-27. 

Dacă răsare te miri cine şi-şi asumă rolul de dăruitor 
al lui Hristos și rugător pentru lume, acela este cel ce 
este. Așa că lepădarea se referă şi la cei din lume. 
Dacă însă e vorba să schimbi locul, să schimbi nevo- 
ințele, mentalităţile, atunci lepădarea se referă numai 
la monahi. Dar cuvântul e valabil şi pentru lume. Pen- 
tru că acest cuvânt al Sfântului loan Scărarul l-a citit 
multă lume laică și s-a întrebat: „Ce fac?” Și atunci, 
vrând-nevrând, s-a oprit de la anumite porniri rele. Şi 
nu numai atât: a vrut să se împlinească și cu ceva bun. 
Şi-atunci el s-a folosit de cuvântul acesta, laic fiind. 

„Du-te în lume şi vezi ce-ţi mai trebuie!”, a zis 
Dumnezeu unuia care a întrebat: „Ce-mi mai trebuie, 
Doamne, ca să fiu desăvârşit?” Şi l-a trimis în lume, 
Şi l-a găzduit un oarecare ins, un cizmar. Cizmarul 
acesta l-a primit cu mare plăcere, cu mare bucurie, 
cizmar care câştiga ce câștiga și împărțea banii la să- 
raci, la biserică şi la gospodăria lui; care mergea noap- 
tea la biserică și, spre uimirea celui ce-l urmărea, i se 
deschideau uşile bisericii singure, şi el nu știa că este 
urmărit. Și era laic. Avea soţie și copii. Faţă de curio- 
zitatea aceasta a lumii, aș vrea să întreb: Unde se gă- 
seşte Antonie cel Mare? Unde se găsesc nevoitorii? 
Marii rugători unde se găsesc în împărăţia lui Dumne- 
zeu și unde se găseşte acesta? Vasăzică, este, mi se 
pare mie, deasupra multora. i era laic. 

Sigur că Scriptura privește pe toată lumea. Că dacă 
spune: „Daţi la săraci!”!, spune și laicului şi ... Dacă 
spune: Nu vă îngrijiţi cu ce vă veţi îmbrăca şi ce veți 
mânca!'?, se referă la toată lumea. 


' Matei 25, 35-40. 
? Matei 6, 31-32. 

Aşa că, dragul meu, viața monahală este o viață cu 
totul deosebită, e o intrare deja în cer, cin îngeresc, iar 
îngerii sunt geloşi pentru că noi luptăm în trup cu ne- 
voinţele, cu neputinţele trupeşti ca să ne menţinem o 
identitate îngerească. Asta e altceva Este aspectul 
desăvârşit. Este o recomandare desăvârşită: „Vrei să 
fii desăvârşit?! Ia crucea şi urmează-Mi Mie!”2; este 
altceva. Se ating cote înalte, în situația în care se 
ating, însă nu e o problemă rațională, ci este o proble- 
mă mai mult de afectivitate, de nebunie pentru Hris- 
tos. Și atunci e cu totul altceva. Dar Scriptura se referă 
la toată lumea. Toată lumea a primit cele zece po- 
runci. Toţi trebuie să aibă o modestie, o dragoste pen- 
tru celălalt, pentru că spus este că monahul înseamnă 
un creștin bun. Deci orice om, când a plecat la mănăs- 
tire era un creştin oarecare, dar a râvnit dincolo de di- 
mensiunile omeneşti: a vrut o înfrânare, a vrut o dă- 
ruire a tuturor simțurilor numai pentru Dumnezeu. 


— În ce constă lepădarea de lume? 


- Tocmai în aceasta constă: să doreşti foarte mult 
să iei crucea și să o porți cum a purtat-o Mântuitorul 
pentru mântuirea lumii. într-o formă de nebunie pen- 
tru Hristos. Te duci acolo unde te poți pierde ca să te 
poți găsi, în sensul prefacerilor totale prin tăierea voii, 
care e o mare bătălie, o luptă cu Dumnezeu. Care a 
creat voinţa liberă, şi noi trebuie să fim împotriva 
acestei creaţii. A creat voinţa liberă ca să ne tăiem vo- 
ința aceasta liberă. Şi-atunci eşti în luptă cu Dumne- 


' Luca 18, 22. 
? Marcu 8. 34. 

zeu. Dumnezeu cere să fie biruit și-L birui, lucru pe 
care nu poți să-l faci în lume. În lume trebuie să-ţi 
susții voia ta, să mergi după ordinea lucrurilor ca să 
păstrezi o armonie — în sat, în oraş —, dar la mănăstire 
ești acolo unde te desfiinţezi ca personalitate ome- 
nească în personalitate îngerească. Și-atunci înseamnă 
că tu, pierzându-te, te poți găsi. Este cel mai mare lu- 
cru posibil când omul — creaţia lui Dumnezeu — poate 
fi în stare a pleca din lume în monahism, indiferent 
unde, în obşte sau în pădure. Aş recomanda obştea, 
pentru că în pădure trebuie o iscusință extraordinară, 
de tipul aceleia a Sfântului loan Scărarul și a tuturor 
sfinţilor care au trăit în pustie. Sf. Macarie cel Mare 
dă ca pildă nişte călugări: 

Povestit-a avva Bitinie că spunea avva Macarie: 
şezând eu odată în Schit, s-au pogorât doi tineri stră- 
ini acolo. Unul avea barbă, iar celuilalt atunci înce- 
pea să-i crească. Şi a venit la mine zicând: unde este 
chilia lui avva Macarie? lar eu le-am zis: ce voiţi de 
la dânsul? Și au zis: auzind noi cele despre dânsul și 
despre Schit, am venit să-l vedem. Le-a zis bătrânul: 
eu sunt! Și au făcut metanie zicând: aici voim să pe- 
trecem. lar eu, văzându-i gingaşi şi ca din părinți bo- 
gați, le-am zis: nu puteți şedea aici. Și a zis cel mai 
mare: dacă nu putem şedea aici, ne ducem în altă 
parte. Deci am zis eu în gândul meu: pentru ce îi izgo- 
nesc să se smintească. Osteneala îi va face ca ei de la 
sine să fugă. Şi le-a zis lor: veniţi de vă faceţi chilii, 
dacă puteți! l-au zis tinerii: arată-ne loc şi ne vom 
face. Şi le-a dat bătrânul toporul şi o traistă plină cu 
pâine şi sare şi le-a arătat loc şi o piatră vârtoasă, zi- 
când: săpati în piatra aceasta şi aduceţi-vă lemne din 

luncă şi acoperind-o, şedeţi! Căci socoteam eu, zice, 
că se vor duce pentru osteneală. Și m-au întrebat: ce 
se lucrează aici? Şi le-am zis: împletire de coşniţe. Și 
am luat zmicele de finic din luncă şi le-am arătat lor 
începutul împletirii şi cum trebuie să le coasă şi le-am 
zis: faceţi coşnife şi le dați păzitorilor şi vă vor aduce 
pâini. Apoi m-am dus, iar ei cu răbdare toate le-au fă- 
cul, câte le-am zis lor. Și n-au mai venit la mine trei 
ani. Şi am rămas luptându-mă cu gândul, zicând: oa- 
re ce este lucrarea lor, că n-au venit să mă întrebe de 
vreun gând? Cei de departe vin la mine şi aceștia de 
aproape n-au venit, nici la alții nu s-au dus, decât la 
biserică tăcând ca să ia Sfânta Împărtășanie. Şi m-am 
rugat lui Dumnezeu, postind o săptămână, să-mi ara- 
te lucrarea lor. Apoi, sculându-mă după o săptămână, 
m-am dus la ei să văd cum şed. Și bătând în ușă, mi 
s-a deschis şi ei mi s-au închinat tăcând. Și făcând eu 
rugăciune, am șezut. Făcând semn cel mai mare celui 
mai mic să iasă, a şezut să împletească împletitura de 
coşnițe, negrăind nimic. Și în ceasul al nouălea a lovit 
spre semn şi a venit cel mai tânăr şi făcând puţină 
fiertură a pus masa, făcându-i semn cel mai mare. Și 
a pus pe masă trei pesmeţi şi au stat tăcând. lar eu 
am zis: sculaţi-vă să mâncăm! Şi, sculându-se, am 
mâncat. Şi mi-au adus vasul cu apă şi am băut, iar 
dacă s-a făcut seară, mi-au zis: te duci? lar eu am zis: 
nu, ci aici voi dormi. Și mi s-a pus o rogojină de o 
parte şi lor într-un colț de altă parte. Şi au ridicat în- 
cingătorile şi analavurile şi s-au culcat împreună pe o 
rogojină înaintea mea. lar dacă s-au culcat, m-am ru- 
ga! lui Dumnezeu să-mi descopere lucrarea lor. 
Atunci s-a deschis acoperământul chiliei şi s-a făcut 

lumină ca ziua. lar ei nu vedeau lumina. Și când soco- 
teau că dorm, l-a imboldit cel mai mare pe cel mai 
mic în coastă şi s-au sculat amândoi şi s-au încins şi 
şi-au întins mâinile la cer şi eu îi vedeam, dar ei nu 
mă vedeau pe mine. Și am văzut pe diavoli că veneau 
ca nişte muşte spre cel mai mic. Unii veneau să şadă 
pe gura lui, iar alții pe ochii lui. Şi am văzut pe înge- 
rul Domnului că ţinea sabie de foc și îl îngrădea şi iz- 
gonea diavolii de la dânsul. lar de cel mai mare nu 
puteau să se apropie. Şi către dimineaţă s-au culcat. 
Atunci eu m-am făcut că m-am deștepiat şi ei aşijde- 
rea. Și a zis cel mai mare numai aces! cuvânt: vrei să 
citim cei doisprezece psalmi? lar eu i-am răspuns: da, 
să citim psalmi, câte şase stihuri şi un Aliluia. Şi la 
fiecare stih ieşea câte o făclie de foc din gura lui, care 
se suia la cer. Aşijderea şi cel mai mare, când deschi- 
dea gura şi cânta, ca o funie de foc ieșea şi ajungea 
până la cer. Şi eu am grăit puţin pe de rost şi, ieşind 
afară, le-am zis: rugaţi-vă pentru mine! lar ei mi-au 
făcut metanie, tăcând. Deci am cunoscul că cel mai 
mare este desăvârșit, iar cu cel mai mic încă se luptă 
vrăjmașul. Peste puține zile a adormit fratele cel mai 
mare şi a treia zi cel mai mic. Și când mergeau vre- 
unii din părinţi la avva Macarie, îi lua şi-i ducea la 
chilia lor, zicându-le: veniţi de vedeţi mucenicia străi- 
nilor celor mici! 

Vedeţi, se poate face orice. Nu trebuie glumit. Nu 
poți să ajungi la măsura unora ca aceştia, dar faptul că te 
rupi şi pleci e foarte lăudat de Dumnezeu, paşii tăi. înce- 
putul acesta de viață; dar să te ţii măcar la nivelul putin- 
telor tale, după regula nevoinţelor. bineînțeles, fără să 
exagerezi, pentru că Dumnezeu ține foarte mult la cin- 

stea inimii noastre: „Atâta pot, Doamne!” „Bine! Bucu- 
ră-te că eşti scris în cartea cerurilor.” Atâta pot, pentru 
că, sigur, şi darurile sunt împărțite. Dar nu este permis să 
stăm nepăsători cu orice chip față de viața noastră, care e 
dată de Dumnezeu numai pentru Dumnezeu. 


— Care trebuie să fie atitudinea credincioşilor faţă 
de monahi, atunci când vin la mănăstire, şi, de aseme- 
nea, cum trebuie să se comporte monahii față de mi- 
renii care se închină în mănăstire? 


- Mirenii trebuie să-i cinstească pe călugări cu ori- 
ce chip, pentru că sunt persoane consacrate, sfințite, 
binecuvântate, dăruite. Monahii trebuie să-i sfătuiască 
pe mireni să-şi ţină credinţa. Și unii, şi alții să nu 
vorbească, găsind defecte colo şi colo. Călugării nu 
sunt desăvârşiţi. Sunt în devenire, sunt în formare, dar 
stau acolo. Cum zic unii Sfinţi Părinţi, mari trăitori: să 
mănânce cât vor, să doarmă cât vor, să bea cât vor, 
numai să stea acolo. Pentru că numai statul acolo este 
deja o nevoinţă. Deja el se numește călugăr. Nu stă el 
pe grămada de grâu şi să nu ia şi el câte un bob din 
când în când. Culege el roade dacă stă acolo. Aceştia 
nu pot fi numiţi călugări proşti, ci mai puţin nevoitori. 

Dar la toată lumea i se cere un lucru categoric: să 
nu vorbească de rău. Pentru că aceasta este nevoinţă 
mai mare decât canonul, metaniile și toate celelalte. 
Nu vorbi pe fratele tău de rău. întrucât criteriul de ju- 
decată va fi iubirea. Când vorbeşti de rău te încadrezi 
la crimă. Deci unele din marile nevoințe călugărești 
sunt statornicia şi a nu vorbi de rău. 

Dacă vin mirenii, să ne bucurăm că se folosesc şi 
ei. Dacă se poate, să se folosească mai mult de mişca- 

rea ta decât de vorbele tale. Pentru că nu a zice, ci a 
mişca înseamnă a ajunge. Să se folosească de felul de 
a fi al monahilor: „Fraţilor, nu vreau să pierd timpul 
cu voi. Bine aţi venit la noi. Folosiţi-vă. Este slujbă. 
Bucuraţi-vă. Și iertați-mă, că sunt în ascultare.” 


— Dacă trebuie şi cum trebuie să facă monahul mi- 
siune şi dacă acest lucru nu contrazice lepădarea de 
lume? 


- Depinde ce misiune i se dă când e trimis în lume. 
Pentru ce e trimis în lume? Să propovăduiască, să cer- 
şească sau altele. Nu prea sunt de calitate aceste trimi- 
teri. Dar să se poarte cu orice chip cuviincios. În lume 
să se ducă peste tot cu smerenie. 

Nu prea recomandăm trimiterea în lume. Aceasta a 
fost una din marile slăbiciuni ale monahismului nos- 
tru: să cerșească în lume, să bată din poartă în poartă. 
S-au folosit cei care au fost plecaţi, dar nu este o po- 
runcă folositoare lumii. Deci, dacă se duce și se găseş- 
te în lume, monahul să fie cuviincios, să nu se smin- 
tească lumea. 


— Se poate împlini monahul într-o mănăstire din 
oraş? 


- Nu se pune problema, pentru că nu ne interesează 
unde ne găsim. Ne interesează cum ne găsim unde ne 
găsim. Care e lucrarea inimii noastre, care e interiori- 
zarea noastră. Nu contează unde. Pot să fiu pe o pia- 
tră. Pot să fiu în pădure. Împărăţia Cerurilor este în 
noi. Bineînţeles, vei primi plata pentru că respingi toa- 
te aceste lucruri exterioare şi nu le primeşti. Pentru că 

ai fost în foc şi nu te-ai ars. Da! E posibil! Sigur că da. 
Alungi gândurile acestea cu rugăciunea, cu ajutorul 
lui Dumnezeu, nu cu puterea proprie. Să se ştie de la 
început, ca răspuns la toate întrebările: numai harul lui 
Dumnezeu. Să fii pregătit să primeşti harul acesta, în 
sensul că te smereşti, ca să prisosească harul în tine. 


— Care trebuie să fie poziția monahilor faţă de ce- 
ea ce aduce nou lumea în acest secol: televizorul, ra- 
dioul, presa scrisă, calculatorul ş.a. m.d.? 


- La toate monahul le dă toată atenţia posibilă, dar 
nu până acolo încât să-și schimbe poziţia lui de mo- 
nah, adică să depășească ținuta lui monahală. 

Bunăoară, pe mine, un frate al meu după trup, după 
ce am fost călugărit şi a văzut aspectul ceremonial de 
acolo, a venit la chilia mea — eram la Antim — și m-a 
întrebat așa (lucru de care m-am folosit foarte mult şi 
e ca un răspuns la întrebarea frăției tale): „Părinte, am 
voie să mai vorbesc cu Sfinţia ta?” (El era mai mic 
decât mine ca ani şi nu era un învăţat; era un băiat 
creştin, trăitor). Şi eu i-am spus: „Ai voie, dar să ţii 
cont că eu nu prea am voie”. 


— Pentru ce motive este permisă plecarea călugă- 
rului din mănăstire? 


- Mai întâi, sub nici un motiv. Numai dacă în mă- 
năstire este o lucrare anticălugărească: curvii, certuri, 
bătăi, şi călugărul e expus să accepte aceste lucruri, 
atunci se poate duce în altă parte. 

Primul lucru e să fii statomic, și statornic fără câr- 
tire. N-ai putut să faci multe, dar nu cârti. Pentru că un 

monah e aşa de iubit de Dumnezeu, încât s-a spus în- 
tr-un loc: „Cine se leagă de voi, de lumina ochilor 
Mei se leagă”. Este foarte mare chemarea aceasta. Fi- 
ind vorba de intrarea în cer, vă daţi seama cât de bu- 
curos este Dumnezeu. Suntem la un pas de a da drep- 
tate cuvântului unui Sfânt Părinte, că într-o zi putem 
ajunge la măsura dumnezeiască. Așa că este foarte 
mare lucru. Deci o poziție de smerenie cu orice chip, 
fără cârtire în ascultări, ca așezare, şi fără vorbire de 
rău. Aceasta e marea greșeală. Sunt convins că iadul e 
umplut mai mult de cei care vorbesc de rău. Și, dacă 
vorbesc, se scuză: „Ce, numai eu vorbesc?” Nu. Vor- 
birea de rău este o crimă de care nici nu se poate po- 
căi, pentru că nu o recunoaşte în totalitatea ei. A vorbi 
de rău înseamnă a nu-i suferi pe toţi cu drag, şi nu poți 
suferi dacă nu eşti smerit. 


— Dar ecumenismul care ţi se impune ca ascultare? 


- Nu asculți fără Hristos. Numai şi numai în Ade- 
văr asculți. Dar te duci la mănăstire știind că este nu- 
mai şi numai Hristos. Ascult numai acolo unde nu 
mi-L ia pe Hristos. 


— Dar şcoala poate fi un motiv de a ieși din mă- 
năstire? 


- Nici nu se pune problema. Școala nu este nimic 
pe lângă asta în mănăstire. O, sancta simplicitas! O, 
sfântă simplicitate! Şcoală de smerenie, dragul meu, 
de trăire. Fratele meu, mare mai e un om smerit. Nu- 
mai cine n-a luptat cu diavolii nu ştie cât e de mare 
cuvântul acesta. Un om smerit, aşa cum spuneam, cât 

se poate la o măsură divină, mişcă stelele, schimbă or- 
dinea lumii. Aşa de mare este smerenia. Şi nu se poate 
fără asta. Nu vă speriaţi de forța unui om smerit. Spe- 
riați-vă dacă smerenia nu este cu orice chip încăpută 
în voi. Mare e un om smerit. Chiar și îngerii au nevoie 
de puterea smereniei. 


— Care este pericolul cel mai mare care-l pândeşte 
pe monahul ieși! din mănăstire? 


- Pericolul cel mai mare este nestatormicia. Pentru 
că satana este în stare să angajeze toată lumea pămân- 
tului ca să nu te mai duci la mănăstire. lar dacă te-ai 
dus, face tot posibilul să te scoată. Deci e prima mare 
greşeală. Căci, dacă te scoate din mănăstire, tu înce- 
tezi de a mai fi. Şi atunci e inutil să mai vorbim de 
smerenie. 


— Aşa cum i s-a întâmplat Fericitei Beatrice? 


- Această Beatrice a fost într-o mănăstire din Fran- 
ţa, având ca stareță o mătușă a ei. Mănăstire mare, 
măicuțelor, nu ca pe aici pe la noi... Dar era de o fru- 
museţe cum nu se mai văzuse pe lume. Există niște 
canoane care spun că dacă o maică are o frumuseţe 
mare să-i pui voal pe față. Nu-i pune nimeni voal și 
nici nu e nimeni urât, toată lumea este frumoasă. Pen- 
tru că sunt flori, nu-i nici o floare urâtă, dar nu seamă- 
nă una cu alta. Și i-a dat stareța, mătușa ei, ascultare 
să ude florile la Maica Domnului la catapeteasmă. Şi 
uda cu atât drag și îi spunea Maicii Domnului: „Dacă 
îți place cum ud eu florile, să înflorească.” Și înflo- 
reau bobocii! Şi într-o zi un călător, un aventurier, să-i 

Zic, care călărea pe un cal sirep să viziteze arhitectura, 
că era extraordinară, a trecut pe acolo. Şi cum s-a miş- 
cat biata fată, s-a mişcat voalul ei şi i-a văzut frumu- 
sețea. Şi s-a aprins după ea şi-a început să vină mereu. 
Asta, mititica, nu ştia ce se întâmplă ... Dar într-o zi 
acesta a venit şi i-a spus: „Eu te iubesc.” Ea a zis: „Pe 
mine mă iubește Maica Domnului.” Mare greșeală: cu 
dracul nu se stă de vorbă. Să nu faceţi greşeala aceas- 
ta, să te aperi. Pentru că el este foarte bucuros să intre 
în dialog cu tine. Ignoră-l. Spune: „Doamne, iartă-mă, 
Doamne lisuse Hristoase.” Asta e poziția când eşti 
atacat. Dacă stai de vorbă, dracul are şi el posibilitatea 
de a spune ceva și atunci te încântă. Care este exem- 
plul: chiar căderea Evei. Și atunci ea a greşit şi el i-a 
spus: „Sunt catolic, sunt ca tine.” 

Atunci dracul a intrat în ea şi a început să se tulbu- 
re. Şi i-a spus ăla aşa de-a dreptul: „Mâine dimineaţă 
vreau să te iau.” Şi ştiţi ce a zis ea: „Mai repede, mai 
repede.”Era căzută. Și acum apare un fenomen pe ca- 
re-l veţi constata toţi, că frumuseţea căzută se face 
extrem de urâtă. Şi ăla a luat-o, a suit-o pe cal, să dis- 
pară şi ea s-a făcut atât de urâtă, încât i-a fost scârbă 
de ea. Dar în virtutea frumuseţii trecute a dus-o, a bat- 
jocorit-o şi a lăsat-o în lume. Şi a stat în lume săraca 
şapte ani, dar nu avea cu ce să trăiască, trebuia să se 
vândă. În Franţa legile erau așa: o femeie desfrânată 
n-are dreptul la nici o judecată, n-are nici o dreptate. 
Şi mulţi o batjocoreau, amăgind-o că-i plătesc şi nu-i 
plăteau şi nu se putea apăra și era din ce în ce mai să- 
racă și mai urâtă, pentru că mereu era batjocorită. No- 
taţi, ferească Dumnezeu de păcat! Și în durerea asta 
mare în care era acolo, plânsă și amărâtă, gândindu-se 

cât de fericită era ea în dialog cu Maica Domnului, ce 
s-a întâmplat? Au venit pe acolo turişti, cum sunt şi pe 
aici, cu rucsacuri şi-au văzut-o, şi ea... Mergeau să va- 
dă monumente istorice, că așa era și mănăstirea ei. Şi 
stând de vorbă i-au zis: „Uite, te luăm cu noi.” I-au 
dat de mâncare şi au dus-o la mănăstire, la ea. Era ca- 
le lungă. Și acolo, când s-a văzut ea în mănăstire, 
când a ajuns la poarta mănăstirii i-a fost frică să intre 
în mănăstire, i-a fost ruşine şi-a tot dat roată. Și ce 
credeţi? Acum e acum! Săraca, când a intrat, s-a dus 
şi ea cu mare sfială pentru că acum se înţelepțise, era 
pocăită, săraca, distrusă, dar nu descurajată. Trăia în 
nădejdea bucuriei trecute. Și a făcut un pas, cu capul 
s-a uitat către catapeteasmă și ce credeţi că a văzut: 
s-a văzut pe ea cum udă florile. 

Zice: „Eu sunt aici, cine-i aceea”. Și a mers, a mers 
cu sfială până a ajuns la ea și zice: „Cine eşti?” Când 
se întoarce, era Maica Domnului în chipul ei. „Ai ve- 
nit, Beatrice? Ți-am ţinut locul. Aici nu ştie nimeni că 
ai plecat şapte ani.” A mai trăit câțiva ani. Icoana ei 
este aşa smerită, cu un mic cuib şi un porumbel la ini- 
ma ei, cuibul se vede pe-afară, cu un porumbel ce se 
uită spre cuib. V-a plăcut, da? Țineţi cont de 
întoarcerea ei, nu de căderea ei. lar dacă se întâmplă, 
nu vă descurajaţi, pentru că nici o nenorocire nu 
înseamnă ceva, nimic nu este pierdut atât timp cât cre- 
dinţa este în picioare, cât sufletul nu abdică şi capul se 
ridică din nou. 


— În ce fel trebuie să ia poziție monahul faţă de 
anumite realități din lume: ateismul, francmasoneria, 
mişcarea New-Age, ereziile etc.? 

- Să le combată, dacă se ivesc în calea lui, ca pe 
nişte neavenite, ca pe nişte primejdii în locuirea lumii, 
ca pe niște primejdii pentru învăţătura creștină. Franc- 
masonii, ateii, o serie întreagă de sataniști, ereticii în 
general trebuie combătuţi cu orice chip, pentru că ei îl 
atacă pe Hristos. Spune un Sfânt Părinte cu foarte ma- 
re dreptate: „Dacă fratele tău îți scoate ochii, degeaba 
te superi. Dacă îţi taie mâna, degeaba te superi. Dar 
dacă-L atacă pe Hristos, mânie-te tare!” Trebuie 
atunci să-L apărăm pe Hristos cu mânie [...]. Aceştia 
anulează venirea Mântuitorului în lume. Au rămas pu- 
terile cereşti îngheţate de puterea lui Dumnezeu. El 
vine, ia chip omenesc; cinste mare, omule, ţi-a făcut 
numai pentru că a luat chip omenesc. A suferit, a în- 
văţat, a spus niște lucruri...! N-a rămas nimic nespus. 
Se răstigneşte, suferă, şi ei anulează aceste lucruri? 
Cum fac şi sectarii. Dar pe mine nu mă sperie, nu mă 
îngrijorează [...]. Cine e slab să se ducă după ei. Şi să 
nu fie nimeni slab! Să fie prezente în noi cuvintele 
Mântuitorului: „Îndrăzniţi, Eu am biruit lumea!” Când 
a zis aşa, a spus că și noi am biruit, nu numai El. Pentru 
că, odată ce suntem îmbrăcaţi în Duhul lui Hristos şi 
suntem răscumpăraţi de El, prețuim cât preţuieşte El. 


Elita neamului românesc 


Mai întâi de toate, cu părintele Marcu (Costică Du- 
mitrescu) ne-am cunoscut în luptă. Ne-am împrietenit; 
ne-am împrietenit pentru că eram cu mare plăcere în- 
tr-o jertfire, în jertfă, în lupta care ne cerea cu orice 
chip sânge. Era mai mărişor decât mihe cu vreo 2-3 
ani, însă în luptă, în încordarea aceasta a inimii pentru 
ideal, nu mai contează vârsta. Contează mişcarea, ero- 
ismul, contează poziția. 

A fost foarte rezistent în suferințe. I se spunea Fa- 
chirul, nume pe care Securitatea de pe vremea aceea, 
în timpul lui Carol al II-lea, i 1-a dat, pentru că sufe- 
rind, suferea cu o răbdare nemaipomenită, fără vaiete. 

Ne-am încurajat încontinuu; prin închisori întâlnin- 
du-ne foarte rar, pentru că eram izolaţi. Eu eram la Zar- 
că, el la fel; mai puteam comunica câte ceva prin mor- 
se, prin perete. Am avut cea mai frumoasă părere de 
om de jertfă despre Părintele Marcu față de mulţi cu 
care eram obligați să ne întâlnim, să trăim, să plănuim. 
Nu era vorba de o negustorie în luptă. Nu era vorba de 
scopuri. Se jertfea fără discuţie, având în vedere marile 
idealuri ale omului, ale neamului, ale neamului nostru. 

Eram foarte atașați de numele acesta de neam. Chiar 
şi Căpitanul făcea foarte mult caz că neamurile vo 
veni toate la Judecată. Am avut o ocazie să asist lu o 

discuţie de oameni trăitori, legionari, în afară de închi- 
soare. Ne spuneau ei de unde ştie Căpitanul despre 
neamuri. Într-adevăr, se spune în multe părți că nea- 
murile vor veni la Judecată şi vor fi judecate neamuri- 
le şi inşii. Deci părintele Marcu nu era un om care să 
fi făcut, repet, negustorie cu lupta lui. 

Am plecat la mănăstire dintr-o nebunie pentru 
Hristos. M-am călugărit cu multă râvnă, că, dacă ne- 
bunia pentru Hristos nu există, nu poţi să rezişti. Aici 
te pierzi ca să te poți regăsi, în poziţie îngerească. Nu 
la multă vreme a venit la mănăstire şi Părintele Mar- 
cu, la Slatina. Pe mine m-au arestat la Slatina, mănăs- 
tirea ctitorită de Alexandru Lăpuşneanu. M-au luat din 
biserică, unde slujeam, la două noaptea, şi m-au dus la 
Miliția din Suceava. L-am auzit într-o celulă alăturată 
pe Părintele Marcu, era şi el arestat. 

Părintele Marcu a fost arestat pentru trecutul său 
legionar, eu însă am fost judecat pentru că fac parte 
din Rugul Aprins, cât şi din Garda de Fier. M-au con- 
damnat 40 de ani, să fie siguri că acolo voi zăcea în 
veci. Fără discuţie, s-a observat că ne-a apărat Dum- 
nezeu grozav, deşi noi, din partea duşmanilor, eram 
mereu pe listele lor negre. 

L-am vizitat ca monah, pentru că era foarte hotărât 
pentru Hristos; era într-o chilie alături de Părintele 
Cleopa, dar nu se putea mărturisi la el, pentru că Pă- 
rintele Cleopa se temea. 

M-a chemat printr-o scrisoare să vin să-l mărturisesc, 
şi m-am dus sute de kilometri, de la Techirghiol. Avea 
ceva tainic, nu era vinovat, el conta că ar fi făcut parte 
dintr-o echipă atunci când a fost omorât Armand Căli- 
nescu; a fost şi el invitat, dar nu a primit să facă parte din 

echipa respectivă, el contând în lumea legionarilor de 
mare ținută ca un om de jertfă. Noi doream o jertfa inte- 
rioară continuă. Nu a fost vinovat. Mi-a spus că s-a dis- 
cutat că aș fi făcut şi eu parte, dar nu e adevărat. 

Eu i-am spus: fi liniştit, nu-i nimic, prigoanele nu 
s-au terminat, pentru că cine fuge de prigoană fuge de 
Dumnezeu, cum spune Sfântul Teodor Studitul. Şi Bi- 
serica are încă nevoie de prigoane. 

ÎI pomenesc cu mare drag, cu trăire, cu odihnă, a 
fost monah simplu. Mergea încovoiat cu un mic bas- 
ton, şi se ocupa de stupii Mănăstirii Sihăstria. 

Îmi amintesc că, ieșind de la părintele din chilie, pe 
un coridor m-a întrebat cineva despre Mişcarea Legio- 
nară, ce este. I-am spus: n-ai să pricepi, dar un lucru 
trebuie să înţelegi şi să te temi: patronul Mişcării Le- 
gionare este Arhanghelul Mihail și i-am spus troparul: 
„Unde umbrează darul tău, Mihaile Arhanghele, de 
acolo se teme toată lucrarea diavolului, că nu suferă să 
rămână lângă lumina ta Lucifer, care a căzut din cer. 
De aceea ne rugăm ţie: săgețile lui cele de foc îndrep- 
tate cu vicleşug împotriva noastră stinge-le prin mijlo- 
cirea ta, vrednicule de laudă Mihaile Arhanghele”. 
Asta era Garda de Fier, i-am spus. 

Ultima dată m-am întâlnit cu el la Aiud pe un cori- 
dor. Ne-au scos din celule pentru o conferință. Au înce- 
put să vorbească tot dintre ai noștri, pervertiţi în cadrul 
reeducărilor. Era o sală mare, şi eu m-am ridicat în mij- 
loc şi le-am spus: ce vorbiţi voi, ce ştiţi voi despre Evul 
Mediu, Evul Mediu a fost teocentrist, a pus pe Dumnc- 
zeu în frunte — m-am repezit la ei —, pentru nişte papi 
nenorociţi acuzaţi Biserica Lui Hristos şi virtuțile crey- 
tine. Aşa s-a terminat conferinţa şi m-am întâlnit cu på- 

rintele Marcu pe un coridor şi i-am spus: ai grijă le tine, 
nu te lăsa. Dar el a înţeles să aibă grijă să nu trădeze. 
l-am spus că nu mă refer la trădare, ar fi fost jignire 
pentru el, ci să aibă grijă de el, să nu postească aspru, 
dacă găseşte o bucată de pâine să o mănânce. 

Nu aveai ce să cedezi, nu ne jucam cu viaţa. Aici, la 
Aiud, nu se mai punea problema Mişcării Legionare, 
vroiau să ne dărâme complet din credinţa în Hristos. 
Acesta a fost obiectivul lor mai înalt decât celălalt. 

De Legiune s-au lepădat mulți, dar nu erau pentru 
mine nişte căderi de mântuire. Mișcarea Legionară 
trebuia privită ca urmând întocmai învățătura creștină. 
Şi aici s-a greşit. mult din partea unor legionari cu uci- 
derile, nu şi-au dat seama. Acestea au adus răzbunări 
şi au omorât toată elita. Aceasta nu era elita Mişcării 
Legionare, era elita neamului nostru. 

Mă gândesc la o figură uriașă: Gheorghe Clime. 
Era inginer silvic, l-am cunoscut și l-am avut la mare 
evlavie. Când s-a pus problema Bisericii, eram de fa- 
tă, Codreanu a spus: îl fac pe Clime patriarh. Era ca- 
pabil oriunde îl puneai, era grozav. Era mai în vârstă 
decât noi, poate şi decât Căpitanul. 

Am meditat mai târziu asupra momentului, Clime 
era în stare de orice oriunde îl puneai. Eu sunt cleric şi 
văd importanța unui patriarh în Biserică. E vorba mai 
întâi de toate de o trăire creştină ireproşabilă, să nu 
mai arunce cineva în Hristos şi în Biserica Lui pentru 
conduita negativă, să nu zic stângace, a conducătoru- 
lui suprem. 

În închisoare rugăciunea era singura hrană, singu- 
rul motiv de supravieţuire. În închisori a fost un regim 
de exterminare, în primul rând cu o foame nemaiîntâl- 

nită, eram uscați, aşchie. M-au băgat adesea la răcitor, 
unde era moarte sigură. Eram într-o haină subţire şi ne 
băgau iarna; acolo era primejdie şi vara. 

Răcitorul era o celulă frigoriferă, ciment peste tot, 
înaltă de cinci metri; nu aveai voie să stai jos; puteai 
să stai pe putina de necesități de la 10 seara la cinci 
dimineaţa; în rest trebuia să stăm în mișcare. Noi nu 
aveam putere nici să suflăm. Am avut momente foarte 
interesante acolo, aveam o curiozitate binecuvântată 
să văd cum iese sufletul; nu a ieşit. Ultima condamna- 
re la răcitor a fost de şapte zile, dar m-au ținut numai 
cinci, pentru că mulţi au murit. Eram controlaţi des 
dacă trăim. 

Eram fiecare în celula noastră. Dacă era încă unul, 
era bine, pentru că ne mai lipeam unul de altul, ne mai 
încălzeam. 

Sunt sigur că îngerii din ceruri erau geloşi pe noi, 
pentru că ei nu au această suferință dincolo de firea 
noastră. 

S-au întâmplat multe lucruri, semne care sunt greu 
de spus. Nu se pot spune. Lucrurile acestea dacă s-au 
întâmplat, cel dintâi lucru pe care trebuie să-l respecţi 
este să nu vorbeşti, pentru că le iei toată frumuseţea du- 
hovnicească. S-a văzut că Dumnezeu este alături de noi. 

Dar nu se poate fără jertfă. Nu se poate fără cruce; 
asta a fost, asta o recomand şi aşa vreau cu orice chip 
să trăiesc. Și cruce înseamnă să duci ce nu-ţi convine. 
Marea greșeală a oamenilor în lume este că nu suportă 
suferinţa și nu înţeleg că este singura acţiune, singura 
preocupare, singura trăire împotriva a tot ce este rău 
de sub patronarea diavolului. 

Prin Cruce a mântuit lumea Hristos. Crucea este 
cel mai lăudat lucru al pământului. Când Mântuitorul 

era pe lacul Ghenizaret şi a spus ucenicilor Lui să 
ajungă la țărm cu corabia, a început o furtună mare şi 
mari valuri acopereau corabia; ucenicii erau disperaţi 
şi au spus: „Scoală, Doamne, că pierim!”! Au stat va- 
lurile la porunca Mântuitorului şi le-a spus: „N-am dat 
eu porunca bine? Am dat-o bine, dar vroiați fără va- 
luri, vroiaţi fără jertfă, vroiați fără cruce.” 

Asta spun: cine fuge de prigoană fuge de Dumne- 
zeu, zice şi Sfântul Teodor Studitul. 

Și repet: Biserica are nevoie de prigoane, pentru că 
te trezesc, te țin prezent. 

Avem pe Maica Domnului, avem înger păzitor, 
avem cunoștință mare, putem fi dumnezei după har. 
Orice clipă poate fi un timp grozav de important pen- 
tru mântuirea noastră şi, dacă nu trăim clipa prezentă 
nu o trăim nici pe următoarea, și așa mai departe. 

Deci prezenţă continuă, nu mă refer la nevoinţe, ci 
să ardă inima în noi cu orice chip. E singurul timp pe 
care îl avem, fiind considerat cel mai mare dar de la 
Dumnezeu faptul că trăim. 

